ഡിസംബർ മാസം ഇന്ത്യയിൽ കളംനിറയാൻ ഒരുങ്ങുന്ന പുത്തൻ മോഡലുകൾ - Malayalam DriveSpark\nPublished: Saturday, November 28, 2020, 12:00 [IST]\nഈ വർഷം ഏതാണ്ട് അവസാനിക്കുകയാണ്. കൊവിഡ്-19 മൂലം വൻ പ്രതിസന്ധിയിലേക്ക് വാഹന വ്യവസായം കൂപ്പുകുത്തിയിരുന്നെങ്കിലും കഴിഞ്ഞ ഏതാനും മാസങ്ങളായി വിപണി തിരിച്ചുപിടിക്കാൻ കമ്പനികൾക്ക് സാധിച്ചിരുന്നു.\nപുതിയ മഹീന്ദ്ര ഥാർ, ഹ്യുണ്ടായി i20, മെർസിഡീസ് ബെൻസ് EQC ഇലക്ട്രിക് എസ്‌യുവി, ഔഡി Q2, കിയ സോനെറ്റ് എന്നിവ പോലുള്ള നിരവധി പ്രധാന അവതരണങ്ങൾക്കും ഇന്ത്യൻ വിപണി ഈ വർഷം സാക്ഷ്യംവഹിച്ചു.\nതീർന്നില്ല, ഈ വർഷം 2020 ഡിസംബറിൽ ഇന്ത്യയിൽ വിൽപ്പനയ്‌ക്കെത്താനിരിക്കുന്നത് ചില പ്രധാന മോഡലുകൾ തന്നെയാണ്. അവ ഏതെല്ലാമെന്ന് നമുക്ക് ഒന്ന് നോക്കാം.\nഏറെ പ്രതീക്ഷയോടെയും ആകാഷയോടെയും ഇന്ത്യ കാത്തിരിക്കുന്ന പ്രധാന മോഡലുകളിൽ ഒന്നാണ് നിസാൻ മാഗ്നൈറ്റ്. XE, XL, XV, പ്രീമിയം എന്നിങ്ങനെ നാല് വേരിയന്റുകളിലായി 20 മോഡലുകളും രണ്ട് എഞ്ചിൻ ഓപ്ഷനും ഉപഭോക്താക്കൾക്ക് തെരഞ്ഞെടുക്കാൻ സാധിക്കും.\nഎഞ്ചിൻ ഓപ്ഷനുകളിൽ 1.0 ലിറ്റർ നാച്ചുറലി ആസ്പിറേറ്റഡ് പെട്രോൾ, 1.0 ലിറ്റർ ടർബോ പെട്രോൾ എന്നിവയായിരിക്കും ലഭിക്കുക. രണ്ട് എഞ്ചിനുകൾക്കും അഞ്ച് സ്പീഡ് മാനുവൽ ഗിയർബോക്‌സാകും വാഗ്ദാനം ചെയ്യുക. എന്നിരുന്നാലും ടർബോ പെട്രോൾ യൂണിറ്റിന് ഓപ്ഷണൽ സിവിടി ഓട്ടോമാറ്റിക് യൂണിറ്റും ഉണ്ടാകും.\nഡിസംബർ രണ്ടിന് വിപണിയിൽ എത്തുന്ന കോംപാക്ട് എസ്‌യുവിക്കായുള്ള ബുക്കിംഗും ഡീലർഷിപ്പുകൾ സ്വീകരിച്ച് തുടങ്ങിയിട്ടുണ്ട്. താൽപര്യമുള്ള ഉപഭോക്താക്കൾക്ക് 25,000 രൂപ ടോക്കൺ തുകയായി നൽകി നിസാൻ മാഗ്നൈറ്റ് പ്രീ-ബുക്ക് ചെയ്യാം.\nഔഡി S5 സ്‌പോർട്ബാക്ക്\nനവംബറിൽ പുറത്തിറക്കിയ ടീസർ ചിത്രത്തിലൂടെയാണ് ഔഡി തങ്ങളുടെ S5 സ്‌പോർട്ബാക്കിന്റെ ഇന്ത്യൻ അരങ്ങേറ്റത്തെ കുറച്ച് സൂചന നൽകിയത്. അടുത്തിടെ ബ്രാൻഡിന്റെ ഇന്ത്യൻ വെബ്‌സൈറ്റിൽ കാർ ലിസ്റ്റ് ചെയ്തതോടെ അവതരണവും ഡിസംബറോടെ ഉണ്ടാകുമെന്നാണ് കമ്പനി വ്യക്തമാക്കിയിരിക്കുന്നത്.\nവരാനിരിക്കുന്ന ഔഡി S5 സ്‌പോർട്‌ബാക്കും പെട്രോൾ മാത്രമുള്ള മോഡലായിരിക്കും. 3.0 ലിറ്റർ TFSI എഞ്ചിനാണ് ഈ സൂപ്പർ കാറിന്റെ ഹൃദയം. ഇത് പരമാവധി 340 bhp കരുത്തിൽ 500 Nm torque ഉത്പാദിപ്പിക്കാൻ ശേഷിയുള്ളതായിരിക്കും. എട്ട് സ്പീഡ് ടിപ്‌ട്രോണിക് ഓട്ടോമാറ്റിക് ഗിയർബോക്സുമായാണ് എഞ്ചിൻ ജോടിയാക്കിയിരിക്കുന്നത്.\n0-100 കിലോമീറ്റർ വേഗത വെറും 4.5 സെക്കൻഡിനുള്ളിൽ കൈവരിക്കാൻ ഈ കൂപ്പെ സെഡാന് സാധിക്കും. സ്‌പോർട്‌സ് സസ്‌പെൻഷനോടൊപ്പം ഔഡി S5 സ്‌പോർട്‌ബാക്ക് സ്റ്റാൻഡേർഡ് ഔഡി ഡ്രൈവ് സെലക്ടും നാല് വ്യത്യസ്ത മോഡുകളും വാഗ്ദാനം ചെയ്യുന്നുണ്ട്.\nമെർസിഡീസ് ബെൻസ് A-ക്ലാസ് ലിമോസിൻ\nമെർസിഡീസ് ബെൻസ് A-ക്ലാസ് ലിമോസിൻ അല്ലെങ്കിൽ സെഡാൻ 2020 ലെ ഏറ്റവും പ്രതീക്ഷയോടെ കാത്തിരുന്ന ആഢംബര കാറുകളിൽ ഒന്നാണ്. 2020 ഓട്ടോ എക്‌സ്‌പോയിൽ പ്രദർശിപ്പിച്ച വാഹനം നേരത്തെ വിപണിയിൽ എത്തേണ്ടതായിരുന്നെങ്കിലും കൊറോണ വൈറസ് വ്യാപനം വൈകിപ്പിക്കുകയായിരുന്നു.\nഎന്നാൽ A-ക്ലാസ് ലിമോസിൻ ഈ വർഷം ഡിസംബറിൽ തന്നെ വിപണിയിൽ എത്തിക്കുമെന്ന് കമ്പനി വ്യക്തമാക്കിയിട്ടുണ്ട്. പെട്രോൾ, ഡീസൽ എഞ്ചിൻ ഓപ്ഷനുകളിൽ വാഹനം വാഗ്ദാനം ചെയ്യും എന്നത് തന്നെയാണ് ശ്രദ്ധേയം.\nഎൽഇഡി ഹെഡ്‌ലാമ്പുകൾ, എൽഇഡി ടെയിൽ ലൈറ്റുകൾ, മെർസിഡീസ് Me കണക്റ്റിനൊപ്പം MBUX സിസ്റ്റം, കൺസോളിനായി സ്പ്ലിറ്റ് സ്ക്രീനുകൾ, ബ്രാൻഡിന്റെ വലിയ കാറുകളിൽ നിന്ന് കടമെടുത്ത ഇൻഫോടെയ്ൻമെന്റ് സിസ്റ്റം എന്നിവയുമായാണ് A-ക്ലാസ് ലിമോസിൻ കളംനിറയാൻ ഒരുങ്ങുന്നത്.\nഅതോടൊപ്പം ഡ്യുവൽ സോൺ ക്ലൈമറ്റ് കൺട്രോൾ, മെമ്മറി സീറ്റുകൾ എന്നിവയും അതിലേറെയും സവിശേഷതകളും ആഢംബര കാറിന്റെ മാറ്റുകൂട്ടുന്നു.\nUpcoming Cars Set To Go On Sale In India In December 2020. Read in Malayalam\nStory first published: Saturday, November 28, 2020, 12:00 [IST]


പുഴ പോലെ ഒഴുകുന്ന കവിത; കൈരളിയെ സ്‌നേഹിച്ച കവി | Pala Narayanan nair death anniversary\nനാല്പത്തിമൂന്ന് സമാഹാരങ്ങള്, അയ്യായിരം കവിതകള്, ചലച്ചിത്രഗാനങ്ങള്... പാലാ നാരായണന് നായര് തന്റെ കാലത്തെയും സര്‍ഗാത്മകതയെയും ആസ്വാദകമനസ്സുകളില് അടയാളപ്പെടുത്തിയത് വളരെ ആഴത്തില്‍ത്തന്നെയാണ്.\nJun 11, 2021, 09:55 AM IST\nമലയാളത്തിന്റെ മഹാകവികളുടെ പരമ്പരയിലെ അംഗമാണ് പാലാ നാരായണന് നായര്. പ്രകൃതിയും വേദാന്തവും സാമൂഹ്യജീവിതത്തിന്റെ നിഴല്‍വഴികളും കവിതയിലൂടെ ദൃശ്യവല്‍ക്കരിച്ചു പാലാ. തന്റെ കാവ്യദര്‍ശനങ്ങളിലൂടെ കേരളീയ ജീവിതത്തിന്റെ മേച്ചില്‍പുറങ്ങളെയും ഗ്രാമ്യതയേയും പകര്‍ത്തിവെച്ചു അദ്ദേഹം. പുഴ പോലെ ഒഴുകുന്ന കവിത എന്നാണ് നിരൂപകര് അദ്ദേഹത്തിന്റെ വരികളെ പേരിട്ട് വിളിച്ചത്. ആക്രോശങ്ങളും ബഹളങ്ങളുമില്ലാത്ത കാവ്യരീതിയായിരുന്നു പാലായുടെ ശൈലി.\nകീഴ്പള്ളി ശങ്കരന്‍നായരുടേയും പാര്‍വതി അമ്മയുടേയും മകനായി 1911 ഡിസംബര് 11 നാണ് ജനനം. ചങ്ങമ്പുഴയും വൈലോപ്പിള്ളിയും ജനിച്ച അതേവര്‍ഷം എന്ന പ്രത്യേകതയും പാലായുടെ ജനന കാലത്തിനുണ്ട്.\nപാലാ സെന്റ് തോമസ് സ്‌കൂളിലും വി.എം. സ്‌കൂളിലുമായി പ്രാഥമിക വിദ്യാഭ്യാസം പൂര്‍ത്തിയാക്കി. പിന്നീട് സൈന്യത്തില് ചേര്‍ന്ന അദ്ദേഹം രണ്ടാം ലോക മഹായുദ്ധ കാലത്ത് ബര്‍മ്മ അടക്കമുള്ള സ്ഥലങ്ങളില് സൈനികസേവനം അനുഷ്ഠിച്ചു. പിന്നീട് നാട്ടില് തിരിച്ചെത്തി. മലയാളം പണ്ഡിറ്റ് പരീക്ഷ പാസായ നാരായണന് നായര് തിരുവിതാംകൂര് യൂണിവേഴ്സിറ്റി പബ്ലിക്കേഷന് വകുപ്പില് ജോലിക്കാരനായി. പിന്നീട് മലയാള വിഭാഗം പ്രൊഫസറായി പാലാ അല്‍ഫോന്‍സാ കോളേജില് സേവനമനുഷ്ഠിച്ചു. കേരളപിറവിക്ക് ശേഷം രൂപീകരിക്കപ്പെട്ട കേരള സാഹിത്യ അക്കാദമിയുടെ ആദ്യ സെക്രട്ടറിയായിരുന്ന അദ്ദേഹം കൊല്ലത്തെ കൊട്ടിയം എന്.എസ്.എസ് കോളേജ് പ്രിന്‍സിപ്പലായി. അധ്യാപകവൃത്തിയില് നിന്ന് വിരമിച്ചത്. ആദ്യകവിത പതിനേഴാം വയസില് എഴുതിയ നിഴല് ആണ്. 1935ല് പുറത്തിറങ്ങിയ പൂക്കളി ആണ് ആദ്യ കാവ്യസമാഹാരം. തന്റെ കൃതികളിലൂടെ മലയാളത്തിന്റെ കാവ്യപാരമ്പര്യത്തിനും ഭാവവിശുദ്ധിയ്ക്കും ഗരിമ നല്‍കിയ കവിശ്രേഷ്ഠനാണ് അദ്ദേഹം. തികഞ്ഞ കേരളീയ ചിത്രണങ്ങളുടെ ഭാഷാ സന്നിവേശങ്ങളായിരുന്നു അദ്ദേഹത്തിന്റെ കവിതകള്.\nഎട്ട് വാല്യങ്ങളോടെ 1953 ല് പുറത്തിറങ്ങിയ കേരളം വളരുന്നു എന്ന പ്രശസ്ത കൃതിയിലൂടെ പാലാ നാരായണന് നായര് മഹാകവിയായി അറിയപ്പെട്ടു. ഏറെ നിരൂപകശ്രദ്ധ നേടിയ അമൃതകല, ശാന്തി വൈഖരി, കസ്തൂര്‍ബ, ആലിപ്പഴം, അന്ത്യപൂജ, എനിക്ക് ദാഹിക്കുന്നു, മലനാട്, പാലാഴി, വിളക്കുകൊളുത്തൂ, സുന്ദരകാണ്ഡം, ശ്രാവണഗീതം എന്നിവയാണ് മറ്റ് പ്രധാന കൃതികള്.\n1991ല് വള്ളത്തോള് പുരസ്‌കാരവും 99 ല് ഉളളൂര് പുരസ്‌കാരവും 2000 എഴുത്തച്ഛന് പുരസ്‌കാരവും 2002 ല് മാതൃഭൂമി സാഹിത്യപുരസ്‌കാരവും നേടിയ പാലായെ തേടി മറ്റനവധി പുരസ്‌കാരങ്ങളും എത്തിയിട്ടുണ്ട്. കാളിദാസ പുരസ്‌കാരം, കേരള സാഹിത്യ അക്കാദമി പുരസ്‌കാരം, പുത്തേഴന് അവാര്‍ഡ്, ആശാന് പുരസ്‌കാരം, മൂലൂര് അവാര്‍ഡ് എന്നിവയ്ക്കും അര്‍ഹനായി. ഭോപ്പാല് സാഹിത്യ സമ്മേളനത്തില് ഭാരതഭൂഷന് ബഹുമതി, ഓള് ഇന്ത്യ റൈറ്റേഴ്സ് ഫോറത്തിന്റെ ബഹുമതി എന്നിയും 2006 ല് കേരള സാഹിത്യ അക്കാദമി വിശിഷ്ടാംഗത്വവും നേടി.\nനാല്പത്തിമൂന്ന് സമാഹാരങ്ങള്, അയ്യായിരം കവിതകള്, ചലച്ചിത്രഗാനങ്ങള്... പാലാ നാരായണന് നായര് തന്റെ കാലത്തെയും സര്‍ഗാത്മകതയെയും ആസ്വാദകമനസ്സുകളില് അടയാളപ്പെടുത്തിയത് വളരെ ആഴത്തില്‍ത്തന്നെയാണ്. മനം കുളിര്‍ക്കുന്ന ഇമ്പവും ഈണവും കൊണ്ട് വളര്‍ത്തിയ കേരളം വളര്‍ന്ന് വളര്‍ന്ന് വാനോളം മുട്ടിയതും കണ്ടുകണ്ട് 2008 ജൂണ് പതിനൊന്നിന് തൊണ്ണൂറ്റിയാറാം വയസ്സിലാണ് അദ്ദേഹം വിടപറഞ്ഞത്.\nContent Highlights: Pala Narayanan nair death anniversary\nകഥയുടെ മാന്ത്രികനായ ഉറൂബ് വെള്ളമടിക്കുമോ? അന്തർമുഖനായ എം.ടി പ്രണയിച്ചിട്ടുണ്ടോ? മലയാറ്റൂർ ..


ഞാൻ കീറിയതും എനിക്ക് കിട്ടാതെ പോയതും ആയ എന്റെ പ്രണയ ലേഖനങ്ങൾ | Literature | manoramaonline\nസ്മിത സ്റ്റാൻലി November 25, 2021 05:02 PM IST\nRepresentative Image. Photo Credit: Yupgi / Shutter Stock\nനെഞ്ചിനകത്ത് തുളച്ചു കയറിയ ഒരു പ്രണയം എന്നിലൂടെ കടന്നു പോയത് ഒരു ഡിസംബർ മാസത്തിലാണ്. ഒരു ക്രിസ്തുമസ് കരോൾ ദിനം ...\nആ കരോൾ കൂട്ടത്തിൽ അവൻ ഉണ്ടായിരുന്നു. എന്റെ ഹൃദയം കവർന്ന കഥാനായകൻ എന്ന് ഞാൻ അവനെ പരിചയപ്പെടുത്തുന്നു. നല്ല ചന്തമുള്ള പുഞ്ചിരി.. നല്ല മിനുസമുള്ള മുഖം.. കട്ടി മീശ. അല്പം തടിച്ച ശരീരം. ആവശ്യത്തിന് ഉയരം. ആർക്കും കണ്ടാൽ ഇഷ്ടം തോന്നും. ഇടയ്ക്കു ഞാൻ അയാളെ എവിടെയൊക്കെയോ കാണാറുണ്ട്. പ്രത്യേകിച്ച് ഒരു അടുപ്പവും അപ്പോൾ തോന്നിയില്ല. അതുമല്ല എന്തോ പ്രണയത്തിനോട് അന്ന് എനിക്ക് ഭയം ആയിരുന്നു ....\n‘രണ്ടില് ഒരാളുടെ ഭ്രാന്ത് ഭേദമാകുമ്പോൾ പ്രണയം മരിക്കുന്നു..’\nആ രാത്രി എനിക്ക് മറക്കാൻ കഴിയാത്ത ഒരു ക്രിസ്മസ് തലേന്ന്.. മുറ്റം നിറയെ കുട്ടികൾ. അതിൽ മുതിർന്നത് നമ്മുടെ കഥാ നായകൻ ആണ്. കരോൾ കഴിഞ്ഞു പോകും നേരം അവന്റെ കൈവശം എന്റെ അമ്മ പത്തു രൂപ വച്ചു കൊടുത്തു. ആ മുഖം നിറയെ സന്തോഷം.. അവൻ പുഞ്ചിരിച്ചു കൊണ്ട് അമ്മയോട് പറഞ്ഞു... ആ പത്തു രൂപ അവന്റെ ആദ്യത്തെ കൈ നീട്ടം ആണെന്ന്. അവൻ ആദ്യം ചെന്ന രണ്ടു വീട്ടിലും ആളുണ്ടായില്ല പോലും., പിന്നീട് പോയ വീടുകളിൽ നിന്നൊന്നും തന്നെ കിട്ടിയതുമില്ല.\nഎന്തുമാകട്ടെ ആ നിഷ്കളങ്ക പുഞ്ചിരി എന്റെ ഉള്ളിൽ വല്ലാതെ തട്ടി. ദിവസങ്ങൾ കൊഴിഞ്ഞു പോയി കൊണ്ടിരിക്കവേ ആ ഓർമകൾ പതിയെ മറഞ്ഞു തുടങ്ങി. എങ്കിലും അവനെ ഞാൻ വഴിയോരങ്ങളിൽ എല്ലാം ഇടയ്ക്കു വച്ചു കാണും. വെറുതെ എന്തിനോ അവന്റെ പേര് ഞാൻ എന്റെ പ്രിയ സുഹൃത്തിനോട് ചോദിച്ചറിഞ്ഞു . ഈയിടെയായി അവൻ എന്നെ നോക്കി മനോഹരമായി ഒന്നു പുഞ്ചിരിക്കും. ഇപ്പോൾ ഞാനും...\nഒരു ദിവസം പതിവില്ലാതെ അവൻ എന്റെ അടുത്ത് വന്നു കൊണ്ട് ഇങ്ങനെ ചോദിച്ചു. സത്യം പറ, തനിക്ക് എന്നെ ഇഷ്ടം ആണോ, ആണെങ്കിൽ എന്നോട്\nഎന്തേ ഒന്നും മിണ്ടാത്തെ?, .\n‘‘അതിനു ഞാൻ തന്നോട് പണ്ടേ മിണ്ടാറില്ലല്ലോ.’’ ഇഷ്ടം ആണെന്ന് ആര് പറഞ്ഞു. ഞാൻ അവനോട് ചോദിച്ചു.\nനിനക്ക് ഞാൻ തന്ന കത്തിന് എനിക്കൊരു മറുപടിയെങ്കിലും തരാമായിരുന്നു.\nഏതു കത്ത്,? അന്തം വിട്ടു നിന്ന എന്നെ നോക്കി കൊണ്ട് അവൻ ഒന്നും മിണ്ടാതെ സൈക്കിൾ ചവുട്ടി മുന്പോട്ട് പോയി. ഞാൻ എന്റെ വീട്ടിലേക്ക് നടന്നു. പിന്നീട് കുറച്ചു ദിവസം അവനെ ഞാൻ കണ്ടില്ല.\nഎന്റെ കണ്ണുകൾ പതിവ് വഴികളിൽ പതിയാറുണ്ട്. അപ്പച്ചൻ ആയും കൂടപ്പിറപ്പ് ആയും എനിക്ക് ആകെ ഉള്ളത് അമ്മ മാത്രം ആണ്.. അമ്മക്ക് ഒരു അനിയത്തി കൂടെ ഉണ്ട്. അമ്മയുടെ അനിയത്തിയുടെ മകൻ എന്നും എന്റെ വീട്ടിൽ വരും. ഞങ്ങൾ സഹോദരങ്ങൾ എന്നതിലുപരി നല്ല സുഹൃത്തുക്കൾ കൂടിയാണ്. പക്ഷേ ഒരു ദിവസം പതിവില്ലാതെ എന്നെ കാണുമ്പോൾ അവന് വല്ലാത്ത ഒരു പരുങ്ങൽ ഞാൻ തിരിച്ചറിഞ്ഞു.\nമരക്കാരെ കാണാൻ വരുമോ ഗാമ?\nഞാൻ കൈയോടെ അവനെ പിടിച്ചു. എന്താടാ ഒരു മാതിരി പരുങ്ങൽ. അവൻ ആകെ പരിഭ്രമിച്ചു. അത്... ചേച്ചി. പിന്നെ.... ദേ, .അവൻ വീണ്ടും പരുങ്ങുന്നു എന്തായാലും നീ പറ കൊച്ചേ..\nഒടുവിൽ അവൻ വാ തുറന്നു. ‘എന്റെ പൊന്നു ചേച്ചി, ഒരു ചേട്ടൻ ചേച്ചിക്ക് തരാൻ ഒരു കത്ത് തന്നു. ഞാൻ അത് നേരെ കൊണ്ട് പോയി ചേച്ചിയുടെ അമ്മക്ക് കൊടുത്തു.’ പക്ഷേ ഇപ്പോൾ ആ ചേട്ടൻ എന്നോട് മറുപടി ചോദിക്കുന്നു. ഞാൻ എന്ത് പറയും.\nഅവന് ആ സംഭവം എത്ര നിസാരം... എന്റെ മനസ്സിൽ ഒരു ഇടിവാൾ മിന്നി. അമ്മയുടെ കൈയിൽ കൊണ്ട് പോയി പ്രണയ ലേഖനം കൊടുത്തിട്ട് വലിയ ഒരു കാര്യം ചെയ്ത പോലെ അനുജൻ നിൽക്കുന്നു.. മനസ്സിൽ ഇടക്ക് ഊറിക്കൂടിയ പ്രണയം മഴ തുള്ളി പോലെ ഒഴുകി പോയി.\nഎന്നിട്ടും അമ്മ യാതൊന്നും അറിയാത്ത പോലെ നടക്കുന്നു. വെറുതെയല്ല ഈയിടെയായി അവനെ എന്നും കാണുന്നത്. മനഃപൂർവം കാണാൻ അവസരം ഉണ്ടാക്കുന്നത് തന്നെയാണ്. എന്റെ ദൈവമേ, ഞാൻ ഇനി ഒന്നിനും ഇല്ല.\nപിന്നീട് എന്തോ അവനെ കാണുമ്പോൾ ഭയം ആയി. ഞാൻ മുഖം തിരിച്ചു തുടങ്ങി. എങ്കിലും ഇടയ്ക്കു ഞാൻ ആരും കാണാതെ ഡയറിയിൽ എന്റെ ഇഷ്ടങ്ങൾ ഒരു കവിത പോലെ കോറിയിട്ടു തുടങ്ങി. അതിൽ എന്റെ പ്രിയപ്പെട്ട ഓർമ്മകൾ ഉണ്ടായിരുന്നു. എന്റെ ഇഷ്ടനായകന്റെ പുഞ്ചിരി ഉണ്ടായിരുന്നു, ഒളിച്ചു വച്ച എന്റെ പ്രണയവും അതിൽ ഉണ്ടായിരുന്നു . പിന്നീട് ഞാൻ അവയെല്ലാം ആരും അറിയാതെ ഓരോന്നായി കീറി തുടങ്ങി.\nഒരിക്കലും നടക്കാത്ത മോഹങ്ങൾ അങ്ങനെ വല്ലാതെ വളരണ്ട എന്ന് ഞാൻ കരുതി. നനുത്ത ഒരു പുഞ്ചിരി എന്നും സമ്മാനം നൽകിയിരുന്ന എന്റെ ചുണ്ടുകൾ പിന്നെ അവനെ കാണുമ്പോൾ ഒരു അകൽച്ച ഉണ്ടാക്കുവാൻ വേണ്ടി മാത്രം ഒരു പുച്ഛഭാവം പൂണ്ടു.ഇഷ്ടം ഉണ്ടായിട്ടും എന്തിനാണ് അങ്ങനെയെല്ലാം ചെയ്തത് എന്ന് പിന്നീട് പലവട്ടം ചിന്തിച്ചു. ഒരിക്കൽ പോലും ആ കത്തിനെ ക്കുറിച്ച് അമ്മ ഒന്നും പറയാഞ്ഞത് എനിക്ക് വലിയൊരു കടം കഥ പോലെ ആയി.\nപിന്നീട് പഠിത്തം കഴിഞ്ഞയുടനെ എന്റെ വിവാഹം നടന്നു. നാളുകൾ ഒരുപാട് മുൻപോട്ട് നീങ്ങി. സത്യത്തിൽ ഇന്ന് ഞാൻ അവനെ മറന്നുവോ? അറിയില്ല. ഞാൻ പറയുന്നത് കള്ളം ആണ്. എനിക്ക് അറിയാം. അല്ലെങ്കിലും ഇവിടെ എന്റെ ഉത്തരത്തിന് ഇനി എന്ത് പ്രസക്തി... എന്റെ കഥാ നായകനും വിവാഹിതൻ ആയെന്ന് പിന്നീട് ഞാൻ അറിഞ്ഞു.. എവിടെ ആണ് ആ കൂട്ടുകാരൻ എന്ന് ഞാൻ പിന്നെ തിരക്കിയിട്ടില്ല. നഷ്ടങ്ങളുടെ മുഖഛായ ഒളിപ്പിക്കാൻ കാലം എനിക്ക് നല്ലൊരു മുഖം മൂടി പണിയിച്ചു തന്നു. ആ മുഖം മൂടിയിൽ ഞാൻ എന്റെ നിർവികാരത നിറച്ചു. ആരോടും ഒന്നും പറയാതെ എന്റെ ജീവിതത്തെ ഒരു സാരി പോലെ ഞാൻ നെഞ്ചോട് വാരി ചുറ്റി.എന്നാലും ആ മുഖം എനിക്ക് ഒരിക്കലും മറക്കാൻ കഴിയില്ല. ആ പുഞ്ചിരിയും....\nContent Summary: Prenayalekhanangal malayalam short story


ഖുറാന്റെ മറവില് സ്വര്‍ണ്ണവും കടത്തി: കെ ടി ജലീലിനെതിരെ കുരുക്ക് മുറുക്കി എന്‍ഐഎ\nകോണ്‍സുലേറ്റില്‍നിന്നുള്ള പാഴ്‌സലുകളുമായി മലപ്പുറത്തേക്കു പോയ ദിവസം സി-ആപ്റ്റിന്റെ ലോറിയുടെ ജി.പി.എസ്. സംവിധാനം പത്ത് മണിക്കൂറോളം വിച്ഛേദിക്കപ്പെട്ടിരുന്നതായി കണ്ടെത്തിയത് ഈ സംശയമാണ് സജീവമാക്കുന്നത്.\nതിരുവനന്തപുരം: യുഎഇ നയതന്ത്രചാനല് വഴിയുള്ള സ്വര്‍ണക്കടത്ത് കേസില് മന്ത്രി.കെ.ടി.ജലീലിനെതിരെ കുരുക്ക് മുറുകുന്നു. ഖുറാന്റെ മറവില് സി ആപ്റ്റ് വാഹനത്തില് കൊണ്ടു പോയതില് സ്വര്‍ണ്ണവും ഉണ്ടായിരുന്നുവെന്ന നിഗമനത്തിലേക്ക് എത്തിച്ചേര്‍ന്നിരിക്കുകയാണ് എന്‍ഐഎയും കസ്റ്റംസും. കോണ്‍സുലേറ്റില്‍നിന്നുള്ള പാഴ്‌സലുകളുമായി മലപ്പുറത്തേക്കു പോയ ദിവസം സി-ആപ്റ്റിന്റെ ലോറിയുടെ ജി.പി.എസ്. സംവിധാനം പത്ത് മണിക്കൂറോളം വിച്ഛേദിക്കപ്പെട്ടിരുന്നതായി കണ്ടെത്തിയത് ഈ സംശയമാണ് സജീവമാക്കുന്നത്. വലിയ ഗൂഢാലോചന നടന്നിട്ടുണ്ടെന്നാണ് കണ്ടെത്തല്. ജി.പി.എസ്. പ്രവര്‍ത്തിച്ചിരുന്നെങ്കില് വാഹനത്തിന്റെ റൂട്ട് കൃത്യമായി ലഭിക്കുമായിരുന്നു. ഇത് മനഃപൂര്‍വം വിച്ഛേദിച്ചതാണോ എന്നാണ് സംശയം. ഈ സാഹചര്യത്തില് സിആപ്ട് വാഹനത്തില് ഖുറാന് കൊണ്ടു പോയതിന് പിന്നില് പ്രവര്‍ത്തിച്ചവരെ എന്‍ഐഎ ആസ്ഥാനത്ത് ചോദ്യം ചെയ്യും.\nലോറി സംഭവ ദിവസം 360 കിലോമീറ്റര് അധികം ഓടിയതായി കണ്ടെത്തിയിട്ടുണ്ട്. ലോഗ് ബുക്കിലെ കണക്കുകളില് ക്രമക്കേടുള്ളതായി സൂചനയുണ്ട്. ഇത് സംബന്ധിച്ചും അന്വേഷണം പുരോഗമിക്കുന്നുണ്ട്. യു.എ.ഇ. കോണ്‍സുലേറ്റില്‍നിന്നുള്ള പാഴ്‌സല് മലപ്പുറത്തേക്കു കൊണ്ടുപോയ സി-ആപ്റ്റ് വാഹനത്തിന്റെ ജി.പി.എസ്. ദേശീയ അന്വേഷണ ഏജന്‍സി (എന്.ഐ.എ.) പിടിച്ചെടുത്തു. ചൊവ്വാഴ്ച മൂന്നുതവണയായി നടന്ന പരിശോധനയുടെ തുടര്‍ച്ചയായാണ് ബുധനാഴ്ച രാവിലെ എന്.ഐ.എ. സംഘമെത്തിയത്. വട്ടിയൂര്‍ക്കാവ് സി-ആപ്റ്റ് വളപ്പില്‍വെച്ച് എന്.ഐ.എ. ഉദ്യോഗസ്ഥര് വാഹനം പരിശോധിച്ചു. സര്‍വ്വത്ര തട്ടിപ്പാണ് ഇതില് നിറയുന്നത്.\nജി.പി.എസ്. യൂണിറ്റ് വാഹനത്തില്‍നിന്നു വേര്‍പെടുത്തി ശാസ്ത്രീയ പരിശോധനയ്ക്കു വിധേയമാക്കും. വാഹനത്തില്‍നിന്നു ജി.പി.എസ്. യൂണിറ്റിലേക്കുള്ള വൈദ്യുതി വിച്ഛേദിച്ചിട്ടില്ലെങ്കില് ശാസ്ത്രീയ പരിശോധനയിലൂടെ റൂട്ട് കണ്ടെത്താനാകും. ജീവനക്കാരുടെ മൊഴികളില് വൈരുധ്യമുള്ളതുകൊണ്ടാണ് ജി.പി.എസ്. പരിശോധനയ്ക്കു വിധേയമാക്കുന്നത്. ഇത് കേസില് അതീവ നിര്‍ണ്ണായകമാകും. അങ്ങനെ വന്നാല് ജീവനക്കാരുടെ മൊഴികളിലെ സത്യം തെളിയും. അധികം ഓടിയത് എങ്ങോട്ടാണെന്നതും വ്യക്തമാകും. സി-ആപ്റ്റ് വാഹനത്തിന്റെ ജി.പി.എസ്. പ്രവര്‍ത്തിക്കാത്തതുമായി ബന്ധപ്പെട്ട് വെഹിക്കിള് സൂപ്പര്‍വൈസര് സുരേഷിനെ എന്.ഐ.എ. ഉദ്യോഗസ്ഥര് വീണ്ടും ചോദ്യംചെയ്തിരുന്നു. ജി.പി.എസ്. വേര്‍പെട്ടത് യാദൃച്ഛികമാണെന്നാണ് ജീവനക്കാര് നല്‍കിയ മൊഴി.


ചെറിയ പ്ലോട്ടിൽ ഇത്രയും സൗകര്യങ്ങളുള്ള വീടോ! അദ്ഭുതം തന്നെ | Cost Effective House Plan | മനോരമവീട്| വീടും പ്ലാനും |Homestyle |Manoramaonline| Manoramanews\nചെറിയ പ്ലോട്ടിൽ ഇത്രയും സൗകര്യങ്ങളുള്ള വീടോ! അദ്ഭുതം തന്നെ; പ്ലാൻ\nഅജിത് March 13, 2021 02:25 PM IST\nചെറിയ പ്ലോട്ടിൽ പരമാവധി സ്ഥലം ഉപയുക്തമാക്കിയതാണ് ഈ വീടിന്റെ ഹൈലൈറ്റ്.\nകണ്ണൂർ പയ്യന്നൂരാണ് പരസ്യചിത്രസംവിധായകനായ ജിതേഷിന്റെ പുതിയ വീട്. റോഡ് സൈഡിൽ തന്നെ ദീർഘചതുരാകൃതിയിലുള്ള 7.3 സെന്റ് പ്ലോട്ടായിരുന്നു ഇത്. അവിടെ പരമാവധി വിശാലതയും സൗകര്യങ്ങളുമുള്ള വീട് എന്ന വീട്ടുകാരുടെ ആവശ്യം മാനിച്ചാണ് രൂപകൽപന.\nപൊതുവെ മലയാളികൾ വീടുപണിതുകഴിഞ്ഞാൽ ചെയ്യുന്നത് ജയിലിന്റെ മതിൽ പോലെ ചുറ്റുമതിൽ ഉയർത്തിപ്പണിയുകയാണ്. ഇവിടെ അങ്ങനെ ചെയ്തില്ല. പകരം ചെറിയ കോൺക്രീറ്റ് വേലി മാത്രമാണ് പണിതത്. ചെറിയ പ്ലോട്ടിലും പരമാവധി ഇൻഡോർ- ഔട്ഡോർ ചെടികൾക്ക് സ്ഥാനം കൊടുത്തിട്ടുണ്ട്. കാർ പോർച്ചിന്റെ ഭിത്തിയിൽ ഒരു വെർട്ടിക്കൽ ഗാർഡൻ സജ്ജീകരിച്ചു.\nസമകാലിക ബോക്സ് മാതൃകയിലാണ് എലിവേഷൻ. പുറംഭിത്തിയിൽ പതിച്ച വെട്ടുകല്ല് കൊണ്ടുള്ള ക്ളാഡിങ്ങാണ് ആളുകൾ ആദ്യം ശ്രദ്ധിക്കുക.\nപൂമുഖത്തിനു അനുബന്ധമായി ആർട്ടിഫിഷ്യൽ ഗ്രാസ് വിരിച്ച ഒരു പുൽത്തകിടിയുമുണ്ട്. ഇവിടെ ഭിത്തി നാച്ചുറൽ സ്റ്റോൺ പതിച്ചു ഹൈലൈറ്റ് ചെയ്തു.\nപോർച്ച്, സിറ്റൗട്ട്, ലിവിങ്, ഡൈനിങ്, ഓഫിസ് റൂം, മൂന്നു കിടപ്പുമുറികൾ, കിച്ചൻ, വർക്കേരിയ, ബാൽക്കണി, ഓപ്പൺ ടെറസ് എന്നിവയാണ് 2250 ചതുരശ്രയടിയിൽ വിന്യസിച്ചത്. പ്രധാന വാതിൽ തുറന്നാൽ ഡബിൾ ഹൈറ്റ് ഫോയറിലൂടെ, ഓപ്പൺ നയത്തിൽ ക്രമീകരിച്ച ലിവിങ്- ഡൈനിങ് ഹാളിലേക്ക് പ്രവേശിക്കാം. കസ്റ്റമൈസ്ഡ് ഫർണിച്ചറാണ് ഇവിടം അലങ്കരിക്കുന്നത്. ഒരു ഭിത്തി ടെക്സ്ചർ പെയിന്റ് ചെയ്ത് ഹൈലൈറ്റ് ചെയ്തശേഷം പ്രെയർ ഏരിയ വേർതിരിച്ചു.\nഗോവണിയുടെ ഡിസൈൻ ശ്രദ്ധേയമാണ്. ലിവിങ്- ഡൈനിങ് വേർതിരിക്കുന്ന സെമി-പാർടീഷനായി വർത്തിക്കുന്നതും ഫ്‌ളോട്ടിങ് മാതൃകയിൽ ഒരുക്കിയ ഗോവണിയാണ്. ഇതിന്റെ താഴെയും ആർട്ടിഫിഷ്യൽ ഗ്രാസ് വിരിച്ചു. സമീപം ടിവി യൂണിറ്റും കൊടുത്തു. സ്റ്റെയറിന്റെ മുകളിലെ ഡബിൾ ഹൈറ്റ് സീലിങ്ങിൽ സ്‌കൈലൈറ്റ് കൊടുത്തിട്ടുണ്ട്. ഇതുവഴി കാറ്റും വെളിച്ചവും ഉള്ളിലേക്കെത്തും.\nവോൾപേപ്പർ ഒട്ടിച്ച് ഹൈലൈറ്റ് ചെയ്ത ഭിത്തിയാണ് ഡൈനിങ് വേർതിരിക്കുന്നത്. സിംപിൾ ഡിസൈനിലാണ് ഊണുമേശ.\nബ്ലാക്& വൈറ്റ് തീമിലാണ് പാൻട്രി കിച്ചൻ. മറൈൻ പ്ലൈവുഡ് ഫിനിഷിലാണ് കബോർഡുകൾ. കൗണ്ടറിൽ ഗ്രാനൈറ്റ് വിരിച്ചു.\nഎല്ലാ സൗകര്യങ്ങളും അടങ്ങിയതാണ് കിടപ്പുമുറികൾ. അറ്റാച്ഡ് ബാത്റൂം, വാഡ്രോബ്, ഡ്രസിങ് സ്‌പേസ് എന്നിവ മുറികളിൽ കൊടുത്തു. ഭാവിയിൽ ഒരു കിടപ്പുമുറി കൂടി പണിയാൻ സ്ഥലം മുകൾനിലയിൽ വിട്ടിട്ടുണ്ട്. നിലവിൽ ഇവിടം ടെറസ് ഗാർഡനായി വേർതിരിച്ചു.\nചുരുക്കത്തിൽ ചെറിയ പ്ലോട്ടിൽ പരമാവധി സ്ഥലം ഉപയുക്തമാക്കിയതാണ് ഈ വീടിനെ വ്യത്യസ്തമായ കാഴ്ചാനുഭവം ആക്കിമാറ്റുന്നത്.\nPlot- 7.3 cent\nOwner- Jithesh, Chinnu\nArchitects- Mithun.O.Raghavan , Meghna Anilkumar\nDesignLOOM Studio, Kochi /Kannur\nEnglish Summary-7cent House Plan Payyanur; Home Tour Malayalam


ബൈക്ക് വാങ്ങാനൊരുങ്ങുന്നോ? ഇന്നും നാളെയും വന് വിലക്കുറവിന് സാധ്യത ബൈക്ക് വാങ്ങാനൊരുങ്ങുന്നോ? ഇന്നും നാളെയും വന് വിലക്കുറവിന് സാധ്യത\nബൈക്ക് വാങ്ങാനൊരുങ്ങുന്നോ? ഇന്നും നാളെയു....\nPublished on March 30, 2017 at 12:36 pm\nബൈക്ക് വാങ്ങാനൊരുങ്ങുന്നോ? ഇന്നും നാളെയും വന് വിലക്കുറവിന് സാധ്യത\nഇപ്പോള് ബൈക്കോ സ്‌കൂട്ടറോ വാങ്ങാനൊരുങ്ങുന്നവര്‍ക്ക് വലിയ സന്തോഷം നല്‍കുന്ന വാര്‍ത്ത. ഇന്നും നാളെയും ബൈക്കോ സ്‌കൂട്ടറോ വാങ്ങിയാല് വിലയില് 20000 രൂപ വരെ കുറവ് കിട്ടാന് സാധ്യത.\nബിഎസ്-3 വാഹനങ്ങള് ഏപ്രില് ഒന്നു മുതല് വില്‍ക്കരുതെന്ന സുപ്രീം കോടതി വിധിയുടെ പശ്ചാത്തലത്തില് സ്റ്റോക്ക് എത്രയും വേഗം വിറ്റഴിക്കാനുള്ള നീക്കങ്ങള് വാഹന നിര്‍മ്മാതാക്കളും ഡീലര്‍മാരും തുടങ്ങിക്കഴിഞ്ഞു.\nമാര്‍ച്ച് മധ്യത്തോടെതന്നെ ഇരുചക്ര വാഹനങ്ങള്‍ക്ക് വിവിധ കമ്പനികള് 15 ശതമാനം വരെ വിലക്കുറവു പ്രഖ്യാപിച്ചിരുന്നു. ബിഎസ്3 വാഹനങ്ങള് വില്‍ക്കുന്നതു സംബന്ധിച്ച നിയന്ത്രണങ്ങള് പ്രഖ്യാപിച്ചതിനാലായിരുന്നു ഇത്.\nഎന്നാല് ഇന്നലെ കോടതി വിധി വന്നതോടെ രണ്ടു ദിവസത്തിനു ശേഷം ഇത്തരം വാഹനങ്ങള് വില്‍ക്കാന് കഴിയില്ലെന്ന് ഉറപ്പായി. അതോടെയാണു വലിയ ഓഫറുകള് നല്‍കി സ്റ്റോക്ക് വിറ്റഴിക്കാന് ശ്രമം നടക്കുന്നത്.\nഒരു ലക്ഷം രൂപയ്ക്കു മേല് വിലയുള്ള വാഹനങ്ങള്‍ക്ക് 15,000 രൂപ മുതല് 20000 രൂപ വരെ വിലക്കിഴിവു നല്‍കുന്നതായി ദേശീയ മാധ്യമങ്ങള് റിപ്പോര്‍ട്ട് ചെയ്യുന്നു. ഹോണ്ട സിബിആര് മോഡലുകള്‍ക്ക് 15000 രൂപ വരെ രാജ്യത്തെ ചില മേഖലകളില് ഡീലര്‍മാര് വിലക്കിഴിവ് നല്‍കുന്നുണ്ടെന്നാണു റിപ്പോര്‍ട്ടുകള്.\nകോടതി ഉത്തരവു പ്രകാരം വില്‍ക്കാനാകാത്ത ബിഎസ്-3 വാഹനങ്ങള് ബിഎസ്-4 നിലവാരത്തിലേക്ക് ഉയര്‍ത്താന് കഴിയില്ലെന്ന് കമ്പനികള് വ്യക്തമാക്കുന്നുണ്ട്. നഷ്ടമൊഴിവാക്കാന് ആകെ ചെയ്യാവുന്നത് ആഭ്യന്തര വിപണിയില് ഇന്നും നാളെയുമായി ഇവ വില്‍ക്കുകയും ബാക്കിയുള്ളവ കയറ്റിയയക്കാന് ശ്രമിക്കുകയെന്നതുമാണ്.\nബിഎസ്-3ക്ക് തുല്യമായ യൂറോ ചട്ടങ്ങള് ബാധകമായ രാജ്യങ്ങളിലേക്കു മാത്രമേ ഇവ കയറ്റിയയക്കാന് കഴിയൂ. ഇരുചക്ര വാഹനങ്ങളുടെ കാര്യത്തില് ഇത് എളുപ്പമാകാത്തതിനാലാണു വലിയ ഓഫറുകള് നല്‍കി ഇവിടെത്തന്നെ വില്‍ക്കാനുള്ള ശ്രമം നടക്കുന്നത്.


പാര്‍ട്ടി നോക്കി സഹായം അനുവദിക്കുന്നത് തികഞ്ഞ പാപ്പരത്തം: കോടിയേരി - Express Kerala\nപാര്‍ട്ടി നോക്കി സഹായം അനുവദിക്കുന്നത് തികഞ്ഞ പാപ്പരത്തം: കോടിയേരി\nKerala Politics January 10, 2020 | Published by : Express Kerala Network\nതിരുവനന്തപുരം: നൂറ്റാണ്ടിലെ ഏറ്റവും വിലയ പ്രളയത്തെ കേരളം അഭിമുഖീകരിച്ചപ്പോള് കണ്ണീരൊപ്പുമെന്ന് പറഞ്ഞ കേന്ദ്രം സംസ്ഥാനത്തിന്റെ കണ്ണില് മുളക് തേക്കുകയാണ് ചെയ്തതെന്ന് സി.പി.ഐ (എം) സംസ്ഥാന സെക്രട്ടറി കോടിയേരി ബാലകൃഷ്ണന്. പ്രളയദുരന്തത്തിനുള്ള നഷ്ടപരിഹാരം നിഷേധിച്ചതിനു പിന്നാലെ ദുരിതാശ്വാസക്യാമ്പുകളില് വിതരണം ചെയ്ത അരിയുടെ പണം സംസ്ഥാനത്തിനോട് ആവശ്യപ്പെട്ട കേന്ദ്ര സര്‍ക്കാര് നടപടിയെ രൂക്ഷമായി വിമര്‍ശിച്ചു കൊണ്ടായിരുന്നു കോടിയേരിയുടെ പ്രതികരണം.\nഅമിത് ഷായുടെ അധ്യക്ഷതയില് ചേര്‍ന്ന ഉന്നതാധികാര സമിതിയോഗം കേരളത്തെ തഴഞ്ഞതിലെ വിശദീകരണം രാജ്യത്തിന് നല്‍കാനുള്ള ഉത്തരവാദിത്തം പ്രധാനമന്ത്രിക്കുണ്ടെന്നും കോടിയേരി തന്റെ ഫെയ്‌സ് ബുക്ക് കുറിപ്പില് പറഞ്ഞു.\nകഴിഞ്ഞവര്‍ഷം പ്രളയമുണ്ടായ മറ്റ് ഏഴ് സംസ്ഥാനങ്ങള്‍ക്കായി 5908 കോടി രൂപയുടെ സഹായം അനുവദിച്ചു. സഹായം നേടിയ ഏഴ് സംസ്ഥാനങ്ങളില് അഞ്ചും ബിജെപി ഭരണമുള്ളതാണ്. ഭരിക്കുന്ന പാര്‍ട്ടി ഏതെന്ന് നോക്കി പ്രളയനിവാരണ സഹായം കേന്ദ്രം അനുവദിക്കുന്നത് തികഞ്ഞ പാപ്പരത്തമാണെന്നും കോടിയേരി കുറ്റപ്പെടുത്തി.\nഫെയ്‌സ് ബുക്ക് പോസ്റ്റിന്റെ പൂര്‍ണ രൂപം ഇങ്ങനെ\nനൂറ്റാണ്ടിലെ ഏറ്റവും വലിയ പ്രളയത്തെയാണ് 2018ൽ കേരളം നേരിട്ടത്. അന്ന് 5616 കോടി രൂപ സംസ്ഥാന സർക്കാർ സഹായമായി കേന്ദ്ര സർക്കാരിനോട് ചോദിച്ചു. കേന്ദ്രം തന്നതാകട്ടെ 2904 കോടി രൂപയാണ്. പ്രളയത്തിൽനിന്ന് കരകയറാൻ പ്രത്യേക പാക്കേജ് സമർപ്പിച്ചെങ്കിലും അതും തള്ളി. യുഎഇ ഉൾപ്പെടെയുള്ള വിദേശരാജ്യങ്ങൾ വാഗ്ദാനംചെയ്ത സഹായം കൈപ്പറ്റാനും അനുവദിച്ചില്ല. സഹായം സ്വരൂപിക്കാനുള്ള മന്ത്രിമാരുടെ വിദേശയാത്രയും വിലക്കി.\n2018ലെ പ്രളയക്കെടുതിയിൽനിന്ന് കരകയറുംമുമ്പേ 2019ലും സംസ്ഥാനം വലിയ പ്രകൃതിദുരന്തത്തെ നേരിട്ടു. മലബാർമേഖലയിൽ കൊടിയ നാശങ്ങളാണുണ്ടായത്. ഉരുൾപൊട്ടലും വെള്ളപ്പൊക്കവും കാരണം നിരവധി ജീവനുകൾ നഷ്ടമായി. അന്ന് കേന്ദ്രമന്ത്രിമാരും ഉന്നത ഉദ്യോഗസ്ഥരും ഇവിടെ വന്നു. കേരളത്തിന്റെ കണ്ണീരൊപ്പാൻ കേന്ദ്രസർക്കാർ ഉണ്ടാകുമെന്ന് വാഗ്ദാനംചെയ്തു. പക്ഷേ, കണ്ണീരൊപ്പുകയല്ല, കേരളത്തിന്റെ കണ്ണിൽ മുളക് തേയ്ക്കുകയാണ് മോഡി സർക്കാർ ചെയ്തിരിക്കുന്നത്.\nഅമിത് ഷായുടെ അധ്യക്ഷതയിൽ ചേർന്ന ഉന്നതാധികാര സമിതിയോഗം കേരളത്തെ തഴഞ്ഞതിലെ വിശദീകരണം രാജ്യത്തിന് നൽകാനുള്ള ഉത്തരവാദിത്തം പ്രധാനമന്ത്രിക്കുണ്ട്. കഴിഞ്ഞവർഷം പ്രളയമുണ്ടായ മറ്റ് ഏഴ് സംസ്ഥാനങ്ങൾക്കായി 5908 കോടി രൂപയുടെ സഹായം അനുവദിച്ചു. സഹായം നേടിയ ഏഴ് സംസ്ഥാനങ്ങളിൽ അഞ്ചും ബിജെപി ഭരണമുള്ളതാണ്. ഭരിക്കുന്ന പാർടി ഏതെന്ന് നോക്കി പ്രളയനിവാരണ സഹായം കേന്ദ്രം അനുവദിക്കുന്നത് തികഞ്ഞ പാപ്പരത്തമാണ്.\nപ്രളയദുരന്തത്തിനുള്ള നഷ്ടപരിഹാരം നിഷേധിച്ചതിനു പിന്നാലെ ദുരിതാശ്വാസക്യാമ്പുകളിൽ വിതരണംചെയ്ത അരിയുടെ പണം സംസ്ഥാനത്തിനോട് ആവശ്യപ്പെട്ട് കേന്ദ്രം നോട്ടീസ് നൽകിയിരിക്കുകയാണ്. മഹാപ്രളയകാലത്ത് 2018ൽ സൗജന്യമായി വിതരണം ചെയ്ത 89,540 മെട്രിക് ടൺ അരിയുടെ വിലയായി 205.81 കോടി രൂപ ഉടൻ നൽകണമെന്നാണ് തീട്ടൂരം. കേന്ദ്രം സൗജന്യമായി അരി വിതരണം ചെയ്തെന്നാണ് അന്ന് കേന്ദ്രമന്ത്രിമാരും ബിജെപി നേതാക്കളും പറഞ്ഞത്. എന്നിട്ടാണ് ഫുഡ് കോർപറേഷൻ ഓഫ് ഇന്ത്യ ജനറൽ മാനേജർ സംസ്ഥാന ദുരന്തനിവാരണവകുപ്പ് പ്രിൻസിപ്പൽ സെക്രട്ടറിക്ക് ‘മോസ്റ്റ് അർജന്റ്’ എന്ന ശീർഷകത്തിൽ നോട്ടീസ് നൽകിയിരിക്കുന്നത്.\nകേരളത്തോടുള്ള കേന്ദ്രത്തിന്റെ രാഷ്ട്രീയ പകപോക്കൽ എത്രമാത്രം മനുഷ്യത്വരഹിതമാണെന്നാണ് ഇത് വ്യക്തമാക്കുന്നത്. പരിഹാസ്യമായ കേന്ദ്രനടപടിയെപ്പറ്റി ഇവിടത്തെ ബിജെപി നേതാക്കൾക്കും കേന്ദ്രമന്ത്രി മുരളീധരനും എന്താണ് പറയാനുള്ളത്?


മലപ്പുറം ജില്ലയില് 548 പേര്‍ക്ക് കൊവിഡ്; 1,028 പേര്‍ക്ക് രോഗമുക്തി\nTue Jan 25 2022 09:56:37 GMT+0530 (India Standard Time)\nBY RSN28 Oct 2020 12:45 PM GMT\nRSN28 Oct 2020 12:45 PM GMT\nമലപ്പുറം: ജില്ലയില് 548 പേര്‍ക്ക് ഇന്ന് കൊവിഡ് 19 വൈറസ്ബാധ സ്ഥിരീകരിച്ചതായി ജില്ലാ കലക്ടര് കെ. ഗോപാലകൃഷ്ണന് അറിയിച്ചു. രോഗബാധിതരായവരില് 502 പേര്‍ക്കും നേരിട്ടുള്ള സമ്പര്‍ക്കത്തിലൂടെയാണ് രോഗബാധ. 41 പേര്‍ക്ക് ഉറവിടമറിയാതെയാണ് രോഗബാധയുണ്ടായത്. മൂന്ന് ആരോഗ്യ പ്രവര്‍ത്തകര്‍ക്കും ഇന്ന് രോഗം സ്ഥിരീകരിച്ചിട്ടുണ്ട്. ഇതര സംസ്ഥാനങ്ങളില് നിന്നെത്തിയ രണ്ട് പേര്‍ക്കും വൈറസ്ബാധയുണ്ടായി.\nഅതേസമയം വിദഗ്ധ ചികിത്സയ്ക്ക് ശേഷം കോവിഡ് മുക്തരാകുന്നവരുടെ എണ്ണത്തിലുണ്ടാകുന്ന വര്‍ധനവ് ആശ്വാസകരമാണ്. 1,028 പേര്‍ക്കാണ് ഇന്ന് മാത്രം രോഗം ഭേദമായത്. ഇവരുള്‍പ്പെടെ 38,711 പേരാണ് ഇതുവരെ വിദഗ്ധ ചികിത്സക്ക് ശേഷം രോഗമുക്തരായി വീടുകളിലേക്ക് മടങ്ങിയത്. ജില്ലാ ഭരണകൂടവും ആരോഗ്യ വകുപ്പും ജനകീയ പങ്കാളിത്തത്തോടെ ഇതര സര്‍ക്കാര് വകുപ്പുകളുമായി നടത്തുന്ന രോഗപ്രതിരോധ പ്രവര്‍ത്തനങ്ങളുടെ വിജയമാണിതെന്നും ആരോഗ്യ ജാഗ്രത കര്‍ശനമായി പാലിച്ച് രോഗ വ്യാപനം തടയാനുള്ള പ്രവര്‍ത്തനങ്ങളുമായി പൊതുജനങ്ങള് പൂര്‍ണ്ണമായും സഹകരിക്കണമെന്നും ജില്ലാ കലക്ടര് അഭ്യര്‍ഥിച്ചു.\n59,378 പേര് നിരീക്ഷണത്തില്\n59,378 പേരാണ് ഇപ്പോള് ജില്ലയില് നിരീക്ഷണത്തിലുള്ളത്. 10,790 പേര് വിവിധ ചികിത്സാ കേന്ദ്രങ്ങളില് നിരീക്ഷണത്തിലുണ്ട്. കോവിഡ് പ്രത്യേക ചികിത്സാ കേന്ദ്രങ്ങളായ ആശുപത്രികളില് 907 പേരും വിവിധ കോവിഡ് ഫസ്റ്റ് ലൈന് ട്രീറ്റ്‌മെന്റ് സെന്ററുകളില് 645 പേരും സെക്കന്‍ഡ് ലൈന് ട്രീറ്റ്മെന്റ് സെന്ററുകളില് 139 പേരുമാണ് നിരീക്ഷണത്തിലുള്ളത്. മറ്റുള്ളവര് വീടുകളിലും കോവിഡ് കെയര് സെന്ററുകളിലുമായി ആരോഗ്യ വകുപ്പിന്റെ പ്രത്യേക നിരീക്ഷണത്തില് കഴിയുന്നു. 222 പേരാണ് കോവിഡ് പോസിറ്റീവായി ജില്ലയില് ഇതുവരെ മരണമടഞ്ഞത്.\nകൊവിഡ് 19 വ്യാപനം വലിയതോതില് വര്‍ധിക്കുമ്പോള് ആരോഗ്യ ജാഗ്രത കര്‍ശനമായി പാലിക്കണമെന്ന് ജില്ലാ മെഡിക്കല് ഓഫീസര് ഡോ. കെ. സക്കീന. കുട്ടികള്, മുതിര്‍ന്ന പൗരന്മാര്, ഗര്‍ഭിണികള് തുടങ്ങിയവരും വൈറസ് ബാധിതരാകുന്ന സാഹചര്യം നിലനില്‍ക്കുന്ന സാഹചര്യം പൊതുജനാരോഗ്യത്തിന് കടുത്ത വെല്ലുവിളിയാണുയര്‍ത്തുന്നത്. ഈ വിഭാഗങ്ങളിലുള്ളവര്‍ക്ക് വൈറസ്ബാധയുണ്ടാകുന്നത് ഗുരുതരമായ ആരോഗ്യ പ്രത്യാഘാതങ്ങളാണുണ്ടാക്കുക. ഇത് തിരിച്ചറിഞ്ഞ് കുടുംബാംഗങ്ങളെല്ലാം പരമാവധി ജാഗ്രത പുലര്‍ത്തണം. മുതിര്‍ന്ന പൗരന്മാര്, വിവിധ രോഗങ്ങളുള്ളവര്, പത്ത് വയസിന് താഴെ പ്രായമുള്ള കുട്ടികള്, ഗര്‍ഭിണികള് തുടങ്ങിയവരെ ഒരു കാരണവശാലും പുറത്ത് നിന്നുള്ളവര് സന്ദര്‍ശിക്കരുത്.\nഅത്യാവശ്യങ്ങള്‍ക്ക് മാത്രമാണ് വീടുകളില് നിന്ന് പുറത്തിറങ്ങേണ്ടത്. ഇങ്ങനെ ഇറങ്ങുന്നവര് കൃത്യമായ സാമൂഹ്യ അകലവും മാസ്‌കിന്റെ ശരിയായ രീതിയിലുള്ള ഉപയോഗവും ഉറപ്പാക്കണം. വീടുകളില് നിരീക്ഷണത്തിലുള്ളവര് യാതൊരു കാരണവശാലും പൊതുസമ്പര്‍ക്കത്തിലേര്‍പ്പെടാതെ റൂം ക്വാറന്റീന് നിര്‍ദേശങ്ങള് പൂര്‍ണ്ണമായും പാലിക്കണം. ഏതെങ്കിലും വിധത്തിലുള്ള ആരോഗ്യ പ്രശ്‌നങ്ങളുണ്ടായാല് അടുത്തുള്ള ആരോഗ്യ കേന്ദ്രം, ജില്ലാതല കണ്‍ട്രോള് സെല്, ആരോഗ്യ പ്രവര്‍ത്തകര് എന്നിവരുമായി ഫോണില് ബന്ധപ്പെടണം. ലഭിക്കുന്ന നിര്‍ദേശങ്ങള് പൂര്‍ണ്ണമായി പാലിക്കുകയും വേണം. വിവാഹം, മരണാനന്തര ചടങ്ങുകള് എന്നിവയില് അവശ്യം വേണ്ടവര് മാത്രമാണ് പങ്കെടുക്കേണ്ടത്. ഇക്കാര്യത്തില് വീഴ്ച പാടില്ലെന്നും ജില്ലാ മെഡിക്കല് ഓഫീസര് അറിയിച്ചു. രോഗം സ്ഥിരീകരിച്ചവരുമായി ഏതെങ്കിലും വിധത്തില് സമ്പര്‍ക്കമുണ്ടായിട്ടുള്ളവര് വീടുകളില് പ്രത്യേക മുറികളില് നിരീക്ഷണത്തില് കഴിയണം. ഈ വിവരം ആരോഗ്യ പ്രവര്‍ത്തകരെ അറിയിക്കണം. വീടുകളില് നിരീക്ഷണത്തിന് സൗകര്യമില്ലാത്തവര്‍ക്ക് സര്‍ക്കാര് ഒരുക്കിയ കോവിഡ് കെയര് സെന്ററുകള് ഉപയോഗപ്പെടുത്താം. ആരോഗ്യ പ്രശ്‌നങ്ങളുണ്ടായാല് ഒരു കാരണവശാലും നേരിട്ട് ആശുപത്രികളില് പോകരുത്. ജില്ലാതല കണ്‍ട്രോള് സെല്ലില് വിളിച്ച് ലഭിക്കുന്ന നിര്‍ദേശങ്ങള് പൂര്‍ണമായും പാലിക്കണമെന്നും ജില്ലാ മെഡിക്കല് ഓഫീസര് ആവര്‍ത്തിച്ച് അഭ്യര്‍ഥിച്ചു. ജില്ലാതല കണ്‍ട്രോള് സെല് നമ്പറുകള്: 0483 2737858, 2737857, 2733251, 2733252, 2733253.


കോവിഡില് മുങ്ങി ട്വന്റി ട്വന്റി - Shabab Weekly\nകോവിഡില് മുങ്ങി ട്വന്റി ട്വന്റി\nHomeകോവിഡില് മുങ്ങി ട്വന്റി ട്വന്റി\nനമ്മുടെ ഓര്‍മകളാണ് നാം എന്നു പറയാറുണ്ട്. നമ്മെ തീരുമാനങ്ങളെടുക്കാന് ധൈര്യപ്പെടുത്തുന്നതും പിന്തിരിപ്പിക്കുന്നതും പലപ്പോഴും അനുഭവങ്ങളാണ്. ഓര്‍മകളില്ലെങ്കില് പിന്നെ നാം ഇല്ലെന്നു പലരും പറഞ്ഞു. എല്ലാം ഓര്‍ത്തെടുക്കാന് കഴിയില്ല. എല്ലാം ഓര്‍ക്കണമെന്നുമില്ല. മറക്കാന് കഴിയാത്തത് പലതുമുണ്ടാകും. വൈകാരികാനുഭവങ്ങള് സമ്മാനിച്ചു കടന്നുപോയ പലതും നമ്മള് അത്ര പെട്ടെന്നു മറക്കാന് കൂട്ടാക്കില്ല.\nപൊതുജനങ്ങളുടെ ഓര്‍മയെ തല്ലിക്കെടുത്തി ബോധപൂര്‍വം മറവിയിലേക്കു തള്ളിവിട്ടു മയക്കിക്കിടത്തിയാണ് പുതിയ രാഷ്ട്രീയം അധികാര സ്ഥാനങ്ങളില് അള്ളിപ്പിടിച്ചിരിക്കുന്നത്. അമിതാധികാരം തേടി കസേരകളിലേക്കുള്ള ഓട്ടത്തിനിടെ നല്‍കിയ വാഗ്ദാനങ്ങളും പ്രഖ്യാപനങ്ങളും മുഖത്തു നോക്കി വികൃതമായി ചിരിക്കുമ്പോള് ഓര്‍മകള് കുറ്റകൃത്യമാകുന്നത് നാം കാണുന്നു. കാര്യങ്ങള് കൃത്യമായി ഓര്‍ത്തുവെക്കുന്നതും വിളിച്ചു പറയുന്നതും വലിയ രാഷ്ട്രീയ പ്രവര്‍ത്തനം തന്നെയാണ്. അധികാരത്തിന്റെ കൈകള് ഓര്‍മകളുടെ അസുഖമുള്ള ധീരന്മാരെ വളഞ്ഞുവെച്ച് ചികിത്സിക്കുന്നു. ചിലര്‍ക്ക് ഓര്‍മകളില്ലാതാകും, മറ്റു ചിലര് ഓര്‍മകളോടൊപ്പം അപ്രത്യക്ഷമാകും.\nകൊഴിഞ്ഞുപോയ കാലം ഒരര്‍ഥത്തില് ഓര്‍മകളാണ്. പുതിയ കാലത്തേക്കുള്ള ഇന്ധനവും മുന്നോട്ടു നയിക്കുന്ന വെളിച്ചവും കൂടിയാണവ. മികവുറ്റ ഓര്‍മകള് നിറം മങ്ങിയ മഷി പോലെയാണെന്നൊരു പഴമൊഴിയുണ്ട്. ഡിജിറ്റല് യുഗത്തില് കണിശമായി ഒന്നും ഓര്‍ത്തുവയ്ക്കാന് പോലും വയ്യാതായ കാലത്താണു നാം.\nഅപൂര്‍വാനുഭവമായി ട്വന്റി ട്വന്റി\nസാമൂഹിക- രാഷ്ട്രീയ- സാമ്പത്തിക ജീവിതത്തില് മറക്കാനാവാത്ത പലതും മുന്നിലേക്കു വെച്ചാണ് 2020 കൊഴിഞ്ഞുപോകുന്നത്. ക്രിക്കറ്റിലെ വേഗത്തിന്റെ പര്യായമായി സമീപകാലത്ത് ആരംഭിച്ച 20/20 ചുറുചുറുക്കിന്റെയും പ്രതീക്ഷയുടെയും പ്രതീകം കൂടി ആയാണ് യുവത്വം അടയാളപ്പെടുത്തിയിട്ടുള്ളത്.\n2020 പ്രതീക്ഷകളുടെ പ്രത്യാശയുടെയും നിറകുടമായിരിക്കുമെന്ന് പ്രവചനക്കാര് കട്ടായം പറഞ്ഞിരുന്നു. എങ്കിലും സാമൂഹിക സാമ്പത്തിക വൈയക്തിക ജീവിതത്തില് പരിചയമില്ലാത്ത പാഠങ്ങള് വരച്ചുവെച്ചാണ് ഒരു കലണ്ടര് വര്‍ഷം കൊഴിഞ്ഞുപോകുന്നത്. മുന്നോട്ടുവച്ച സുസ്ഥിര വികസന ലക്ഷ്യങ്ങളില് (2020) ഒന്നും നേടാതെ പോയ കാലമാണ് ട്വന്റി ട്വന്റി എന്ന് ഡിസംബറില് പുറത്തിറക്കിയ യു എന് പ്രോഗ്രസ് റിപ്പോര്‍ട്ട് പറയുന്നു.\nകോവിഡ് എന്ന പകര്‍ച്ചവ്യാധി(പാന്‍ഡമിക്)യാണ് പോയ വര്‍ഷ കണക്കെടുപ്പില് ഒളിമങ്ങാതെ തെളിഞ്ഞു കത്തിക്കൊണ്ടിരിക്കുന്നത്. ഫെബ്രുവരി 11നാണ് കൊറോണ വൈറസിന് കോവിഡ് 19 എന്നു ലോകാരോഗ്യ സംഘടന പേരിടുന്നത്. 2019 നവംബര് അവസാനം ചൈനയിലെ വുഹാന് പ്രവിശ്യയില് തുടങ്ങി പിന്നീട് ലോകത്തിന്റെ എല്ലാ മൂലകളിലും പ്രഹരമേല്പിച്ച കോവിഡ് വൈറസ് ഇതിനകം 7.51 കോടി പേര്‍ക്കു ബാധിച്ചുവെന്നാണ് കണക്കുകള്. രോഗമുക്തി നേടിയവരുടെ എണ്ണം അഞ്ച് കോടി മുപ്പത്തിരണ്ട് ലക്ഷം കടന്നു. വൈറസ് ബാധയേറ്റ് 16,80,181 പേര് മരിച്ചു.\nകോവിഡ് വൈറസിനെ നേരിടാന് പല രാജ്യങ്ങളും പല വഴികളും സ്വീകരിച്ചു. മുന് പരിചയമില്ലാത്തതിനാല് തന്നെ പലരും തപ്പിത്തടഞ്ഞു. ആഗോള തലത്തില് ലോക്ഡൗണ് പ്രഖ്യാപിക്കപ്പെട്ടു. വളരെ വലിയ സാമൂഹിക പ്രത്യാഘാതത്തിന് കാരണമാക്കിയ കോവിഡ് സാമ്പത്തിക തകര്‍ച്ചയ്ക്കും പ്രതിസന്ധിക്കും വഴിവെച്ചു. അടച്ചിടല് കാലം വലിയ തോതില് മനുഷ്യാവകാശ ലംഘനങ്ങള്‍ക്കും കടുത്ത ഭരണകൂട നടപടികള്‍ക്കും വഴിയൊരുക്കി.\nമഹാമാരിയുടെ പകര്‍ച്ചപ്പേടിയില് മനുഷ്യര് പകച്ചു വീടുകളിലേക്കൊതുങ്ങിയപ്പോള് പാരിസ്ഥിതികമായി പൊസിറ്റീവായ ചില നല്ല വാര്‍ത്തകളും കാണാറായി. നഗരങ്ങളെ ചുറ്റിയൊഴുകി അഴുകി ഇരുണ്ടുപോയ നദികളും കായലുകളും തെളിനീരാകാന് തുടങ്ങി. കിളികളുടെ ആരവങ്ങള് കേള്‍ക്കാന് തുടങ്ങി. മലിനീകരണം കൊണ്ടു വീര്‍പ്പുമുട്ടിയ നഗരങ്ങളിലെ വായു ശ്വസിക്കാമെന്നായി. ജീവികളും സൂക്ഷ്മജീവികളും മണ്ണില് അവകാശബോധത്തോടെ വിഹരിച്ചു തുടങ്ങി.\nമണ്ണിന്റെ മണം ആസ്വാദ്യകരമാണെന്ന് മനുഷ്യരും തിരിച്ചറിഞ്ഞു തുടങ്ങി. നഗര സൗകര്യങ്ങളുടെയും വേഗത്തിന്റെയും പളപളപ്പിനു മേല് ഇല്ലായ്മയുടെ ആശങ്ക മനുഷ്യര്‍ക്കുണ്ടായി എന്നതു തന്നെയാണ് സുപ്രധാന കാര്യം. അങ്ങനെയാണവര് മണ്ണു കിളയ്ക്കാനും വിത്തു കുത്താനും ഇലക്കറികള് കഴിക്കാനും തുടങ്ങിയത്.\nഗതാഗതം സൗജന്യമാക്കി ലക്‌സംബര്‍ഗ്\nപൊതുഗതാഗതം സൗജന്യമാക്കിയ ലക്‌സംബര്‍ഗ് എന്ന യൂറോപ്പിലെ കൊച്ചുരാജ്യം വാര്‍ത്തകളില് നിന്നത്ര പെട്ടെന്നു മാഞ്ഞുപോകില്ല. റോഡുകളിലെ ട്രാഫിക് കുരുക്ക് കുറയ്ക്കുകയും മലിനീകരണം ഇല്ലാതാക്കുകയുമായിരുന്നു പദ്ധതിയുടെ ലക്ഷ്യം. കൊറോണപ്പേടിയും ആശങ്കയും പ്രചരിപ്പിക്കുന്ന തിരക്കില് മാധ്യമങ്ങളില് അധികം ഇടംപിടിക്കാതെ പോയ വാര്‍ത്തയായിരുന്നു അത്.\nയു എസും ട്രംപും കറുത്തവരുടെ\nഅധികാരത്തിനു നേരെ വെല്ലുവിളി ഉയരുമ്പോള് യു എസ് എന്നും മുന്നോട്ടു വയ്ക്കാറുളളത് ആക്രമണമോ യുദ്ധ ഭീഷണിയോ ആണ്. ഇറാനും യൂറോപ്യന് യൂനിയനും യു എന്നും സമാധാനത്തിന്റെ വഴിയിലൂടെ മുന്നേറിക്കൊണ്ടിരിക്കുമ്പോഴാണ് യു എസ് പ്രകോപനത്തിന്റെ പടക്കങ്ങള് പൊട്ടിച്ചത്. യു എസിന്റെ ആളില്ലാ വിമാനം ബഗ്ദാദ് അന്താരാഷ്ട്ര വിമാനത്താവളത്തിനു നേരെ നടത്തിയ ഷെല്ലാക്രമണത്തില് ഇറാനിയന് ജനറല് ഖാസിം സുലൈമാനിയെ വധിച്ചത് ജനുവരി 3-നായിരുന്നു. തിരിച്ചടിയായി ഇറാഖി സൈനിക ആസ്ഥാനത്തേക്ക് ഇറാന് ബാലിസ്റ്റിക് മിസൈല് ആക്രമണം നടത്തുകയും നിരവധി അമേരിക്കന് സൈനികര്‍ക്ക് പരിക്കേല്‍ക്കുകയും ചെയ്തു.\nയു എസിന്റെ രാഷ്ട്രീയ അന്തസ്സിനു തന്നെ ഇടിവുണ്ടാക്കിയ കാലമായിരുന്നു ഡൊണാള്‍ഡ് ട്രംപ് എന്ന ബിസിനസുകാരന്റെ ഭരണകാലം. വൈറ്റ് ഹൗസിലേക്കുള്ള യാത്രയില് യു എസ് ജനത വരുത്തിയ പിഴവിന് അവര് തന്നെ പരിഹാരം കണ്ടതും 2019 ലാണ്. 232 നെതിരെ 304 ജനപ്രതിനിധികളുടെ വോട്ടിനാണ് ജോ ബൈഡനു മുന്നില് ട്രംപ് നിലംപൊത്തിയത്. വൈറ്റ് ഹൗസില് കടിച്ചുതൂങ്ങാതെ അന്തസ്സോടെ ഇറങ്ങിപ്പോരാനുള്ള മാന്യത പോലും കാണിക്കാന് ട്രംപിന് കഴിഞ്ഞില്ല. തോറ്റില്ലെന്നും വിധിയെ നിയമപരമായി നേരിടുമെന്നും പ്രഖ്യാപനം നടത്തിയെങ്കിലും ട്രംപിന്റെ കുട്ടിക്കളികള്‍ക്ക് കോടതികള് നിന്നു കൊടുത്തില്ല. എഴുപത് ലക്ഷം ജനകീയ വോട്ടു അധികം നേടിയാണ് ബൈഡന് മാന്യതയോടെ വൈറ്റ് ഹൗസിലേക്കു കയറാനൊരുങ്ങുന്നത്.\nജനാധിപ്യത്തോടും മാനവികതയോടും മനുഷ്യാവകാശങ്ങളോടും അന്തസ്സോടെയുള്ള സമീപനമാണ് തെരഞ്ഞെടുപ്പു കാലത്ത് ബൈഡനില് നിന്ന് ലോകം അറിഞ്ഞത്. ബൈഡനൊപ്പം കമലാ ഹാരിസ് എന്ന വൈസ് പ്രസിഡന്റും വാര്‍ത്തകൡ ഇടം നേടി. ബഹുമത സമൂഹത്തോടും കറുത്തവരോടുമുള്ള മമത തെരഞ്ഞെടുപ്പുവേളയില് പരസ്യമായി പ്രഖ്യാപിച്ചാണ് ഇരുവരും തെരഞ്ഞെടുപ്പു നേരിട്ടത്.\nയു എസ് പ്രസിഡന്റ് തെരഞ്ഞെടുപ്പിന്റെ കേളി കൊട്ട് നടക്കുന്നതിനിടെയാണ് ജോര്‍ജ് ഫ്ളോയിഡ് എന്ന തൊലി കറുത്ത മനുഷ്യനു നേരെ വെള്ളപ്പൊലീസുകാരന്റെ വംശ വെറി പുറത്തു ചാടിയത്. യു എസിലെ മിനിയാപ്പൊലിസില് വെളുത്ത വര്‍ഗക്കാരനായ പൊലീസ് ഓഫിസറുടെ ഇടതു കാല്‍മുട്ട് കഴുത്തില് അമരുമ്പോള്, എനിക്കു ശ്വാസം കിട്ടുന്നില്ല എന്ന ഫ്‌ളോയിഡിന്റെ രോദനം ലോകത്തിന്റെ തന്നെ ഉറക്കം കെടുത്തിയ സംഭവമാണ്്. അതേത്തുടര്‍ന്ന് കറുത്തവര്‍ക്കും ജീവിക്കണം (ബ്ലാക് ലിവ്സ് മാറ്റര്) എന്ന മുദ്രാവാക്യം അമേരിക്കയിലെ തെരുവുകളെ പ്രകമ്പനം കൊള്ളിച്ചു. ലോകം മുഴുക്കെ ശ്രദ്ധേ നേടിയ പോരാട്ടമായി അതു മാറി.\nപൗരത്വ ഭേദഗതി നിയമത്തിനെതിരായ സമരത്തിന്റെ ചൂടിലാണ് 2020 പുലര്‍ന്നത്. (2019 ഡിസംബര്4നാണ് നിയമം കേന്ദ്രമന്ത്രിസഭ അംഗീകരിച്ചത്. പിന്നീട് പാര്‍ലമന്റ് പാസാക്കുകയായിരുന്നു). ബില്ലിനെ എതിര്‍ക്കുന്ന നിവേദനത്തില് ആയിരത്തിലധികം ഇന്ത്യന് ശാസ്ത്രജ്ഞരും പണ്ഡിതന്മാരും ഒപ്പിടുകയും അന്താരാഷ്ട്ര മതസ്വാതന്ത്ര്യത്തെക്കുറിച്ചുള്ള അമേരിക്കന് കമ്മീഷന് വിമര്‍ശിക്കുകയും ചെയ്തു.\nഷഹീന്‍ബാഗ് സമരം രാജ്യത്തിന്റെ സമര ചരിത്രത്തില് പുതിയൊരു ഏടാണ് ഉയര്‍ത്തിയത്. സ്ത്രീകളുടെയും വിദ്യാര്‍ഥികളുടെയും മുന്‍കൈയില് ഉയര്‍ന്ന അഹിംസയില് ഊന്നിയ സമരം, ബി ജെ പിയുടെ ഹിംസാത്മക രാഷട്രീയത്തെ, പൊതുജനങ്ങളെ അണിനിരത്തി സര്‍ഗാത്മകമായി നേരിടുന്ന മനോഹര മുഹൂര്‍ത്തമായിരുന്നു. ബി ജെ പി സമരത്തെ അതിക്രൂരമായാണ് നേരിട്ടുകൊണ്ടിരിക്കുന്നത്. ഇപ്പോഴും സമരക്കാരെ തെരഞ്ഞുപിടിച്ച് കള്ളക്കേസില് കുടുക്കുന്ന കലാപരിപാടി ഡല്‍ഹി പൊലീസ് തുടര്‍ന്നുകൊണ്ടിരിക്കുന്നു. ഒരുപക്ഷെ കഴിഞ്ഞ ഇരുപതു വര്‍ഷത്തെ ഏറ്റവും വലിയ ജനാധിപത്യ പ്രക്ഷോഭമായിരുന്നു പൗരത്വ ഭേഗദതിക്കെതിരായ സമരങ്ങള്. സമരം സിഎഎ വിരുദ്ധം മാത്രമായിരുന്നില്ല, രാജ്യത്ത് മതേതരത്വവും ജനാധിപത്യവും നിലനില്‍ക്കുന്നു എന്നു ബോധ്യപ്പെടുത്തിയതു കൂടിയായിരുന്നു.\nദല്‍ഹി കലാപവും കൊള്ളയും\nപൗരത്വ നിയമ ഭേദഗതിക്കെതിരെ ഡല്‍ഹി ജുമാ മസ്ജിദ്, ഷഹീന്‍ബാഗ് എന്നിവിടങ്ങളില് ആരംഭിച്ച സമരങ്ങള്‍ക്ക് നേരെ തീവ്ര ഹിന്ദുത്വ വാദികള് ആരംഭിച്ച കലാപം ഡല്‍ഹിയിലുടനീളം പടര്‍ന്നു. ഫെബ്രുവരി 23ന് ആരംഭിച്ച കലാപത്തില് 53 പേര് കൊല്ലപ്പെടുകയും 200 ലേറെ പേര്‍ക്ക് പരിക്കേല്‍ക്കുകയും ചെയ്തു.\nഷഹീന്‍ബാഗിലെ സമരക്കാരെ ഒഴിപ്പിക്കണമെന്നാവശ്യപ്പെട്ട ബി ജെ പി അംഗവും മുന് നിയമസഭാംഗവുമായ കപില് മിശ്രയുടെ അതി തീവ്രവും പ്രകോപനപരവുമായ പ്രസംഗമാണ് കലാപത്തിന് തിരി കൊളുത്തിയതെന്ന് മാധ്യമങ്ങള് റിപ്പോര്‍ട്ടു ചെയ്തു. കപില് മിശ്രയുടെ പ്രസ്താവനക്കു പിന്നാലെയാണ് വടക്കു കിഴക്കന് ഡല്‍ഹിയില് സംഘര്‍ഷം പൊട്ടിപ്പുറപ്പെട്ടത്. മൂന്നു പള്ളികള് കലാപകാരികള് തീവെച്ചു നശിപ്പിച്ചു. നിരവധി വിദ്യാലയങ്ങളും കടകളും വീടുകളും വാഹനങ്ങളും നശിപ്പിക്കപ്പെട്ടു. കലാപം നടക്കുമ്പോള്, ദല്‍ഹി പോലീസ് നിഷ്‌ക്രിയ ദൃക്സാക്ഷികള് മാത്രമായി നില്‍ക്കുകയായിരുന്നു. നിരവധി മാധ്യമപ്രവര്‍ത്തകരേയും കലാപകാരികള് ആക്രമിച്ചു. നൂറിലധികം കുറ്റവാളികള് ഉള്‍പ്പെട്ടിട്ടുള്ള 48 എഫ്.ഐ.ആര് രജിസ്റ്റര് ചെയ്തതായി ഡല്‍ഹി പോലീസ് അറിയിച്ചു. കലാപത്തോടുള്ള ദല്‍ഹി മുഖ്യമന്ത്രി അരവിന്ദ് കെജ്‌രിവാളിന്റെയും ആം ആദ്മിയുടെയും മതേതര നിലപാടുകളും സത്യസന്ധതയും ചോദ്യ ചെയ്യപ്പെട്ടതു കൂടിയായിരുന്നു ദല്‍ഹി കലാപം.\nഹത്രാസ് കൂട്ട ബലാത്സംഗം\nയു പിയിലെ ഹത്രാസില് ദളിത് പെണ്‍കുട്ടിയെ പീഡിപ്പിച്ച് കൊലപ്പെടുത്തിയ കേസ് രാജ്യത്തെ നടുക്കിയ സംഭവമാണ്. അവശനിലയില് വയലില് കണ്ടെത്തിയ പെണ്‍കുട്ടിയെ ആദ്യം അലിഗഢിലെ ആശുപത്രിയിലും പിന്നീട് ഡല്‍ഹി സഫ്ദര്‍ജങ് ആശുപത്രിയിലും പ്രവേശിപ്പിച്ചെങ്കിലും സെപ്റ്റംബര് 30 ന് മരണത്തിനു കീഴടങ്ങി. പെണ്‍കുട്ടിയുടെ മൃതദേഹം ബന്ധുക്കളെ കാണിക്കുക പോലും ചെയ്യാതെ പൊലീസ് അര്‍ധരാത്രി രഹസ്യമായി സംസ്‌കരിച്ചത് ഭരണകൂട ക്രിമിനലിസത്തിന്റെ വലിയ ഉദാഹരണമാണ്. പ്രതിഷേധം ഭയന്നായിരുന്നു ഇതെന്നാണ് യുപി പൊലീസ് പറഞ്ഞത്. ബലാത്സംഗം നടന്നിട്ടില്ലെന്നായിരുന്നു, മെഡിക്കല് റിപ്പോര്‍ട്ടുകള് ഉദ്ധരിച്ച് യുപി പൊലീസിന്റെ മറ്റൊരു അവകാശവാദം.\nഗ്രാമത്തിലേക്ക് മാധ്യമ പ്രവര്‍ത്തകരെ ഉള്‍പ്പെടെ ആരെയും പ്രവേശിപ്പിക്കാതെ യുപി പൊലീസ് കനത്ത കോട്ടയൊരുക്കുകയായിരുന്നു. ഗ്രാമത്തിലേക്ക് പോകാന് ശ്രമിച്ച രാഹുല് ഗാന്ധിയെയും പ്രിയങ്ക ഗാന്ധിയെയും പോലീസ് ആക്രമിച്ചു. ഉറച്ച നിലപാടുമായി ഇവര് ഗ്രാമത്തിലേക്കു പോയതിനെ തുടര്‍ന്നാണ് മാധ്യമ പ്രവര്‍ത്തകള് ഉള്‍പ്പെടെ സംഭവ സ്ഥലത്തേക്ക് എത്താനായത്.\nഇന്ത്യ ചൈന അതിര്‍ത്തിയിലെ ഗല്‍വാന് താഴ്‌വരയില് നടന്ന ആക്രമണത്തില് 20 ഇന്ത്യന് സൈനികര് കൊല്ലപ്പെടുകയും ഇന്ത്യ- ചൈന സംഘര്‍ഷത്തിന് വഴിമരുന്നിടുകയും ചെയ്തു. ചൈനീസ് വിരുദ്ധ നടപടികളുടെ ഭാഗമായി ടിക് ടോക്, എക്‌സെന്റര്, ഹെലോ തുടങ്ങിയ ജനകീയ ആപ്പുകള്‍ക്ക് വിലക്കേര്‍പ്പെടുത്തി കേന്ദ്ര സര്‍ക്കാര് നടത്തിയ ഗിമ്മിക്കുകള്‍ക്കും രാജ്യം സാക്ഷിയായി. അപ്പോഴും വന് ചൈനീസ് നിക്ഷേപമുള്ള ഫോണ് പേ പോലുള്ളവ പരിക്കേല്‍ക്കാതെ സുലഭമായി വിഹരിച്ചുകൊണ്ടിരിക്കുന്നു.\nപെട്രോള്, ഡീസല്, പാചകവാതക വിലവര്‍ധനവും പാചകവാതകത്തിന് ബാങ്ക് മുഖേന നല്‍കിയ സബ്സിഡി ഇല്ലാതാക്കിയതും കേന്ദ്രസര്‍ക്കാരിന്റെ വഞ്ചനാ നടപടികളുടെ ഭാഗമായി തുടരുന്നു. നിരവധി ജനവിരുദ്ധ- വിവാദ നിയമനിര്‍മാണങ്ങളാണ് ഇക്കാലത്തു നടത്തിയത്.\nകാര്‍ഷിക ഉല്‍പന്ന വ്യാപാര, വാണിജ്യ ബില്, ഫാര്‍മേഴ്‌സ് (എംപവര്‍മെന്റ് ആന്റ് പ്രൊട്ടക്ഷന്) എഗ്രിമെന്റ് ഓഫ് പ്രൈസ് അഷ്വറന്‍സ്, ഫാം സര്‍വീസ് എന്നീ ബില്ലുകള് നടപ്പാക്കിയത് സെപ്തംബറിലാണ്. കാര്‍ഷികോല്പന്ന വില്പനയ്ക്കു മേലുള്ള നിയന്ത്രണങ്ങള് നീക്കി കര്‍ഷകര്‍ക്ക് കൂടുതല് വിപണന സാധ്യതകല് ലഭ്യമാക്കുമന്നാണ് കേന്ദ്ര സര്‍ക്കാര് അവകാശപ്പെടുന്നത്. എന്നാല് കാര്‍ഷിക ചന്തകള് ഉള്‍പ്പെടെ ഇല്ലാതാക്കി കൃഷിയിടങ്ങള് വന്‍കിട കമ്പനികള്‍ക്കു തീറെഴുതി കൊടുക്കാന് ബില് വഴിയൊരുക്കുമെന്നും മിനിമം താങ്ങുവില ഇല്ലാതാകുമെന്നുമാണ് പ്രധാന ആരോപണം. രാജ്യത്തെ കര്‍ഷകര് കൊടും തണുപ്പിലും സമര പാതയിലാണ്. പഞ്ചാബ്, ഹരിയാന സംസ്ഥാനങ്ങളിലെ കര്‍ഷകരാണ് പ്രധാനമായും സമരമുഖത്തുള്ളത്. ഇതെഴുതുമ്പോള് സമരം 25 ദിവസം പിന്നിട്ടെങ്കിലും പരിഹാരം ഉണ്ടായിട്ടില്ല. വിവാദ നിയമങ്ങള് പിന്‍വലിക്കണമെന്ന് കര്‍ഷകര് ആവശ്യപ്പെട്ടെങ്കിലും അതു നടപ്പില്ലെന്നും തറവില ഉറപ്പുവരുത്താമെന്നുമാണ് കേന്ദ്രസര്‍ക്കാര് പറയുന്നത്.\nകേന്ദ്രസര്‍ക്കാരിന്റെ കാര്‍ഷിക നിയമത്തിനെതിരെ പ്രതിഷേധം നടത്തുന്ന കര്‍ഷകര്‍ക്കെതിരെ കൊലവിളിയുമായി ഹിന്ദുത്വ നേതാവ് രാഗിണി തിവാരി രംഗത്തെത്തിയിരിക്കുകയാണ്. പ്രതിഷേധക്കാര് ഒഴിഞ്ഞുപോയില്ലെങ്കില് താനും കൂട്ടരും ഇറങ്ങി ഇവരെ ഒഴിപ്പിക്കുമെന്നും ദല്‍ഹി കലാപം ആവര്‍ത്തിക്കുമെന്നുമാണ് രാഗിണി തിവാരി കഴിഞ്ഞ ദിവസം ഫേസ്ബുക്ക് ലൈവിലൂടെ കൊലവിളി നടത്തിയത്. രാഗിണിക്കെതിരെ നടപടിയെടുക്കാത്തതില് പ്രതിഷേധിച്ച് പ്രശാന്ത് ഭൂഷണടക്കമുള്ള പ്രമുഖ സാമൂഹ്യപ്രവര്‍ത്തകര് രംഗത്തെത്തിയിട്ടുണ്ട്.\nമനുഷ്യരുടെ രക്ഷയ്ക്ക് കാര്യമായ നടപടികളെടുക്കാത്ത നാട്ടില് ഗോക്കളുടെ സംരക്ഷണവും ക്ഷേമവും മുന്‍നിര്‍ത്തി രൂപീകരിച്ച ‘കൗ ക്യാബിനറ്റ്’ വാര്‍ത്തകളിലിടം നേടി. മധ്യപ്രദേശ് സര്‍ക്കാരിന്റെതാണ് തീരുമാനം. മൃഗസംരക്ഷണ വകുപ്പ്, വനം വകുപ്പ്, ഗ്രാമീണ വികസനം, കര്‍ഷക്ഷേമം തുടങ്ങിയ വകുപ്പുകള് കാബിനറ്റിന്റെ ഭാഗമാകുമെന്ന് മധ്യപ്രദേശ് മുഖ്യമന്ത്രി ശിവ് രാജ് സിംഗ് ചൗഹാന് പറയുന്നു.\nദുര്‍ബലമാക്കപ്പെടുന്ന ഭരണഘടനാ സ്ഥാപനങ്ങളും കോടതികളുമാണ് മാറിയ രാജ്യത്തിന്റെ മുഖമുദ്ര. പൗരത്വ നിയമത്തിനെതിരായ സുപ്രിം കോടതിയുടെ സമീപനത്തിനു പിന്നാലെ, കര്‍ഷക സമരത്തെ ചോദ്യം ചെയ്തുള്ള നടപടിയില് കേന്ദ്രത്തോടുള്ള കോടതിയുടെ ദയനീയമായ ചോദ്യം (നിയമം പിന്‍വലിച്ചുകൂടേ) എന്ന ചോദ്യം അത്ഭുതവും സംഭ്രമവുമാണ് ജനങ്ങളിലുയര്‍ത്തിയത്. കോവിഡിനെതിരായ പ്രതിരോധ പ്രവര്‍ത്തനങ്ങളും അശാസ്ത്രീയമായ ലോക്ഡൗണും ജനജീവിതത്തെ സാരമായി ബാധിച്ച നടപടികളിലൊന്നാണ്. പ്രവാസികളോടുള്ള മനുഷ്യത്വ വിരുദ്ധ സമീപനവും ചര്‍ച്ച ചെയ്യപ്പെട്ടു. ബിഹാര് ഉള്‍പ്പെടെ സംസ്ഥാനങ്ങളില് നടന്ന തെരഞ്ഞെടുപ്പും അസദുദ്ദീന് ഉവൈസി നേതൃത്വം നല്‍കുന്ന എ ഐ എം ഐ എം സ്വാധീനവും വാര്‍ത്തകളിലിടം പിടിച്ചു.\nവിദ്യാഭ്യാസ മേഖലയില് സമഗ്ര പരിഷ്‌കാരം വിഭാവനം ചെയ്യുന്ന ദേശീയ വിദ്യാഭ്യാസ നയം പ്രതീക്ഷയും ഏറെ ആശങ്കയും സമ്മാനിച്ച നടപടിയാണ്. ഡോ കസ്തൂരിരംഗന് സമര്‍പ്പിച്ച വിദ്യാഭ്യാസനയരേഖ ഒരു പുതിയ ആകാശവും പുതിയ ഭൂമിയും തുറക്കുന്നുവെന്നാണ് കേന്ദ്ര സര്‍ക്കാര് അവകാശപ്പെട്ടത്. രാജ്യത്തെ ബോധന സമ്പ്രദായത്തിന് ദേശീയതലത്തില് ഒരു ചട്ടക്കൂട് ഉണ്ടാക്കുക എന്നതാണ് നയത്തിന്റ മുഖമുദ്ര. ആവശ്യമായ മാറ്റങ്ങള് വരുത്താനുള്ള സ്വാതന്ത്ര്യം സംസ്ഥാനങ്ങള്‍ക്ക് നല്‍കിയിട്ടുണ്ടെന്നും ഭാരതീയതയുടെ നാനാത്വത്തില് ഏകത്വം എന്ന സങ്കല്പത്തോടു യോജിക്കുന്നതാണെന്നും അനുകൂലിക്കുന്നവര് പറയുന്നു. ഭാരതത്തിന്റെ പരമ്പരാഗതമായ വൈജ്ഞാനിക സ്രോതസ്സുകളെ ആധുനിക ശാസ്ത്രത്തിന്റെ വീക്ഷണവുമായി സമന്വയിപ്പിച്ചു നവതലമുറയില് വിന്യസിപ്പിക്കാന് പുതിയ വിദ്യാഭ്യാസ നയം ലക്ഷ്യമിടുന്നുവെന്നും ഇന്ത്യ സെന്‍ട്രിക് എജ്യുക്കേഷന് കേന്ദ്രീകരിച്ചുള്ള വിദ്യാഭ്യാസ ദര്‍ശനമാണ് നയം മുന്നോട്ടുവെക്കുന്നതെന്നും ഡോ. സി വി ആനന്ദബോസ് ഐ എ എസ് ചൂണ്ടിക്കാണിച്ചു.\nനിരവധി പ്രതിസന്ധികളുയര്‍ന്നു വന്നെങ്കിലും ജനകീയ പങ്കാളിത്തത്തോടെ അവയെ നേരിടാന് കഴിയുമെന്ന വലിയ പാഠം കൂടി പോയ വര്‍ഷം സമ്മാനിക്കുകയുണ്ടായി. ഒരേ തമാശ വീണ്ടും വീണ്ടും ആസ്വദിക്കാന് കഴിയുന്നില്ലെങ്കില് ഒരേ ദു:ഖത്തിന്റെ ഓര്‍മകള് നമ്മെ വീണ്ടും വീണ്ടും അലോസരപ്പെടുത്തുന്നത് എന്തിന് എന്ന ചാര്‍ലി ചാപ്ലിന്റെ വിഖ്യാതമായ ഓര്‍മപ്പെടുത്തലുണ്ട്. കോവിഡ് തീര്‍ത്തുകൊണ്ടിരിക്കുന്ന ദുരന്ത സമാനമായ സാഹചര്യത്തില് ഈ ചോദ്യം പ്രസക്തമാണ്. പ്രതിസന്ധികളില് പുതിയ അവസരം കണ്ടെത്താനും കരുത്തു നേടാനും കഴിയുമെന്ന് 2020 പഠിപ്പിച്ച വലിയ പാഠമാണ്.\nഇസ്‌റാഈലും യു എ ഇയും\nഫലസ്തീന് പ്രദേശങ്ങളില് അതിക്രമിച്ചും വീടുകള് കൈയേറിയും ഇസ്‌റാഈല് തുടര്‍ന്നു വരുന്ന ധിക്കാരങ്ങള്‍ക്കിടെ ശ്രദ്ധേയമായ ചില സംഭവങ്ങള്‍ക്കും പോയ വര്‍ഷം സാക്ഷിയായി. യുണൈറ്റഡ് അറബ് എമിറേറ്റ്സ് (യു എ ഇ) ഇസ്‌റാഈലിനെ രാജ്യമായി ഔദ്യോഗികമായി അംഗീകരിക്കുകയും ഇരു രാജ്യങ്ങളും പൊതു നയതന്ത്ര-സാമ്പത്തിക ബന്ധങ്ങള് സ്ഥാപിക്കുകയും ചെയ്യാന് തീരുമാനിക്കുകയുണ്ടായി. ആഗസ്ത് 13-നാണിതിന് ഔദ്യോഗികമായി മഷി പുരളുന്നത്. ഇതോടെ ഇസ്‌റാഈല് പൗരന്മാരെ യു എ ഇയിലേക്ക് പ്രവേശിക്കാന് യു എ ഇ അനുവദിച്ചു. ഇസ്‌റാഈലുമായുള്ള സമാധാന ഉടമ്പടി പ്രഖ്യാപിച്ചതിനെത്തുടര്‍ന്ന് യു എ ഇ പ്രസിഡന്റ് ശൈഖ് ഖലീഫ ബിന് സായിദ് അല് നഹ്‌യാന്, വര്‍ഷങ്ങള് പഴക്കമുള്ള ഇസ്‌റാഈല് ബഹിഷ്‌കരണ നിയമവും ശിക്ഷകളും റദ്ദാക്കിയുള്ള ഉത്തരവിറക്കി. 1972-ല് അംഗീകരിക്കപ്പെട്ട ഫെഡറല് നിയമം 15 ആണ് റദ്ദാക്കിയത്.\nഇരു രാജ്യങ്ങളും തമ്മിലുള്ള ബന്ധം യു എ ഇയുടെ ടൂറിസം, ഗതാഗത രംഗങ്ങളില് വന് നേട്ടമുണ്ടാക്കാനാകുമെന്നും ഇസ്‌റാഈലിന്റെ സുരക്ഷാ സംവിധാനങ്ങള് ഉപയോഗിക്കാന് സാധിക്കുമെന്നും റേറ്റിംഗ് ഏജന്‍സിയായ മൂഡീസ് വിശകലന വിദഗ്ധന് വ്യക്തമാക്കി. ഇസ്‌റാഈലുമായി സമാധാന കരാറുണ്ടാക്കിയ യു എ ഇയുടെ നടപടിക്കെതിരെ രൂക്ഷ വിമര്‍ശനവുമായി തുര്‍ക്കി രംഗത്തു വന്നു. ഫലസ്തീനെതിരായ നടപടി അംഗീകരിക്കാനാകില്ലെന്നും യു എ ഇയുമായുള്ള നയതന്ത്ര ബന്ധം പൂര്‍ണമായും വിച്ഛേദിക്കുമെന്നും തുര്‍ക്കി പ്രസിഡന്റ് ഉര്‍ദുഗാന് പ്രതികരിച്ചു.\nപതിറ്റാണ്ടുകളായി ഇസ്‌റാഈലുമായി നയതന്ത്രബന്ധം തുടരുന്നുണ്ടെങ്കിലും ഫലസ്തീനികള്‍ക്കൊപ്പമാണെന്ന നിലപാടാണ് ഉര്‍ദുഗാന് സ്വീകരിച്ചു വരുന്നത്.\n1967 ലെ അറബ്-ഇസ്‌റാഈല് യുദ്ധത്തില്, കൈയടക്കിയ ഭൂമിയുള്‍പ്പെടുന്ന സ്ഥലം ഫലസ്തീന് രാഷ്ട്രത്തിന്റെ ഭാഗമാണെന്ന് അംഗീകരിക്കാന് സാധിക്കണമെന്നായിരുന്നു ജോര്‍ദാന്റെ പ്രതികരണം. യു എ ഇയുടെ നടപടി സുഹൃത്തുക്കളെ ഒറ്റുകൊടുക്കുന്നതാണെന്ന് പലസ്തീന് വിമോചന സംഘടനയിലെ ഹനാന് അഷ്‌റവി പ്രതികരിച്ചു. യു എസ് നടപ്പാക്കിയ ഉടമ്പടി ഫലസ്തീന് ജനതയുടെ വികാരം മാനിക്കാത്ത ഉടമ്പടിയാണെന്ന് ഹമാസ് പ്രതികരിച്ചു.\nവഞ്ചനയെന്നായിരുന്നു ഫലസ്തീന് പ്രസിഡന്റ് മഹ്മൂദ് അബ്ബാസിന്റെ വക്താവിന്റെ പ്രതികരണം. ഫലസ്തീന് തങ്ങളുടെ നയതന്ത്ര പ്രതിനിധിയെ യു എ ഇയില് നിന്ന് തിരിച്ചുവിളിച്ചു. സ്വതന്ത്ര രാജ്യമായി നിലനില്‍ല്‍ക്കാനുള്ള തങ്ങളുടെ ആഗ്രഹങ്ങള്‍ക്ക് നടപടി തിരിച്ചടിയാകുമെന്നാണ് ഫലസ്തീന്റെ നിലപാട്. സഊദി പോലുള്ള ഗള്‍ഫ് രാജ്യങ്ങള് ഇസ്‌റാഈലുമായി അടുക്കാന് തുടങ്ങുന്ന വാര്‍ത്തകളുമുണ്ടായിരുന്നു.\nപുതിയ കാലത്ത് ബഹിഷ്‌കരണങ്ങള്‍ക്കു പ്രസക്തിയില്ലെന്നു പറയുമ്പോഴും ഇത്തരമൊരു കരാര് ഔദ്യോഗികവത്കരിക്കുമ്പോള് അത് ഫലസ്തീന് വലിയ തിരിച്ചടി തന്നെ സമ്മാനിക്കാനാണ് സാധ്യത.\nആശ്വാസമാണ് ജസിന്‍ഡയും ഗള്‍ഫും\nഅഭിശപ്തമായ വാര്‍ത്തകള്‍ക്കിടയിലും ഗള്‍ഫ് രാജ്യങ്ങള് തമ്മിലുള്ള വിശ്വാസക്കുറവിനും ഉപരോധത്തിനും അയവു വരുന്നുവെന്ന വാര്‍ത്തകളും ന്യൂസിലാന്‍ഡ് പ്രധാനമന്ത്രി ജസിന്‍ഡ ആര്‍ഡേന് വലിയ ഭൂരിപക്ഷത്തിന് തെരഞ്ഞെടുക്കപ്പെടുന്നതും 2020 സമ്മാനിച്ച ശുഭ വാര്‍ത്തകളാണ്. ഇറാന് ബന്ധത്തിന്റെ പേരിലുടലെടുത്ത ഖത്തറും മറ്റു ഗള്‍ഫ് രാജ്യങ്ങളുമായുള്ള സ്വരച്ചേര്‍ച്ചയില്ലായ്മയും ഉപരോധവും മൂന്നാം വര്‍ഷത്തിലേക്കു കടക്കവേയാണ് വെളുത്ത പുകയുടെ ലക്ഷണങ്ങള് കണ്ടു തുടങ്ങുന്നത്. കുൈവത്തിന്റെ നേതൃത്വത്തില് നടത്തിയ മധ്യസ്ഥ നീക്കങ്ങളെ തുടര്‍ന്നാണ് മഞ്ഞുരുകാന് സാഹചര്യമുടലെടുത്തത് എന്നു കരുതുന്നു. 2022 ഫുട്ബാള് ലോകകപ്പിന് ഖത്തര് വേദിയാകാനിരിക്കേ, ഖത്തറുമായി മുട്ടി നില്‍ക്കുന്നത് ഗുണകരമല്ലെന്ന കണക്കുകൂട്ടലും നീക്കങ്ങള്‍ക്ക് ബലം നല്‍കിയിരിക്കാം. ലോകകപ്പിന്റെ വലിയ സാമ്പത്തിക നേട്ടം സ്വന്തമാക്കാവുന്ന രാജ്യങ്ങളിലൊന്ന് യു എ ഇയാണ്.\nന്യൂസിലാന്‍ഡില് പ്രധാനമന്ത്രി ജസിന്‍ഡ ആര്‍ഡേന് വീണ്ടും അധികാരത്തിലേക്ക് വന്നത് മനുഷ്യ സ്‌നേഹികളെ ഒരുപോലെ ആനന്ദിപ്പിച്ച കാഴ്ചയാണ്. ഒക്ടോബറില് നടന്ന ന്യൂസിലാന്‍ഡ് പാര്‍ലമെന്റ് തെരഞ്ഞെടുപ്പില് ജസിന്‍ഡയുടെ ലേബര് പാര്‍ട്ടി വന് വിജയം നേടി. കൊവിഡ് മഹാമാരിയെ വിജയകരമായി നേരിട്ടത് ജസിന്‍ഡയുടെ തെരഞ്ഞെടുപ്പിലെ സുഗമമായ വിജയത്തിന് വഴിതെളിച്ചു.\nക്രൈസ്റ്റ് ചര്‍ച്ച് തീവ്രവാദ ആക്രമണവും വൈറ്റ് ഐലന്‍ഡ് അഗ്നിപര്‍വത സ്ഫോടനവും കൈകാര്യം ചെയ്ത രീതിയും അവര്‍ക്കു ലോകമാകെ ആരാധകരെ നേടിക്കൊടുത്തു. 2017 ല് അപ്രതീക്ഷിതമായാണ് ലേബര് പാര്‍ട്ടി നേതാവും സഖ്യസര്‍ക്കാരിന്റെ പ്രധാനമന്ത്രിയുമായി അവര് അവരോധിതയാവുന്നത്. ബേനസീര് ഭൂട്ടോയ്ക്കു ശേഷം പ്രധാനമന്ത്രി പദത്തിലിരിക്കെ കുഞ്ഞിനു ജന്മം നല്‍കിയ വ്യക്തി എന്ന നിലയിലും മാന്യമായ പെരുമാറ്റവും അവരുടെ ഗ്രാഫ് ഉയര്‍ത്തി. 1966 നു ശേഷം ന്യൂസിലാന്‍ഡില് ആദ്യമായാണ് ഒരു കക്ഷി ഒറ്റയ്ക്കു ഭരിക്കാനുള്ള ഭൂരിപക്ഷം നേടുന്നത്. 120 അംഗ പ്രതിനിധി സഭയില് 65 സീറ്റ് നേടി അത്ഭുത വിജയമാണ് ജസിന്‍ഡ നേടിയത്.\nവിജയിച്ച ശേഷം അവര് നടത്തിയ പ്രസംഗം അത്ഭുതപ്പെടുത്തുന്നതായിരുന്നു: തെരഞ്ഞെടുപ്പുകള് ജനങ്ങളെ വിഭജിക്കുന്നതാകേണ്ട കാര്യമില്ല. ഏറെ ധ്രുവീകരിക്കപ്പെട്ട ലോകത്താണ് നാം ജീവിക്കുന്നത്. ജനങ്ങളെ നെടുകെ പിളര്‍ത്തി തെരഞ്ഞെടുപ്പു ജയിക്കേണ്ട കാര്യമില്ല. മറ്റൊരാളുടെ അഭിപ്രായങ്ങളെ മാനിക്കാനുള്ള കഴിവു നഷ്ടപ്പെട്ടവര് വര്‍ധിച്ചു വരുന്ന ലോകത്താണ് നാം ഉള്ളത്. ഒരു രാഷ്ട്രമെന്ന നിലയില് എതിര് ശബ്ദങ്ങളെ ശ്രദ്ധിക്കാനും അതേക്കുറിച്ച് ചര്‍ച്ച നടത്താനും നമുക്കു കഴിയും… തുടങ്ങി ശ്രദ്ധേയമായ പ്രസംഗം ജസിന്‍ഡ തുടങ്ങിയത് ന്യൂസിലാന്‍ഡിലെ ആദിമ നിവാസികളുടെ മാവ്റി ഭാഷയിലായിരുന്നു.\nകോവിഡും പ്രകൃതിക്ഷോഭങ്ങളും പ്രത്യാശയും\nലോകമാകെ പടര്‍ന്ന കോവിഡിനെ കേരളം കൈകാര്യം ചെയ്ത രീതി പ്രശംസിക്കപ്പെട്ടുവെങ്കിലും പ്രവാസികളോടുള്ള കാപട്യം നിറഞ്ഞ സമീപനം എടുത്തു പറയേണ്ടതാണ്. കോവിഡില് കേരളം ആദ്യ ഘട്ടത്തില് കാട്ടിയ ജാഗ്രത ലോക തലത്തില് ചര്‍ച്ച ചെയ്യപ്പെട്ടു. വിദേശ രാജ്യങ്ങളില് തൊഴിലെടുക്കുന്ന നാട്ടുകാരെ പുറത്തു നിര്‍ത്തിയ ഈ ജാഗ്രത ചോദ്യം ചെയ്യപ്പെടുക തന്നെ ചെയ്തു. പിന്നീട് കോവിഡ് വ്യാപ്തി കൂടിയെങ്കിലും മരണ നിരക്കു കുറഞ്ഞു നിന്നത് ആശ്വാസമായി.\nപാലക്കാട് മണ്ണാര്‍ക്കാട്ട് ഗര്‍ഭിണിയായ ആന ചരിഞ്ഞ സംഭവമാണ് ദേശീയ തലത്തില് കേരളത്തെ വീണ്ടും ചര്‍ച്ചയാക്കിയത്. പടക്കം നിറച്ച കൈതച്ചക്ക കഴിച്ചതിനെ തുടര്‍ന്ന് പൊള്ളലേറ്റായിരുന്നു ആന ചരിഞ്ഞത്. അന്താരാഷ്ട്ര മാധ്യമങ്ങളിലും ആനയോടുള്ള കൊടുംക്രൂരത ചര്‍ച്ചയായി. പാലക്കാടായിരുന്നു സംഭവമെങ്കിലും കേരളത്തിനെതിരെയും പ്രത്യേകിച്ച് മലപ്പുറത്തിനെതിരെയും വിദ്വേഷ പ്രചരണത്തിനും വ്യാജ വാര്‍ത്തകള്‍ക്കുമുള്ള അവസരമാക്കി ഹിന്ദുത്വ ഗ്രൂപ്പുകള് വിഷയം ഉയര്‍ത്തി. മുന് കേന്ദ്രമന്ത്രി മനേക ഗാന്ധി ഉള്‍പ്പെടെയുള്ളവര് വിഷയത്തില് മലപ്പുറത്തിനെതിരെ ഉറഞ്ഞു തുള്ളി രംഗത്തെത്തിയിരുന്നു. പിന്നീട് സത്യം പുറത്തുവന്നപ്പോഴേക്കും കളവ് കാതങ്ങള്‍ക്കപ്പുറത്തേക്ക് ഓടിയെത്തിയിരുന്നു.\nകേരളം മൂന്നാം പ്രളയത്തിന്റെ സാധ്യതകളുടെ ആശങ്കയില് തുടരവേയാണ് നാടിനെ കണ്ണീരിലാഴ്ത്തി പെട്ടിമുടി ദുരന്തം ഉണ്ടായത്. ആഗസ്റ്റ് ആറിന് രാത്രി തോട്ടം തൊഴിലാളികളുടെ ലയങ്ങള്‍ക്ക് മുകളിലേക്ക് ഉരുള്‍പൊട്ടിയെത്തിയ കല്ലും മണ്ണും പതിക്കുകയായിരുന്നു. 19 ദിവസം നീണ്ട തിരച്ചിലില് 66 മൃതദേഹങ്ങള് കണ്ടെടുക്കുകയും കണ്ടെത്താനാകാത്ത നാലുപേര് മരിച്ചതായി സര്‍ക്കാര് ഉത്തരവിറക്കുകയും ചെയ്തു.\nകരിപ്പൂര് വിമാനത്താവളത്തിലെ ലാന്‍ഡിംഗിനിടെ എയര് ഇന്ത്യ എക്സ്പ്രസിന്റെ ദുബായ് – കോഴിക്കോട് വിമാനം അപകടത്തില് പെട്ടതും ദുഖ വാര്‍ത്തകളുടെ കൂട്ടത്തിലിടം നേടി. റണ്‍വേയില് നിന്നു നിയന്ത്രണം തെറ്റി വിമാനം തെന്നിമാറുകയായിരുന്നു. തകര്‍ച്ചയില് വിമാനം രണ്ട് കഷണങ്ങളാവുകയും വിമാനത്തിലുണ്ടായിരുന്ന 191 പേരില് രണ്ട് പൈലറ്റുമാര് ഉള്‍പ്പെടെ പതിനെട്ട് പേര് കൊല്ലപ്പെടുകയും ചെയ്തു. കോവിഡ് ഭീതിക്കിടയില് സംഭവിച്ച അപകടമായിരുന്നിട്ടും കൊണ്ടോട്ടിയിലെയും മലപ്പുറത്തേയും പരിസര പ്രദേശങ്ങളിലെയും ജനങ്ങള് നടത്തിയ രക്ഷാപ്രവര്‍ത്തനങ്ങള് ഏറെ പ്രശംസ നേടി.


Navarathri | നവരാത്രി കാലത്ത് ഓരോ ദിവസവും എന്തൊക്കെ ചെയ്യണം | Mangalam\nMonday, September 10, 2018 Last Updated7Min 43 Sec ago English Edition\nWednesday 20 Sep 2017 08.58 PM\nനവരാത്രി കാലത്ത് ഓരോ ദിവസവും എന്തൊക്കെ ചെയ്യണം\nപണ്ട് വിശിഷ്ടമായ താന്ത്രികവിദ്യാദീക്ഷ നടന്നിരുന്നു. മഹാത്രിപുരസുന്ദരിയുടെ ശ്രീവിദ്യാമന്ത്രം, വിദ്യാരാജ്ഞിയായി താരാദേവീമന്ത്രം തുടങ്ങി മഹാശാകേ്തയ മന്ത്രങ്ങളുടെ ഉപാസകര് വിധിപ്രകാരം വിജയദശമി പൂജ നടത്തിയതിനുശേഷം, തൂലിക തേനില് മുക്കി കുട്ടിയുടെ നാവില് എഴുതുന്നു. തുടര്‍ന്ന് വിരലില് പിടിച്ച് അരിയില് അക്ഷരം കുറിക്കുന്നു. നാവിലെഴുതുന്നത് പ്രണവവും ശക്തിബീജാക്ഷരവുമാണ്. ഇങ്ങനെ ദീക്ഷ ലഭിക്കുന്ന ശിശുക്കള് പണ്ഡിതരായിത്തീരുമെന്നാണ് വിശ്വാസം.\nഅസുരശക്തികളുടെമേല് ദുര്‍ണ്മാദേവി വിജയം നേടുന്നതിന്റെ അനുസ്മരണമാണ് വിജയദശമി. ചണ്ഡമുണ്ഡാസുരന്മാര്, ശുഭംനിശുംഭന്മാര്, മഹിഷാസുരന് തുടങ്ങിയ സംഘത്തെ പരാജയപ്പെടുത്തുന്ന പരാശക്തി, വാസ്തവത്തില് പ്രകൃതി മാതാവു തന്നെയാണ്. അജ്ഞാനത്തിന്റെ അറിവില്ലായ്മയുടെമേല് ജ്ഞാനം നേടുന്ന വിജയമാണ് ഇതു സൂചിപ്പിക്കുന്നത്. ധര്‍മ്മം, അധര്‍മ്മത്തെ പരാജയപ്പെടുത്തുന്നു. പ്രകാശം ഇരുട്ടിനെ അകറ്റുന്നു. ബുദ്ധിവൈഭവം മൂഢതയെ ഇല്ലാതാക്കുന്നു. മഹിഷാ സുരന് മൂഢതയുടെ പ്രതീകമാണ്. അവിദ്യയെ അകറ്റി വിദ്യ നേടുന്ന ദിവസമെന്ന നിലയില് ദക്ഷിണഭാരതത്തില് ഇത് വിദ്യാരംഭമായി ആഘോഷിക്കുന്നു. ഉത്തരഭാരതം ഇത് ആയുധപൂജയായി കൊണ്ടാടുന്നു.\nഅനുഷ്ഠാനങ്ങള് എങ്ങനെയെന്നു നോക്കാം. 21-ാം തീയതി നവരാത്രി തുടങ്ങുന്നു. ഉപാസകര് പുലര്‍ച്ചെ കുളികഴിഞ്ഞ് ശുദ്ധവസ്ത്രം ധരിച്ച് (ചുവപ്പുവസ്ത്രമായാല് വളരെ ഉത്തമം) ഒരു പായയിലോ പലകയിലോ കിഴക്ക് അഭിമുഖമായി ഇരിക്കുക. രക്തചന്ദനമോ, സിന്ദൂരമോ തിലകം ധരിക്കുക. ആവശ്യമെങ്കില് ദേവിയുടെ ചിത്രമോ ബിംബമോ വയ്ക്കുക. അഞ്ചുതിരിയിട്ട നിലവിളക്കു തെളിക്കുക. നാലുദിക്കിലും വടക്കു കിഴക്കുമായി തിരികള് ഇടുക. നിവേദ്യമായി തൃമധുരം തയ്യാറാക്കുക. പൂവന്‍പഴം അഥവാ കദളിപ്പഴം, ശര്‍ക്കര, തേന് ഇവ ചേര്‍ത്ത് ത്രിമധുരം തയ്യാറാക്കുക. കൂടാതെ അവല്, മലര്, ശര്‍ക്കര, പഴം ചേര്‍ത്തെടുക്കുന്നതും ആകാം. ശര്‍ക്കരപായസം വയ്ക്കാന് അറിയാവുന്നവര് അതു ചെയ്യുക. പൂജ പഠിച്ചവര് വിധിപ്രകാരം നിവേദിക്കുക. മറ്റുള്ളവര് നിവേദ്യം വിളക്കിന്‍മുമ്പില് വച്ചു പ്രാര്‍ത്ഥിക്കു. തുടര്‍ന്ന് ദേവീമാഹാത്മ്യ പാരായണം നടത്തുക. തുടക്കത്തില് അര്‍ണ്മളം, കീലകം, കവചം എന്നീ സ്‌തോത്രങ്ങള് പാരായണം ചെയ്യുക. തുടര്‍ന്ന് സപ്തശനി (ദേവീമാഹാത്മ്യം) പാരായണം ചെയ്യുക. ആകെ 13 അദ്ധ്യായങ്ങളാണ് അതിലുള്ളത്. ഒന്നാം ദിവസം 1-ാം അദ്ധ്യായം, രണ്ടാം ദിവസം 2-ാം അദ്ധ്യായം, മൂന്നാം ദിവസം 3,4അധ്യായങ്ങള്, നാലാം ദിവസം 5,6അധ്യായങ്ങള്, അഞ്ചാം ദിവസം 7, 8 അധ്യായങ്ങള്, ആറാം ദിവസം 9, 10 അധ്യായങ്ങള്, ഏഴാം ദിവസം 11-ാം അധ്യായം, എട്ടാം ദിവസം 12-ാം അധ്യായം, ഒമ്പതാം ദിവസം 13-ാം അധ്യായം ഇങ്ങനെ പാരായണം പൂര്‍ത്തിയാക്കുക. നിത്യവും അഞ്ചു തിരിവിളക്കും, നിവേദ്യവും പുഷ്പസമര്‍പ്പണവും ആകാം. ഇത് സര്‍വ്വാഭീഷ്ടദായകമായ ആചാരമാകുന്നു.\nസ്വയം അനുഷ്ഠാനത്തിനും പറ്റാത്തവര് നവരാത്രി കാലത്ത് സ്വന്തം ഗൃഹത്തിലോ മറ്റെവിടെയെങ്കിലുമോ പൂജാകര്‍മ്മങ്ങള് നടത്തുന്നതും ഉത്തമം. വിഘ്‌നേശ്വരബലി, ഭഗവതി സേവ, ജയദുര്‍ണ്മാ പൂജ, അഷ്ടലക്ഷ്മി പൂജ, ഭദ്രകാളിസേവ ഇവ വിശിഷ്ടമായ കര്‍മ്മങ്ങള് ആകുന്നു.\nഇനി വിദ്യാരംഭത്തിന്റെ വശം നോക്കാം. ഇന്ന് സാര്‍വ്വത്രികമായി എല്ലായിടത്തും വിദ്യാരംഭം നടക്കുന്നു. പണ്ട് വിശിഷ്ടമായ താന്ത്രികവിദ്യാദീക്ഷ നടന്നിരുന്നു. മഹാത്രിപുരസുന്ദരിയുടെ ശ്രീവിദ്യാമന്ത്രം, വിദ്യാരാജ്ഞിയായി താരാദേവീമന്ത്രം തുടങ്ങി മഹാശാകേ്തയ മന്ത്രങ്ങളുടെ ഉപാസകര് വിധിപ്രകാരം വിജയദശമി പൂജ നടത്തിയതിനുശേഷം, തൂലിക തേനില് മുക്കി കുട്ടിയുടെ നാവില് എഴുതുന്നു. തുടര്‍ന്ന് വിരലില് പിടിച്ച് അരിയില് അക്ഷരം കുറിക്കുന്നു. നാവിലെഴുതുന്നത് പ്രണവവും ശക്തിബീജാക്ഷരവുമാണ്. ഇങ്ങനെ ദീക്ഷ ലഭിക്കുന്ന ശിശുക്കള് പണ്ഡിതരായിത്തീരുമെന്നാണ് വിശ്വാസം.\nച.ആ: ഈ സെപ്റ്റംബര് 30ന് വിജയദശമിയില് ശാകേ്തയ ഉപാസകനായ ലേഖകന് വിധിപ്രകാരം വിദ്യാദീക്ഷ നല്‍കാറുണ്ട്. ആവശ്യമുള്ളവര് വിളിക്കുക: 9847531232.


സ്‌കൂളുകള് ഹൈടെക് ആക്കണം.. ഓരോ ക്ലാസ് മുറികളും കുട്ടികളുടെ വിശ്രമ വിനോദ കേന്ദ്രങ്ങളാക്കണം..! മന്ത്രി ഇപി ജയരാജന് - BIGNEWSLIVE | Latest Malayalam News\nസ്‌കൂളുകള് ഹൈടെക് ആക്കണം.. ഓരോ ക്ലാസ് മുറികളും കുട്ടികളുടെ വിശ്രമ വിനോദ കേന്ദ്രങ്ങളാക്കണം..! മന്ത്രി ഇപി ജയരാജന്\nകണ്ണൂര്: സ്‌കൂളുകള് ഹൈടെക് ആക്കണം. വിവര സാങ്കേതിക വിദ്യയുടെ സഹായത്തോട് കൂടി ഓരോ ക്ലാസ് മുറികളും കുട്ടികളുടെ വിശ്രമ വിനോദ കേന്ദ്രങ്ങളാക്കണം അഭിപ്രായം ഉയര്‍ത്തി മന്ത്രി ഇപി ജയരാജന്. ചട്ടുകപ്പാറ സ്‌കൂളില് സംഘടിപ്പിച്ച ശാസ്ത്ര തിളക്കം പരിപാടിയുടെ സമാപന സമ്മേളനം ഉദ്ഘാചനം ചെയ്തു സംസാരിക്കുകയായിരുന്നു അദ്ദേഹം.\nനിരവധി സംഭാവനകളാണ് വിവരസാങ്കേതിക വിദ്യ സ്‌കൂളുകള്‍ക്ക് നല്‍കിയിട്ടുള്ളത്. നിരവധി മുന്നേറ്റങ്ങള്‍ക്കും കുട്ടികളുടെ ബുദ്ധിവളര്‍ച്ചയ്ക്കും അത് സഹായകമായിട്ടുണ്ട്. ഇന്നത്തെ കുട്ടികള് അതീവ ബുദ്ധിശാലികളാണ്. ഇതിനനുസരിച്ച് വിദ്യാഭ്യാസ സ്ഥാപനങ്ങളില് അടിസ്ഥാന സൗകര്യങ്ങള് മെച്ചപ്പെടുത്തണം. ആക്കാദമിക് വിഷയങ്ങള് ചിന്തയെ പ്രചോദിപ്പിക്കുന്നതാവണമെന്നും അദ്ദേഹം അഭിപ്രായപ്പെട്ടു.\nTags: ep jayarajaninformation technologyKeralaMinister EP Jayarajanschool\nതാൻ സർക്കാരിന്റെ അല്ല, രാഷ്ട്രപതിയുടെ പ്രതിനിധി; മുഖ്യമന്ത്രിയോടല്ല, ആരോടും ചർച്ചയ്ക്ക് തയ്യാറാണെന്ന് ഗവർണർ\nഅലനേയും താഹയേയും സിപിഎം പുറത്താക്കിയിട്ടില്ല; യുഎപിഎ ചുമത്തിയത് അംഗീകരിക്കാനാകില്ല; മാവോയിസ്റ്റ് ബന്ധമെങ്കിൽ തിരുത്തലാണ് വേണ്ടത്; സർക്കാരിനെ തള്ളി പി മോഹനൻ\nസിനിമയിൽ സ്വകാര്യ സ്ഥാപനത്തെ അപകീർത്തിപ്പെടുത്തി; വിവാദമായതോടെ മാപ്പ് പറഞ്ഞ് പൃഥ്വിരാജ്\nമേലുദ്യോഗസ്ഥരുടെ അഴിമതി ചൂണ്ടിക്കാണിച്ചതിന് നിരന്തരം പീഡനം; റെയിൽവേ ഉദ്യോഗസ്ഥൻ തീവണ്ടി തട്ടി മരിച്ച സംഭവത്തിൽ ദുരൂഹതയെന്ന് ബന്ധുക്കൾ\nമലയാളം വായിക്കാത്തതിന് രണ്ടാംക്ലാസുകാരനെ ക്രൂരമായി മർദ്ദിച്ച അധ്യാപികയ്ക്ക് സസ്‌പെൻഷൻ; ചൈൽഡ്‌ലൈൻ ഇടപെട്ടു\nസമുദായത്തേയും സിഎഎ വിരുദ്ധ പ്രക്ഷോഭത്തേയും മുസ്ലിം ലീഗ് ഒറ്റി; സിഎഎയ്ക്ക് സ്റ്റേ വേണ്ടെന്ന് സുപ്രീംകോടതിയിൽ കപിൽ സിബൽ നിലപാട് മാറ്റിയത് ലീഗിന്റെ നിർദേശത്തെ തുടർന്ന്; ചോദ്യം ചെയ്ത് അഡ്വ. സുഭാഷ് ചന്ദ്രൻ\nകോഹ്‌ലിയാണ് സച്ചിനേക്കാള് മികച്ചതെന്ന് രാഹുലും പാണ്ഡ്യയും; പൊങ്കാലയിട്ട് സോഷ്യല് മീഡിയ\nപ്രാവ് 'വട്ടംചാടി'യപ്പോള് കാര് സഡന് ബ്രേക്ക് ഇട്ടു; ഒന്നിനു പുറകെ മറ്റൊന്നായി വന്ന് ഇടിച്ചത് അഞ്ച് വാഹനങ്ങള്! കൊച്ചിയിലെ അമ്പരപ്പിക്കുന്ന അപകടത്തില് 20ഓളം പേര്‍ക്ക് പരിക്ക്\nകാശ്മീരില് വ്യോമസേനയുടെ വിമാനം തകര്‍ന്ന് വീണു; പൈലറ്റും സഹപൈലറ്റും മരിച്ചു\nഡല്‍ഹി തീപിടുത്തം; കാണാതായ മൂന്ന് മലയാളികളും മരിച്ചുവെന്ന് സ്ഥിരീകരണം\nവീട്ടില് മൃതദേഹം പൊതുദര്‍ശനത്തിന് വെയ്ക്കാന് സൗകര്യമില്ല; പ്രിയപ്പെട്ട സന്തോഷിനെ നാട്ടുകാര്‍ക്ക് അവസാനമായി ഒരുനോക്ക് കാണാന് സൗകര്യമൊരുക്കി ജുമാമസ്ജിദ്\nമേഘാലയ ഖനി അപകടം; പൊതു താല്‍പര്യ ഹര്‍ജിയില് സുപ്രീംകോടതി ഇന്ന് വിധി പറയും


| മാതൃകയാവേണ്ട രക്ഷിതാക്കള് | Mangalam\nSaturday, May 19, 2018 Last Updated 25 Min 18 Sec ago English Edition\nThursday 02 Feb 2017 04.38 PM\nസമൂഹത്തിലുള്ളവരോട് എങ്ങനെ പെരുമാറണമെന്നും തന്റെ സ്വഭാവത്തില് എന്തെല്ലാം മാറ്റങ്ങള് വരുത്തണമെന്നും കുട്ടികള് പഠിക്കുന്നത് രക്ഷകര്‍ത്താക്കളില് നിന്നാണ്. മക്കളെ ഉപദേശിക്കും മുന്‍പ് അച്ഛനമ്മമാര് അറിയേണ്ട ശീലങ്ങള്...\nനിസ്സാരകാര്യം കിട്ടിയാല് മതി, ജിത്തുവിന് പിന്നെ എല്ലാവരോടും ദേഷ്യമാണ്. ഒരു മര്യാദയില്ലാതെയാണ് മുതിര്‍ന്നവരോട് സംസാരിക്കുന്നത്.. ജിത്തുവിന്റെ അമ്മ അനീറ്റ പരാതിപ്പെട്ടു.\nമാതാപിതാക്കള് മക്കളുടെ സ്വഭാവത്തെ കുറ്റപ്പെടുത്തുമ്പോള് എപ്പോഴെങ്കിലും എന്തുകൊണ്ട് മക്കള് അങ്ങനെ ചെയ്യുന്നു എന്നതിനെക്കുറിച്ച് ചിന്തിച്ചിട്ടുണ്ടോ ? മക്കളെ കുറ്റപ്പെടുത്തുന്നതിന് മുന്‍പ് ഒരു കാര്യം ചിന്തിക്കണം.\nകുട്ടികള് അവരുടെ ജീവിതത്തില് കണ്ട് പഠിക്കുന്നത് തങ്ങളുടെ അച്ഛനമ്മമാരുടെ ശീലങ്ങളാണ്. കുട്ടികളെ നല്ല ശീലങ്ങള് പഠിപ്പിക്കുന്നതിന് മുന്‍പ് അച്ഛനമ്മമാര് അവര്‍ക്ക് മാതൃകയാവേണ്ടതുണ്ട്. രക്ഷകര്‍ത്താക്കള് തങ്ങളുടെ ജീവിതത്തില് പ്രാവര്‍ത്തികമാക്കേണ്ട ശീലങ്ങളിതാ...\nവഴക്കും കുറ്റപ്പെടുത്തലും വേണ്ട\nഅച്ഛനമ്മമാര് നിസ്സാരകാര്യങ്ങള്‍ക്കായി പരസ്പരം കുറ്റപ്പെടുത്തുന്നതും വാഗ്വാദങ്ങള് നടത്തുന്നതും ശ്രദ്ധിക്കുന്ന കുട്ടികളുണ്ട്. പരസ്പരം വിശ്വാസമില്ലായ്മയും പ്രശ്നങ്ങളും രക്ഷിതാക്കളെയല്ല മറിച്ച് കുട്ടികളുടെ മനസ്സിനെയാണ് മുറിവേല്‍പ്പിക്കുക.\nമക്കള് ശ്രദ്ധിക്കുന്ന വിധത്തില് പരസ്്പരം കുറ്റപ്പെടുത്താതിരിക്കുക. അഭിപ്രായവ്യത്യാസങ്ങള് ദാമ്പത്യത്തില് സ്വാഭാവികമാണ്. എന്നാല് അത് ഭാര്യയും ഭര്‍ത്താവും മാത്രമുള്ളപ്പോള് സംസാരിച്ച് പ്രശ്നം പരിഹരിക്കുക. അച്ഛനുമമ്മയ്ക്കും പരസ്പരം സ്നേഹവും വിശ്വാസവുമില്ലെന്ന തോന്നല് ഒരിക്കലും കുഞ്ഞിനുണ്ടാവാന് പാടില്ല.\nമികച്ച ബന്ധം നിലനിര്‍ത്താം\nമാതാപിതാക്കള് പരസ്പരം ഇടപെടുന്ന രീതി മാത്രമല്ല കുട്ടികള് നിരീക്ഷിക്കുക, മറ്റുള്ളവരോടും നിങ്ങള് എങ്ങനെ പെരുമാറുന്നുവെന്നതും കുഞ്ഞ് ശ്രദ്ധിക്കും.\nഅങ്ങനെയാണ് കുഞ്ഞ് ഓരോ വ്യക്തികളെയും സ്നേഹിക്കാനും മനസ്സിലാക്കാനും പഠിച്ച് തുടങ്ങുക. അകലെയുള്ള ബന്ധുക്കളാണെങ്കില് സോഷ്യല് മീഡിയയുടെ സഹായത്തോടെ അവരുമായുള്ള ബന്ധം ദൃഢമാക്കുക.\nപരസ്പരം മാത്രമല്ല, വീടിന് പുറത്തുള്ളവരുമായും നല്ല രീതിയിലുള്ള ബന്ധം കാത്തുസൂക്ഷിക്കുക. കുട്ടിയുടെ ജീവിതവുമായി ബന്ധപ്പെട്ട എല്ലാവരുമായി മാതാപിതാക്കളും അടുപ്പം സൃഷ്ടിക്കണം. കുട്ടികളുടെ പഠന,പാഠ്യേതര വിഷയങ്ങളിലും ശ്രദ്ധിക്കണം. വീട്ടിലെ ചെറിയ ചെറിയ ഉത്തരവാദിത്വങ്ങള് കുഞ്ഞിനെ ഏല്‍പ്പിക്കണം.\nമക്കളുടെ കാര്യത്തില് മാതാപിതാക്കള്‍ക്കുള്ള ഉത്തരവാദിത്വം ലോകത്ത് മറ്റാര്‍ക്കുമില്ല. മാതാപിതാക്കള്‍ക്ക് മക്കളോടും സമൂഹത്തോടും ചില ഉത്തരവാദിത്വങ്ങളുണ്ട്. കുട്ടികളെ മികച്ച വ്യക്തിത്വമുള്ളവരാക്കിത്തീര്‍ക്കേണ്ടത് മാതാപിതാക്കളുടെ ഉത്തരവാദിത്വമാണ്.\nമക്കളുടെ വളര്‍ച്ചയുടെ ഓരോ ഘട്ടത്തിലും അവന് ആവശ്യമായ സംരക്ഷണവും പരിചരണവും ശരിയായ ശിക്ഷണവും പകര്‍ന്നു നല്‍കേണ്ടത് മാതാപിതാക്കളാണ്.\nഒരു കുഞ്ഞ് വളര്‍ന്ന് വലുതായി സ്വതന്ത്രമായി ജീവിക്കാനും സ്വന്തമായൊരു ജീവിതം കെട്ടിപ്പടുക്കാനും പ്രായമാകുന്നതുവരെ മാതാപിതാക്കള് ശ്രദ്ധിക്കേണ്ടതാണ്.\nകുഞ്ഞിന്റെ ജനനം മുതലുള്ള വളര്‍ച്ചാഘട്ടങ്ങളില് അമ്മയും അച്ഛനും വ്യത്യസ്തരീതിയിലാണ് കുഞ്ഞിനെ സംരക്ഷിക്കേണ്ടത്. കുട്ടികളെ വളര്‍ത്തുന്നതിനും അവര്‍ക്ക് പ്രയോജനപ്രദമായ കാര്യങ്ങള് പഠിപ്പിക്കാനും അമ്മമാരാണ് കൂടുതല് ശ്രദ്ധിക്കേണ്ടതെന്നാണ് പഠനങ്ങള് തെളിയിക്കുന്നത്.\n1. കുറ്റപ്പെടുത്തലുകള് കഴിവതും ഒഴിവാക്കുക. ഒപ്പം താരതമ്യപ്പെടുത്തലും. പാഠ്യ,പാഠ്യേതരവിഷയങ്ങളില് മറ്റ് കുട്ടികളുമായി താരതമ്യപ്പെടുത്തരുത്.\n2. ശരിയും തെറ്റും എന്തെന്ന് ചെറുപ്രായത്തില് തന്നെ തിരിച്ചറിയാന് കുട്ടികളെ പ്രാപ്തരാക്കുക. ഒപ്പം ഉത്തരവാദിത്വബോധവും കുട്ടിയില് വളര്‍ത്തുക.\n3. പ്രഭാതനിഷ്ഠ കൃത്യമായി പാലിക്കണമെന്ന് കുട്ടിയോട് ആഞ്ജാപിക്കുമ്പോള് രക്ഷകര്‍ത്താക്കള് കൃത്യനിഷ്ഠ പാലിക്കുന്നുണ്ടെന്ന് ഉറപ്പുവരുത്തുക. മാതാപിതാക്കളാണ് മക്കള്‍ക്ക് മാതൃകയാവേണ്ടത്.\n4. അച്ചടക്കമില്ലായ്മയെ ഗൗരവമായെടുക്കുക. എന്തുപറഞ്ഞാലും എതിര്‍ക്കുന്ന പ്രവണത, സ്‌കൂളില് പോകാതെ കൂട്ടുകാര്‍ക്കൊപ്പം നടക്കുക, ഇവയെല്ലാം നിയന്ത്രിക്കേണ്ടത് മാതാപിതാക്കളാണ്.\n5. സോഷ്യല് മീഡിയയ്ക്കുള്ള പ്രാധാന്യം ഇന്ന് വളരെയധികമാണ്. മാതാപിതാക്കളുടെ സോഷ്യല് മീഡിയയുമായുള്ള ചങ്ങാത്തം കുട്ടികളും കണ്ട് പഠിക്കുന്നുണ്ട്. അച്ഛനും അമ്മയും എപ്പോഴും ഫെയ്സ്ബുക്കിലാണ്. പിന്നെ എന്തുകൊണ്ട് എനിക്കായിക്കൂടാ എന്ന ചിന്ത കുട്ടികളിലുണ്ടാവും. ഇത് മാറാന് മാതാപിതാക്കള് സോഷ്യല് മീഡിയ ഉപയോഗം കുറയ്ക്കുക.


News എല്‍ഡിഎഫ് പ്രതീക്ഷ 82-85, യു.ഡി.എഫ് 75-80, എൻ.ഡി.എ-5; തൂത്തുവാരല് പ്രതീക്ഷ ഇല്ലാതെ മുന്നണികള്\nതിരുവനന്തപുരം: നിയമസഭാതിരഞ്ഞടുപ്പിൽ വിജയത്തിൽക്കുറഞ്ഞ് ഒന്നും പ്രതീക്ഷിക്കുന്നില്ലെങ്കിലും സീറ്റുകൾ തൂത്തുവാരുമെന്ന് പറയാൻ നേതാക്കളാരും തയ്യാറല്ല. ചെയ്യാതെപോയ ഇരട്ടവോട്ടുകളടക്കം കണക്കുകൂട്ടലുകളെ അട്ടിമറിക്കുമോയെന്നു ആശങ്കയുണ്ട് നേതാക്കൾക്ക്. ഡീൽ അല്ലെങ്കിൽ വോട്ടുചോർച്ചയുടെ സൂചനതിരഞ്ഞെടുപ്പ് പൂർത്തിയായതിനുപിന്നാലെ നേതാക്കൾതന്നെ പുറത്തുവിട്ടുതുടങ്ങി.\nഭരണത്തുടർച്ചയെന്ന ആത്മവിശ്വാസത്തിൽനിന്ന് അണുവിട ഇടതുമുന്നണി പിന്നോട്ടുപോയിട്ടില്ല. 82-85 സീറ്റാണ് പ്രതീക്ഷ. പലമണ്ഡലങ്ങളിലുമുണ്ടായ അപ്രതീക്ഷിത അടിയൊഴുക്കിൽ വോട്ട് എങ്ങോട്ടുപോയെന്നത് സി.പി.എമ്മിനെ ചെറുതായെങ്കിലും അലട്ടുന്നുണ്ട്. പാർട്ടിയിലെ ഹിന്ദുവോട്ട് ബി.ജെ.പി.ക്ക് അനുകൂലമായിട്ടുണ്ടോയെന്ന് പരിശോധനയും നേതാക്കൾ നടത്തുന്നു. ഭരണത്തുടർച്ചയെന്ന അവകാശത്തിനുകാരണമായി മുഖ്യമന്ത്രിയുടെ പ്രവർത്തനനേട്ടങ്ങൾ മാത്രമായി ചുരുക്കിയെന്നതും ക്യാപ്റ്റൻ പ്രയോഗത്തിലൂടെയുള്ള അമിത ആത്മവിശ്വാസവുമാക്കെയാണ് വോട്ടിനുശേഷവുമുള്ള ചർച്ച.\nയു.ഡി.എഫ്. പ്രതീക്ഷ75 മുതൽ 80 വരെ\nകൊല്ലം, പത്തനംതിട്ട, ആലപ്പുഴ ജില്ലകളിലും മലബാർമേഖലയിലും നല്ലമുന്നേറ്റമാണ് യു.ഡി.എഫ്. പ്രതീക്ഷിക്കുന്നത്. കോൺഗ്രസിനു ജീവന്മരണ പോരാട്ടമായ തിരഞ്ഞെടുപ്പിൽ കാലുവാരൽ ഉണ്ടായിട്ടില്ലെന്നതാണ് അവരുടെ ധൈര്യം. ഇരട്ടവോട്ട് വിവാദത്തെത്തുടർന്ന് കള്ളവോട്ട് തടഞ്ഞതോടെ പലമണ്ഡലങ്ങളിലും വിജയസാധ്യത ഇരട്ടിയായെന്നും യു.ഡി.എഫ്. പറയുന്നു. 75 മുതൽ 80 വരെ സീറ്റുകിട്ടുമെന്നാണ് അവരുടെ പ്രതീക്ഷ.\nഎങ്ങനെയെന്നുപറയുന്നില്ലെങ്കിലും 35 മുതൽ 40 വരെ സീറ്റുകിട്ടിയാൽ സർക്കാരുണ്ടാക്കുമെന്ന് ബി.ജെ.പി. ആവർത്തിക്കുന്നു. നേമം ഉൾപ്പെടെ അഞ്ചുസീറ്റെങ്കിലും നേടാനാകുമെന്നാണ് അവരുടെ രഹസ്യവിലയിരുത്തൽ. പാർട്ടിക്ക് നല്ലവേരോട്ടമുള്ള 45-ലധികം മണ്ഡലങ്ങളിൽ സി.പി.എമ്മും കോൺഗ്രസും പരസ്പരം വോട്ടുമറിച്ചുണ്ടെന്നാണ് എൻ.ഡി.എ.യുടെ ആരോപണം. ഇരുമുന്നണികൾക്കും ബദലായി നിർണായകസ്ഥാനം ഇക്കുറി കേരളം നൽകുമെന്നും ബി.ജെ.പി. പ്രതീക്ഷിക്കുന്നു.\nContent Highlights:kerala assembly electionresult expectation


Emalayalee.com - വിചാരണ കൂടാതെ പ്രതിപ്പട്ടികയില് നിന്ന് ഒഴിവാക്കണം; വിടുതല് ഹര്‍ജിയുമായി ബിഷപ് ഫ്രാങ്കോ\nകന്യാസ്‌ത്രീയെ ബലാത്സംഗം ചെയ്‌തുവെന്ന കേസില് വിടുതല് ഹര്‍ജിയുമായി ബിഷപ്പ് ഫ്രാങ്കോ മുളക്കല്.\nവിചാരണ കൂടാതെ പ്രതിപ്പട്ടികയില് നിന്ന് ഒഴിവാക്കണമെന്നാണ് ആവശ്യം. ബിഷപ്‌ഫ്രാങ്കോയുടെ ഹര്‍ജിയില് ഫെബ്രുവരി നാലിന് കോടതി വാദം കേള്‍ക്കും.\nകുറുവിലങ്ങാട് മഠത്തില് വച്ച് 2014-16 കാലയളവില് ബിഷപ്പ് ലൈംഗികമായി പീഡിപ്പിച്ചെന്ന് കഴിഞ്ഞ വര്‍ഷം ജൂണ് 27 നാണ് കന്യാസ്‌ത്രീ പരാതി നല്‍കിയത്.\nകോട്ടയം അഡീഷണല് ജില്ലാ സെഷന്‍സ് കോടതിയിലാണ് ബിഷപ് ഫ്രാങ്കോയുടെ കേസ് പരിഗണിക്കുന്നത്. കേസില് ബിഷപ് ഇന്ന് കോടതിയില് ഹാജരായിരുന്നില്ല.\nകഴിഞ്ഞ ഏപ്രില് ഒന്‍പതിനാണ് കേസിലെ കുറ്റപത്രം സമര്‍പ്പിച്ചത്. ആയിരം പേജുള്ള കുറ്റപത്രത്തില് മൂന്ന് ബിഷപ്പ്‌മാരും 11 വൈദികരും 24 നഴ്‌സുമാരും ഉള്‍പ്പടെ 84 സാക്ഷികളുണ്ട്.\nബലാത്സംഗം, അന്യായമായി തടവില് വയ്‌ക്കല്, അധികാരം ഉപയോഗിച്ച് സ്‌ത്രീയെ ലൈംഗീകമായി പീഡിപ്പിക്കല് ഉള്‍പ്പടെ ആറു വകുപ്പുകളാണ് ഫ്രാങ്കോ മുളയ്‌ക്കലിനെതിരെ ചുമത്തിയിരിക്കുന്നത്.\nബിഷപ് ഫ്രാങ്കോയെ പിന്തുണച്ച് ജലന്ധറില് നിന്നും ഒരുപറ്റം വൈദികര് ഇന്നും കോട്ടയത്ത് എത്തിയിരുന്നു.\nവിടുതല് ഹര്‍ജി കോടതി അംഗീകരിച്ചാല് തനിക്കെതിരായ കേസ് അവസാനിക്കുമെന്നും കോടതി ഹര്‍ജി തള്ളിയാല് മറ്റു മാര്‍ഗങ്ങള് നോക്കുമെന്നും ബിഷപ് ഫ്രാങ്കോ ജലന്ധറിലെ വൈദികര്‍ക്ക് അയച്ച സന്ദേശത്തില് പറയുന്നു.\nഅതേസമയം കേസില് മൊഴി മാറ്റാന് സമ്മര്‍ദ്ദം ഉണ്ടെന്ന് മുഖ്യസാക്ഷി സിസ്റ്റര് ലിസി വടക്കേല് നേരത്തെ ആരോപിച്ചിരുന്നു.


Janam TV Web Desk Jan 24, 2019, 05:18 pm IST\nമയ്യഴി മഹാത്മാഗാന്ധി ഗവര്‍മെന്‍റ് ആട്സ് കോളജിന്റെ അൻപതാം വാർഷികാഘോഷങ്ങളുടെ ഭാഗമായി പൂര്‍വ വിദ്യാര്‍ഥികള് ദുബായിയില് ഒത്തു കൂടി. ഒരു വട്ടം കൂടി എന്ന പേരില് സംഘടിപ്പിച്ച സംഗമം മയ്യഴി എം എല് എ ഡോക്ടര് വി രാമചന്ദ്രന് ഉത്ഘാടനം ചെയ്തു . ദുബായ് ഖിസൈസിലെ ന്യൂ വേള്‍ഡ് പ്രൈവറ്റ് സ്‌കൂളില് സംഘടിപ്പിച്ച പരിപാടിയിൽ പങ്കെടുക്കാനായി നിരവധി പൂർവ വിദ്യാർഥികൾ എത്തി.\nമയ്യഴിയുടെ കഥാകാരന് എം.മുകുന്ദന് മുഖ്യാതിഥിയായിരുന്നു. കോളേജിന്റെ മുന് പ്രിന്‍സിപ്പലും കേരള സാഹിത്യ അക്കാദമി സെക്രട്ടറിയുമായ ഡോ.കെ.പി.മോഹനന്, മുന് പ്രിന്‍സിപ്പല് ഡോ.ആന്റണി ഫെര്‍ണാണ്ടസ്, മുന് അദ്ധ്യാപകനും ,പൂര്‍വ വിദ്യാര്‍ത്ഥി സംഘടനാ പ്രസിഡണ്ടുമായ പ്രൊഫ. വി.കെ. വിജയന് എന്നിവര് ആശംസകൾ നേര്‍ന്നു. പി.പി.ശശീന്ദ്രന് നന്ദി പറഞ്ഞു. പൂര്‍വ വിദ്യാര്‍ത്ഥികളുടെ നേതൃത്വത്തില് വിവിധ കലാപരിപാടികളും അരങ്ങേറി.\nസാമ്പത്തിക സാങ്കേതികതയുടെ പുതുവഴികൾ തേടി ‘ഫിൻടെക്ക് അബുദാബി’ വീണ്ടും\nOct 24, 2019, 12:25 am IST\nഅബുദാബി സെന്റ് ജോർജ് ഓർത്തഡോക്സ് ദേവാലയത്തിലെ കൊയ്ത്തുത്സവം ഈ മാസം ഇരുപത്തിയഞ്ചിന്\nOct 24, 2019, 12:23 am IST\n3 ഡി പ്രിന്റിങ് സാങ്കേതികവിദ്യ ഉപയോഗിച്ച് നിർമിച്ച ലോകത്തിലെ ഏറ്റവും വലിയ കെട്ടിടം ദുബായിൽ പൂർത്തിയായി. ദുബായ് മുനിസിപ്പാലിറ്റിയാണ് സാധാരണ കെട്ടിടങ്ങളുടെ ഉറപ്പും, മേന്മയും ഉള്ള രണ്ടു നില കെട്ടിടം 3ഡി പ്രിന്റിങ് സാങ്കേതിക വിദ്യയിൽ നിർമിച്ചത്.\nOct 24, 2019, 12:12 am IST\nപ്രധാനമന്ത്രി സൗദിയിലേക്ക്. ഊർജം, നിക്ഷേപം ഉൾപ്പടെ വിവിധ മേഖലകളിലെ സഹകരണം ശക്തിപ്പെടും.\nOct 24, 2019, 12:08 am IST\nഷാർജയിൽ ട്രാഫിക് ഫൈനുകളിൽ ഇളവ്, ബ്ളാക്ക് പോയിന്റുകളും ഒഴിവാക്കാം.\nOct 24, 2019, 12:05 am IST\nനന്മകുവൈറ്റ് ഓണാഘോഷം സംഘടിപ്പിച്ചു\nOct 24, 2019, 12:27 am IST\nവർണ്ണമയൂരം ഫിലിം ആൻഡ് കൾച്ചറൽ ഫെസ്റ്റ് ഒക്ടോബർ 25 വെള്ളിയാഴ്ച്ച അജ്മാൻ ഇൻഡ്യൻ അസോസിയേഷൻ ഹാളിൽ\nOct 23, 2019, 11:39 pm IST\nആറാം മാസത്തിൽ ജനനം , 600 ഗ്രാം ഭാരം , പൂർണ്ണ വളർച്ചയെത്താത്ത അവയവങ്ങൾ ; നവജാത ശിശുവിന് ശസ്ത്രക്രിയയിലൂടെ പുനർജന്മം\nOct 23, 2019, 08:24 pm IST\nഫിറ കുവൈറ്റ് പ്രതിനിധികള് വിദേശകാര്യ വകുപ്പ് സഹമന്ത്രി വി.മുരളീധരന് പരാതി സമര്‍പ്പിച്ചു\nOct 22, 2019, 11:59 pm IST


കേരളത്തിന് കഴിക്കാന് തമിഴ്‌നാടന് തേങ്ങ! :: Janmabhumi Daily\nകേരളത്തിന് കഴിക്കാന് തമിഴ്‌നാടന് തേങ്ങ!\nFriday 22 May 2015 10:51 pm IST\nകോട്ടയം: കേരത്തിന്റെ നാട്ടിലേക്ക് തമിഴ്‌നാട്ടില് നിന്നും നിത്യേനയെത്തുന്നത് ലക്ഷക്കണക്കിന് തേങ്ങ. കേരോല്പ്പാദനത്തില് തമിഴ്‌നാട് കേരളത്തെ പിന്നിലാക്കിയെന്നു മാത്രമല്ല നമ്മുടെ കേരവിപണിയും പതുക്കെ പതുക്കെ അവര് കൈപ്പിടിയില് ഒതുക്കിക്കഴിഞ്ഞു. തമിഴ്‌നാട്ടില് നിന്ന് വന്‍തോതില് തേങ്ങയെത്തുന്നത് ഇവിടുത്തെ കേരകര്‍ഷകര്‍ക്ക് വലിയ ഭീഷണിയുമാണ്. കാഴ്ചയിലും വലിപ്പത്തിലും തൂക്കത്തിലുമെല്ലാം നാടന് തേങ്ങയേക്കാള് മികച്ചതാണ് തമിഴ്‌തേങ്ങ. അതിനാല് നാടന് തേങ്ങയേക്കാളും കൂടിയ വിലയ്ക്കാണ് ഇവ വില്ക്കുന്നതും. തമിഴ്‌നാട്ടില് നിന്നും കിലോയ്ക്ക് 25 രൂപയ്ക്കും മറ്റും വാങ്ങുന്ന തേങ്ങ 40 രൂപയ്ക്കാണ് കേരളത്തിലെ നഗരങ്ങളില് വില്‍ക്കുന്നത്. വലിപ്പം കൂടിയ തമിഴ്‌നാടന് തേങ്ങ വാങ്ങാന് ജനം താത്പര്യപ്പെടുന്നതിനാല് നാടന് തേങ്ങയ്ക്ക് ആവശ്യക്കാരില്ലാതാകയാണ്. തമിഴ്‌നാട്ടിലെ മീനാക്ഷിപുരം, ഗോപാലപുരം, പൊള്ളാച്ചി ഭാഗങ്ങളില് നിന്നാണ് കൂടുതലായും തേങ്ങ എത്തുന്നത്. മീനാക്ഷിപുരത്തെ ഏജന്റുമാരാണ് തേങ്ങാ എത്തിക്കുന്നത്. ഈ തേങ്ങ ഏറ്റവും കൂടുതല് വിറ്റഴിയുന്നത് കോട്ടയം ജില്ലയിലാണ്. കാഴ്ച്ചയില് മികച്ചതാണെങ്കിലും ഇവയ്ക്ക് ഗുണമേന്മ തീരെക്കുറവാണ്. വെള്ളം കൂടുതലും തേങ്ങാപ്പാലിന് കൊഴുപ്പ് കുറവുമാണ്. കാമ്പും കുറവാണ്. നാടന് തേങ്ങക്ക് ഡിമാന്‍ഡ് കുറവായതിനാല് കേരളത്തിലെ നാളികേര വ്യാപാരികളും ചില്ലറ വില്‍പ്പനക്കാരും തമിഴ്‌നാട്ടില് നിന്നുള്ള തേങ്ങയാണ് എടുക്കുന്നത്. കിലോയ്ക്ക് 36 രൂപയാണ് ഇപ്പോള് മാര്‍ക്കറ്റ് വില. രാജ്യത്ത് കേരോല്പ്പാദനത്തില് മുന്‍പന്തിയില് നില്‍ക്കുന്നത് ഇപ്പോള് തമിഴ്‌നാടാണ്. കേരളം രണ്ടാം സ്ഥാനത്തേക്ക് തള്ളപ്പെട്ടു. മൂന്നാമത് കര്‍ണ്ണാടകയാണ്. കേരളത്തില് 18 കോടിയിലധികം തെങ്ങുകളാണ് ഉള്ളത്. 42 ലക്ഷം നാളികേര കര്‍ഷകരും. 30000 പേര്‍ക്കാണ് തെങ്ങ് കയറ്റ പരിശീലനം ലഭിച്ചിരുന്നത്. 2013-2014ല് 57980.4 ലക്ഷം തേങ്ങ ലഭിച്ചു. ഈ വര്‍ഷം ഉല്പ്പാദനം 17.48 ശതമാനം കുറയുമെന്നാണ് നാളികേരവികസന ബോര്‍ഡിന്റെ പുതിയ സര്‍വ്വേയില് പറയുന്നത്. 2400 കോടി തേങ്ങയാണ് ഭാരതത്തിന്റെ മൊത്ത ഉത്പാദനം. മുമ്പ് വെറും മൂന്നു സെന്റ് സ്ഥലം ഉള്ളവര് പോലും രണ്ട് തെങ്ങ് വച്ച് പിടിപ്പിച്ചിരുന്നു. തെങ്ങ് വെട്ടാതിരിക്കാന് വീടിന്റെ ഘടനപോലും മാറ്റുമായിരുന്നു. എന്നാല് ഇന്ന് തേങ്ങ പുറത്ത് നിന്നും വാങ്ങാനാണ് താത്പര്യം. തെങ്ങുകയറ്റക്കാരെ കിട്ടാത്തതും അമിത കൂലിയുമാണ് ഇതിന് കാരണം. അതിനാല് സ്വന്തം സ്ഥലത്തെ തെങ്ങ് വെട്ടി കെട്ടിടം പണിയുകയാണ് പലരും. അല്പകാലം മുമ്പ് വരെ തെങ്ങുകയറ്റക്കൂലി 25 മുതല് 40 രൂപ വരെയായിരുന്നു. ഇപ്പോള് തെങ്ങ് കയറാന് വരുന്നവര് 75 മുതല് 100 രൂപവരെയാണ് പലയിടങ്ങളിലും വാങ്ങുന്നത്. യന്ത്രം ഉപയോഗിച്ച് തെങ്ങ് കയറ്റം നടത്തുന്നവരാണ് ഏക ആശ്വാസം.\nഭക്ഷണം കഴിക്കാന് വേണ്ടി ജീവിക്കരുത്\n'ചക്ക- മാങ്ങ- തേങ്ങ' സമ്മര് ക്യാമ്പ്


അനസ്തേഷ്യ നൽകുന്ന ഡോക്ടറോട് ജാതി പറയാൻ മടിക്കേണ്ട; ഇവിടെ ജീവൻ രക്ഷിക്കാൻ ജാതി അറിയണം– News18 Malayalam\nFEEL FREE TO TELL THE CASTE TO THE DOCTOR BEFORE GIVING THE ANESTHESIA 1 AR\nഅനസ്തേഷ്യ നൽകുന്ന ഡോക്ടറോട് ജാതി പറയാൻ മടിക്കേണ്ട; ഇവിടെ ജീവൻ രക്ഷിക്കാൻ ജാതി അറിയണം\nജാതി സംബന്ധമായ വിവരങ്ങൾ നിങ്ങൾക്ക് ഏത് അനസ്‌തേഷ്യയാണ് അനുയോജ്യമെന്ന് തീരുമാനിക്കാൻ ഡോക്ടറെ സഹായിക്കും\nLast Updated : August 26, 2021, 07:31 IST\nബെംഗളൂരു: നിങ്ങൾക്ക് എപ്പോഴെങ്കിലും ശസ്ത്രക്രിയ ആവശ്യമായാൽ, അനസ്തേഷ്യ നൽകുന്നതിനു മുമ്പ് ഡോക്ടർ നിങ്ങളുടെ ജാതി ചോദിച്ചാൽ അതിൽ അസ്വസ്തരാകേണ്ട ആവശ്യമില്ല. കാരണം അവർ നിങ്ങളുടെ ജീവൻ രക്ഷിക്കാനാണ് ജാതി ചോദിക്കുന്നതെന്ന് മനസ്സിലാക്കുക. നിങ്ങളുടെ ജാതി സംബന്ധമായ വിവരങ്ങൾ നിങ്ങൾക്ക് ഏത് അനസ്‌തേഷ്യയാണ് അനുയോജ്യമെന്ന് തീരുമാനിക്കാൻ ഡോക്ടറെ സഹായിക്കും. അല്ലാത്ത പക്ഷം നിങ്ങൾക്ക് ആവശ്യമുള്ളതിനേക്കാൾ കൂടുതൽ സമയം വെന്റിലേറ്ററിൽ കിടക്കേണ്ടി വന്നേക്കാം.\nവൈശ്യ ജാതിയും അനസ്തേഷ്യയും തമ്മിലുള്ള ബന്ധം മനസ്സിലാക്കുന്നതിനുമുമ്പ്, അനസ്തേഷ്യയും അത് എങ്ങനെ പ്രവർത്തിക്കുന്നുവെന്നും മനസ്സിലാക്കണം. അനസ്‌തേഷ്യയെ ഒരു മരുന്നായി അല്ലെങ്കിൽ മരുന്നുകളുടെ സംയോജനമായി നമുക്കെല്ലാവർക്കും അറിയാം. ഇത് ശസ്ത്രക്രിയ സമയത്ത് വേദന അനുഭവപ്പെടാതിരിക്കാനും നിങ്ങൾ അബോധാവസ്ഥയിലാകാനും സഹായിക്കും.\nമനുഷ്യശരീരത്തിൽ അസറ്റൈൽകോളിൻ എന്ന ന്യൂറോ ട്രാൻസ്മിറ്റർ അടങ്ങിയിട്ടുണ്ട്. അതായത് നിങ്ങൾ അറിയാതെ മേശപ്പുറത്ത് തൊടുക എന്നാൽ നിങ്ങളുടെ ത്വക്ക് മേശയിൽ തൊടുമ്പോൾ തന്നെ അതിന്റെ സാന്നിധ്യം തിരിച്ചറിയുന്നു എന്നാണ്. ഇതിനായി തലച്ചോറിലേക്ക് സിഗ്നലുകൾ അയയ്ക്കുന്നത് അസറ്റൈൽകോളിൻ ആണ്.\nശസ്ത്രക്രിയ മുൻകൂട്ടി ആസൂത്രണം ചെയ്തതാണെങ്കിൽ, ശസ്ത്രക്രിയയ്ക്ക് ഏതാനും മണിക്കൂറുകൾക്ക് മുമ്പ് ഭക്ഷണം കഴിക്കരുതെന്ന് രോഗിയോട് നിർദ്ദേശിക്കാറുണ്ട്. ഒഴിഞ്ഞ വയറ് എന്നാൽ ശ്വസിക്കാൻ സഹായിക്കുന്ന ട്യൂബ് ഇടുമ്പോൾ (ഇൻട്യൂബേഷൻ) ഭക്ഷണ പദാർത്ഥങ്ങൾ ശ്വസന വ്യവസ്ഥയിലേക്ക് കടക്കാനുള്ള സാധ്യത കുറയ്ക്കുന്നു. അനസ്തേഷ്യ നൽകിയ ശേഷം ഇൻട്യൂബേഷൻ നിർബന്ധമാണ്. കാരണം പേശികൾ വിശ്രമിക്കുകയും ശ്വാസകോശം ചുരുങ്ങുകയും ചെയ്യും. അതിനാൽ സക്സിനൈൽകോളിൻ എന്ന അനസ്തേഷ്യ മരുന്ന് കുത്തിവയ്ക്കുകയും ഇൻട്യൂബേഷൻ ഒരു മിനിറ്റിനുള്ളിൽ ആരംഭിക്കുകയും ചെയ്യും. മരുന്ന് ശരീരത്തിൽ പ്രവേശിച്ച് 40 സെക്കൻഡിനുള്ളിൽ പ്രവർത്തിച്ച് തുടങ്ങുമെന്നതിനാൽ രോഗിക്ക് പെട്ടെന്ന് ബോധം നഷ്ടപ്പെടും. മറ്റ് അനസ്തേഷ്യ മരുന്നുകൾ ഇതേ കാര്യം ചെയ്യാൻ3മുതൽ5മിനിറ്റ് വരെ സമയം എടുക്കും. അതുകൊണ്ട് അടിയന്തിര ശസ്ത്രക്രിയകൾക്കായി സക്സിനൈൽകോളിൻ (Succinylcholine) ആണ് തിരഞ്ഞെടുക്കാറുള്ളത്. 80 മുതൽ 90 വർഷമായി ഉപയോഗിച്ചു വരുന്ന മരുന്നാണിത്. ബെംഗളൂരുവിലെ ജയനഗറിലുള്ള അപ്പോളോ സ്പെഷ്യാലിറ്റി ഹോസ്പിറ്റൽ ന്യൂറോ അനസ്തേഷ്യസ്റ്റ് ഡോ. മുരളീധർ പറയുന്നു.\nആന്റി-ഇഫക്ട് ഒരുപോലെ പ്രധാനമാണ്\nസക്സിനിൽകോളിൻ മനുഷ്യശരീരത്തിൽ പ്രവേശിച്ചുകഴിഞ്ഞാൽ, സ്യൂഡോ കോളിനെസ്റ്ററേസ് എന്ന എൻസൈം അതിനെതിരെ പ്രവർത്തിക്കാൻ തുടങ്ങും. സ്യൂഡോ കോളിനെസ്റ്ററേസ് കരളിൽ ഉത്പാദിപ്പിക്കപ്പെടുന്ന ഒരു എൻസൈമാണ്. സ്യൂഡോ കോളിനെസ്റ്ററേസ് സക്സിനിൽകോളിനെ മറികടന്നാൽ രോഗി ബോധം വീണ്ടെടുക്കും.\nഇവിടെയാണ്, ജാതിയുടെ പ്രസക്തി. വൈശ്യർക്ക് ശരീരത്തിൽ സ്യൂഡോ കോളിനെസ്റ്ററേസിന്റെ കുറവുണ്ട് അല്ലെങ്കിൽ ഈ വിഭാഗത്തിൽപ്പെട്ട പല രോഗികളിലും ഇത് പൂർണ്ണമായും ശരീരത്തിൽ ഉണ്ടാകാറില്ല. അതായത്, ബോധത്തിലേക്ക് മടങ്ങുക എന്നത് അവർക്ക് ബുദ്ധിമുട്ടുള്ള കാര്യമായി മാറും. അനസ്തറ്റിസ്റ്റ് രോഗി ഒരു വൈശ്യനാണെന്ന് തിരിച്ചറിയാതെ സക്സിനൈൽകോളിൻ നൽകിയാൽ രോഗി ചിലപ്പോൾ അബോധാവസ്ഥയിൽ തുടരാൻ സാധ്യതയുണ്ട്. ഇത് മറ്റ് നിരവധി ആരോഗ്യ പ്രശ്നങ്ങളിലേയ്ക്ക് നയിച്ചേക്കാം, ബെംഗളൂരുവിലെ രാധാകൃഷ്ണ മൾട്ടിസ്‌പെഷ്യാലിറ്റി ഹോസ്പിറ്റൽ അനസ്‌തെറ്റിസ്റ്റ് ഡോ. അനുപമ വിശദീകരിച്ചു.\nAlso Read- ഇന്ത്യന് ആര്‍മിയുടെ പുതിയ മള്‍ട്ടിമോഡ് ഹാന്‍ഡ് ഗ്രനേഡുകള് എന്തൊക്കെയാണ്?\nഅനസ്തേഷ്യ ശരീരത്തിൽ പ്രവേശിക്കുമ്പോൾ, ശ്വസന പേശികളും മറ്റ് ശരീരഭാഗങ്ങളും തളരും. അതിനാൽ, രോഗികൾക്ക് വെന്റിലേറ്റർ പിന്തുണ ആവശ്യമാണ്. അനസ്തെറ്റിക് മരുന്നിന്റെ ഇഫക്ട് ക്രമേണ കുറയുകയും കുറച്ച് സമയത്തിന് ശേഷം സാധാരണ സ്ഥിതിയിലേയ്ക്ക് ആകുകയും വേണം. പക്ഷേ, വൈശ്യരിൽ സ്യൂഡോ കോളിനെസ്റ്ററേസ് ഇല്ലാത്തതിനാൽ ഇത് സംഭവിക്കില്ല. മാത്രമല്ല രോഗി സ്വയം ശ്വസിക്കുകയില്ല, കോമ പോലെയുള്ള അവസ്ഥയിൽ തുടരാനുള്ള സാധ്യത കൂടുതലാണ്.\nവളരെ അപൂർവമാണെങ്കിലും, ഈ സാഹചര്യങ്ങൾ, കൃത്യസമയത്ത് മനസ്സിലാക്കിയില്ലെങ്കിൽ രോഗികൾ മണിക്കൂറുകൾ, ദിവസങ്ങൾ, മാസങ്ങൾ അല്ലെങ്കിൽ വർഷങ്ങൾ വരെ അബോധാവസ്ഥയിൽ തുടരാം.\nവൈശ്യരല്ലാത്ത വ്യക്തികളിൽ നിന്ന് രക്തം സ്വീകരിക്കുന്നത് ഇതിന് ഒരു പരിഹാരമാണെന്ന് വിദഗ്ദ്ധർ പറയുന്നു. ഇതുവഴി ക്രമേണ കുറവുള്ള എൻസൈം ശരീരത്തിലേക്ക് പ്രവേശിക്കും. ഇത് രോഗിയെ ഉണർത്താൻ സഹായിക്കുന്നു. “ഇതിന് തീർച്ചയായും കുറച്ച് സമയമെടുക്കും, പക്ഷേ ഫലപ്രദമാണ്. എന്റെ പരിശീലന കാലയളവിൽ അങ്ങനെയൊരു രോഗിയെ കണ്ടിട്ടില്ലെങ്കിലും, എന്റെ ബിരുദാനന്തര ബിരുദ സമയത്ത് ഇത്തരത്തിൽ ഒരു കേസ് കണ്ടിട്ടുണ്ട്. രോഗിക്ക് രക്തം നൽകി ഒപ്പം മറ്റ് പല മരുന്നുകളും നൽകി. ഒരു ദിവസത്തിനുള്ളിൽ ബോധം വന്നു ”ഡോ. അനുപമ പറയുന്നു.\nപേശികളെ അയയ്ക്കുന്നതിന് സഹായിക്കുന്ന മറ്റ് ചില മരുന്നുകളാണ് റോകുറോണിയം, ആട്രാക്യൂറിയം തുടങ്ങിയവ. സക്സിനൈൽകോളിനേക്കാൾ ശരീരത്തിൽ പ്രവർത്തിക്കാൻ കുറച്ച് സമയം കൂടുതലെടുക്കുമെങ്കിലും അവ ഒരുപോലെ ഫലപ്രദമാണ്. അതിനാൽ, എൻസൈമുകളുടെ പശ്ചാത്തലം പരിശോധിക്കാത്ത രോഗികൾക്ക്, മറ്റ് അനസ്തെറ്റിക് മരുന്നുകളാണ് മുൻകരുതൽ നടപടിയായി ഉപയോഗിക്കുന്നത്. എന്നാൽ അനാഥാലയങ്ങളിലെ അന്തേവാസികൾ, വ്യത്യസ്ത ജാതിയിൽ നിന്നുള്ളവരുടെ കുട്ടികൾ അല്ലെങ്കിൽ വൈശ്യ വംശത്തിന്റെ കുടുംബപ്പേരുകൾ പേരിനൊപ്പം ചേർക്കാത്ത ആളുകൾ എന്നിവരിൽ അപകടസാധ്യത അൽപ്പം കൂടുതലാണ്.\nഇന്ത്യയിലെ വൈശ്യരിലും ജർമ്മനിയിലെ ഏതാനും ചില വംശീയ വിഭാഗങ്ങളായ പേർഷ്യൻ ജൂത മതവിഭാഗക്കാരിലും സ്യൂഡോ കോളിനെസ്റ്ററേസിന്റെ കുറവ് സാധാരണയായി കാണപ്പെടുന്നുണ്ട്. ഇന്ത്യയിലെ വൈശ്യർ സാധാരണയായി ചെട്ടി, ഷെട്ടി, ചെട്ടിയാർ, ഗുപ്തൻ, ശ്രേഷ്‌ടി തുടങ്ങിയ കുടുംബപ്പേരുകളോടെ അറിയപ്പെടാറുണ്ട്. ചില വൈശ്യർ ആര്യ വംശത്തിന്റെ നേരിട്ടുള്ള പിൻഗാമികളാണെന്ന് അവകാശപ്പെടുന്നു. അനസ്തേഷ്യയും വൈശ്യരും തമ്മിലുള്ള ബന്ധം ഇപ്പോഴും വ്യാപകമായി ചർച്ച ചെയ്യപ്പെടുന്നുണ്ടെങ്കിലും, ഒരു പ്രത്യേക ജാതിയിൽപ്പെടുന്നവരുമായി ബന്ധപ്പെട്ട ഒരു എൻസൈമിന്റെ കുറവ് അതിശയിപ്പിക്കുന്ന സത്യമാണ്. കൂടാതെ, തലമുറകളായി സമൂഹത്തിനുള്ളിൽ നടക്കുന്ന വിവാഹങ്ങൾ ഈ കുറവ് തുടരുന്നതായി ഉറപ്പുവരുത്തിയിട്ടുണ്ടെന്ന് വിദഗ്ദ്ധർ സമ്മതിക്കുന്നു.


പത്രപ്രവർത്തക-പത്രപ്രവർത്തകേതര പെൻഷൻ ചട്ടങ്ങൾ കാലാനുസൃതമായി പരിഷ്‌കരിക്കും:മുഖ്യമന്ത്രി – Nerariyan | News\nചട്ടങ്ങൾ പരിഷ്‌കരിക്കാനായി രൂപീകരിച്ച കമ്മിറ്റി ഉടനെ ചേരാൻ മുഖ്യമന്ത്രി നിർദ്ദേശം നൽകിയിട്ടുണ്ട്. കോവിഡ് പശ്ചാത്തലത്തിൽ ഓൺലൈൻ ആയിട്ടായിരുന്നു യോഗങ്ങൾ.\n1993 ൽ രൂപം കൊടുത്ത പത്രപ്രവർത്തക ക്ഷേമ – പെൻഷൻ പദ്ധതിയുടെയും 2000 ൽ ഏർപ്പെടുത്തിയ പത്രപ്രവർത്തകേതര പെൻഷൻ പദ്ധതിയുടെയും ചട്ടങ്ങൾ കാലാനുസൃതമായി പരിഷ്‌കരിക്കുമെന്നു മുഖ്യമന്ത്രി പിണറായി വിജയൻ പറഞ്ഞു.\nപത്രപ്രവർത്തക – പത്രപ്രവർത്തകേതര പെൻഷൻ മാനേജിങ് കമ്മിറ്റികളുടെ യോഗങ്ങളിൽ അധ്യക്ഷത വഹിക്കുകയായിരുന്നു അദ്ദേഹം. ചട്ടങ്ങൾ പരിഷ്‌കരിക്കാനായി രൂപീകരിച്ച കമ്മിറ്റി ഉടനെ ചേരാൻ മുഖ്യമന്ത്രി നിർദ്ദേശം നൽകിയിട്ടുണ്ട്. കോവിഡ് പശ്ചാത്തലത്തിൽ ഓൺലൈൻ ആയിട്ടായിരുന്നു യോഗങ്ങൾ.\nനയപരമായ തീരുമാനങ്ങൾ എടുക്കേണ്ട വിഷയങ്ങളാണ് പ്രധാനമായും ചർച്ച ചെയ്തത്. പെൻഷൻ, അംഗത്വം തുടങ്ങിയ വിഷയങ്ങളിലെ അപേക്ഷകളുടെ തീർപ്പ് സുഗമവും സമയബന്ധിതവും ആകാൻ അത്യാവശ്യമായ ചില പരിഷ്‌കാരങ്ങൾക്ക് കമ്മിറ്റി തുടക്കം കുറിച്ചിട്ടുണ്ട്. ഉപസമിതികൾക്കു കൂടുതൽ അധികാരം നൽകുന്നത് ഉൾപ്പെടെ ഉള്ള കാര്യങ്ങളിൽ സർക്കാരിന് ശുപാർശ നൽകും.\nവ്യക്തിഗത അപേക്ഷകളും മറ്റു വിഷയങ്ങളും പരിഗണിക്കാൻ അടിയന്തരമായി ഉപസമിതി യോഗങ്ങൾ കൂടാനും തീരുമാനം ആയിട്ടുണ്ട്. പത്രപ്രവർത്തക – പത്രപ്രവർത്തകേതര സംഘടനകൾ ഉന്നയിച്ച വിവിധ ആവശ്യങ്ങളി•േൽ അനുഭാവപൂർണമായ നടപടി കൈക്കൊള്ളാനും തീരുമാനമെടുത്തു.\nവിരമിച്ച് മാസങ്ങൾ കഴിഞ്ഞിട്ടും സാങ്കേതിക കാരണങ്ങളാൽ പെൻഷൻ കിട്ടാത്ത അംഗങ്ങളുടെ പ്രശ്നവും പദ്ധതിയിൽ അംഗത്വം നേടിയ ശേഷം വിവിധ കാരണങ്ങളാൽ സ്ഥാപനത്തിൽ നിന്ന് മാറുകയോ സ്ഥാപനം അടച്ചു പൂട്ടുകയോ ചെയ്തത് മൂലം അംശദായം അടയ്ക്കാൻ കഴിയാത്ത മാധ്യമപ്രവർത്തകരുടെ പ്രശ്നവും പരിഹരിക്കാൻ നടപടി സ്വീകരിക്കും.\nപത്രപ്രവർത്തക -പത്രപ്രവർത്തകേതര പെൻഷൻ തുകയ്ക്ക് ആനുപാതികമായി കുടുംബ പെൻഷൻ വർദ്ധിപ്പിക്കുന്നത് സംബന്ധിച്ച് ധനകാര്യ വകുപ്പിന് ശുപാർശ നൽകാനും തീരുമാനമായി. കോവിഡ് പശ്ചാത്തലത്തിൽ ആറു മാസത്തിലേറെ അംശദായ കുടിശ്ശിക വന്നത് മൂലം അംഗത്വം റദ്ദായവർക്ക് തുടർന്ന് തുക അടച്ച് അംഗത്വം പുനഃസ്ഥാപിക്കാൻ ഒരു അവസരം കൂടി നൽകാനും നടപടി സ്വീകരിക്കും.\nമുഖ്യമന്ത്രിയുടെ അധ്യക്ഷതയിൽ നടന്ന സംസ്ഥാന അക്രഡിറ്റേഷൻ കമ്മിറ്റി യോഗത്തിൽ ഇതുവരെ വകുപ്പിൽ ലഭിച്ചവയിൽ സാധുവായ 181 അപേക്ഷകർക്ക് അക്രഡിറ്റേഷൻ അനുവദിക്കാനും തീരുമാനമായി. യോഗങ്ങളിൽ കമ്മിറ്റി അംഗങ്ങളായ വിവിധ വകുപ്പ് ഉദ്യോഗസ്ഥർ, പ്രമുഖ മാധ്യമ പ്രവർത്തകർ, പത്രപ്രവർത്തക – പത്രപ്രവർത്തകേതര മേഖലകളിലെ സംഘടനകളുടെ പ്രതിനിധികൾ എന്നിവർ പങ്കെടുത്തു.\nTags: CMfeatured newsjournalistnon-journalistpension rulesക്ഷേമ – പെൻഷൻ പദ്ധതിപത്രപ്രവർത്തക-പത്രപ്രവർത്തകേതരപെൻഷൻമുഖ്യമന്ത്രി പിണറായി വിജയൻ


oneplus tablet, ടാബ്‌ലെറ്റ് വിപണിയിലേക്ക് വൺപ്ലസ്സ്, ലോഞ്ച് അടുത്ത വർഷം - oneplus reportedly plans to launch tablet in 2022 - Samayam Malayalam\noneplus reportedly plans to launch tablet in 2022\nKen Sunny | Samayam Malayalam | Updated: Dec 10, 2021, 6:41 PM\n91 മൊബൈൽസിന്റെ ടിപ്സ്റ്റർ മുകുൾ ശർമ്മ റിപ്പോർട്ട് ചെയുന്നതനുസരിച്ച് വൺപ്ലസ് 10 ഫോണുകൾ ഇന്ത്യയിൽ അവതരിപ്പിച്ച ശേഷമായിരിക്കും വൺപ്ലസ് പാഡിന്റെ ഇന്ത്യൻ അരങ്ങേറ്റം. അതിന് മുൻപായി ചൈനീസ് വിപണിയിൽ വൺപ്ലസ് പാഡെത്തും.\nOnePlus Pad (Representational image)\nചൈനീസ് വിപണിയിൽ നിരവധി ടാബ്ലറ്റുകൾ അവതരിപ്പിക്കാനാണ് വൺപ്ലസ്സിന്റെ പദ്ധതി\nഇന്ത്യയിൽ പക്ഷെ ഒരു മോഡൽ മാത്രം അവതരിപ്പിക്കാനാണ് നിലവിൽ പദ്ധതി എന്നും മുകുൾ ശർമ്മ പറയുന്നു.\nആപ്പിളിന്റെ ഐപാഡിനോട് മത്സരിക്കാൻ തക്കവിധത്തിലാണ് വൺപ്ലസ് പാഡ് ഒരുങ്ങാൻ സാദ്ധ്യത.\nസ്മാർട്ട്ഫോൺ നിർമ്മാതാക്കൾ ടാബ്‌ലെറ്റ് അവതരിപ്പിക്കുന്നത് പുതുമയുള്ള കാര്യമല്ല. ഇന്ത്യയിൽ ഷഓമി, റിയൽമി, നോക്കിയ, മോട്ടോറോള തുടങ്ങിയ പ്രമുഖ സ്മാർട്ഫോൺ ബ്രാൻഡുകൾ ടാബ്‌ലറ്റുകൾ ഇന്ത്യയിൽ അവതരിപ്പിച്ചിട്ടുണ്ട്. ഈ ശ്രേണിയിലേക്ക് ചേരാൻ ഒരുങ്ങുകയാണ് വൺപ്ലസ് എന്ന് ടിപ്സ്റ്റർ മുകുൾ ശർമ്മ (91 മൊബൈൽസ്) റിപ്പോർട്ട് ചെയ്യുന്നു.\n2022ലാണ് വൺപ്ലസ് പാഡിന്റെ അരങ്ങേറ്റമുണ്ടാവുക എന്നും മുകുൾ ശർമ്മ റിപ്പോർട്ട് ചെയ്യുന്നു. മാത്രമല്ല ചൈനീസ് വിപണിയിൽ നിരവധി ടാബ്ലറ്റുകൾ അവതരിപ്പിക്കാനാണ് വൺപ്ലസ്സിന്റെ പദ്ധതി എന്നും ഇന്ത്യയിൽ പക്ഷെ ഒരു മോഡൽ മാത്രം അവതരിപ്പിക്കാനാണ് നിലവിൽ പദ്ധതി എന്നും മുകുൾ ശർമ്മ പറയുന്നു.\nഅടുത്ത വർഷത്തിന്റെ തുടക്കത്തിൽ വൺപ്ലസ്9ശ്രേണിയുടെ പിൻഗാമിയായി വൺപ്ലസ് 10 ഫോണുകൾ അവതരിപ്പിക്കുകയാണ് വൺപ്ലസ് ആദ്യം ചെയ്യുക. ജനുവരി 5-ന് ലാസ് വെഗാസിൽ നടക്കുന്ന കൺസ്യൂമർ ഇലക്ട്രോണിക്സ് ഷോ 2022ലാണ് വൺപ്ലസ് 10 ശ്രേണിയുടെ അരങ്ങേറ്റം പ്രതീക്ഷിക്കുന്നത്. മാർച്ചിലാവും വൺപ്ലസ് 10 ശ്രേണി ഇന്ത്യയിൽ വില്പനക്കെത്തുക. ഇതിന് ശേഷം ഏപ്രിൽ-ജൂൺ സമയത്താണ് വൺപ്ലസ് പാഡിന്റെ അരങ്ങേറ്റം പ്രതീക്ഷിക്കുന്നത്.\nഎന്നാൽ വൺപ്ലസ് പാഡിന്റെ സ്പെസിഫിക്കേഷൻ സംബന്ധിച്ച വിവരങ്ങൾ ഒന്നും തന്നെ പുറത്ത് വന്നിട്ടില്ല. വൺപ്ലസ് ഫോണുകൾ ആപ്പിൾ ഐഫോണിനോട് മത്സരിക്കുന്നതിന് സമാനമായി ആപ്പിളിന്റെ ഐപാഡിനോട് മത്സരിക്കാൻ തക്കവിധത്തിലാണ് വൺപ്ലസ് പാഡ് ഒരുങ്ങാൻ സാദ്ധ്യത.\nആര്‍ട്ടിക്കിള് ഷോമോട്ടോറോളയുടെ ഏറ്റവും വിലക്കുറവുള്ള 5ജി ഫോൺ, മോട്ടോ G51 5ജി വിപണിയിൽ\nWeb Title : oneplus reportedly plans to launch tablet in 2022


എൻഫോഴ്സമെൻ്റ് വീട്ടിൽ കയറി ഭീഷണിപ്പെടുത്തിയതായി ബിനീഷിൻ്റെ ഭാര്യയുടെ ആരോപണം - Sarkardaily : Breaking News | Latest Malayalam News | Latest English News\nകൊച്ചി:വീട്ടില് ഇല്ലാത്ത രേഖകള് കൊണ്ടുവന്നിട്ട് ഒപ്പിടാന് എന്‍ഫോഴ്‌സ്‌മെന്റ് ഡയറക്ടറേറ്റ് ഉദ്യോഹസ്ഥര് ഭീഷണിപ്പെടുത്തിയതായി ബിനീഷ് കോടിയേരിയുടെ ഭാര്യ. അനൂപ് മുഹമ്മദിന്റെ പേരിലുള്ള കാര്‍ഡ് ഇഡി ഉദ്യോഗസ്ഥര് കൊണ്ടുവരികയായിരുന്നു.\nഇത് കണ്ടെടുത്തു എന്ന് സമ്മതിച്ച് ഒപ്പിടാന് പറഞ്ഞു. അതിന് വിസമ്മതിച്ചപ്പോള് ബിനീഷിനെ വീണ്ടും പ്രശ്‌നത്തിലാക്കുമെന്നും തങ്ങളെയും ജയിലിലാക്കുമെന്നും ഉദ്യോഗസ്ഥര് ഭീഷണിപ്പെടുത്തിയെന്ന് ബിനീഷിന്റെ ഭാര്യ റെനീറ്റ പറഞ്ഞു.\nവീട്ടില് നിന്ന് ഒരു സാധനവും ഉദ്യോഗസ്ഥര്‍ക്ക് കിട്ടിയില്ല. അമ്മയുടെ ഫോണ് മാത്രമാണ് കൊണ്ടുപോയതെന്നും റെനീറ്റ പറഞ്ഞു. വക്കീലിനെ ബന്ധപ്പെടാന് പോലും മൊബൈല് ഫോണ് എടുക്കാന് സമ്മതിച്ചില്ല. 25 മണിക്കൂറും വെറുതേ ഇരിക്കുകയായിരുന്നു ഉദ്യോഗസ്ഥര്.\nബിനീഷ് ഒരു ബോസും ഡോണുമല്ല, കുറച്ച് സുഹൃത്തുക്കള് മാത്രമുണ്ടെന്നേയുള്ളൂ. ഒപ്പിട്ടില്ലെങ്കില് ബിനീഷിന് കൂടുതല് പ്രശ്‌നമാകുമെന്നും ഉദ്യോഗസ്ഥര് പറഞ്ഞു. എന്നാല് വീട്ടില് നിന്നും കണ്ടെടുക്കാത്തവ ഒപ്പിട്ട് നല്‍കില്ലെന്നും അതിന്റെ പേരില് അറസ്റ്റ് ചെയ്യണമെങ്കില് ചെയ്‌തോളാനും ഉദ്യോഗസ്ഥരോട് പറഞ്ഞുവെന്നും കുടുംബം പറഞ്ഞു.\nവീടിനു പുറത്ത് ബന്ധുക്കളുടെ പ്രതിഷേധം കനത്തതോടെ 25 മണിക്കൂര് നീണ്ട പരിശോധന അവസാനിപ്പിച്ച് ഇഡി മടങ്ങി. ബിനീഷിന്റെ കുടുംബം മനുഷ്യാവകാശ കമീഷനേയും വനിതാ കമീഷനെയും സമീപിച്ചു. രണ്ടര വയസുള്ള കുഞ്ഞിനെയടക്കം തടഞ്ഞുവെച്ചതിനെതിരെ സിജെഎം കോടതിയില് ഹര്‍ജി നല്‍കി. കുഞ്ഞിനെ തടവിലാക്കിയെന്ന പരാതിയെ തുടര്‍ന്ന് ബാലാവകാശ കമീഷന് അംഗങ്ങള് എത്തിയെങ്കിലും കടത്തിവിടാന് ഉദ്യോഗസ്ഥര് തയ്യാറായില്ല. കുട്ടിയുടെ അവകാശം ഉദ്യോഗസ്ഥര് നിഷേധിച്ചുവെന്ന് ചെയര്‍മാന് പറഞ്ഞു.\n12 ഉദ്യോഗസ്ഥരാണ് സിആര്‍പിഎഫിന്റെ സുരക്ഷയോടെ റെയ്‌ഡ് നടത്തിയത്. ഇഡി അന്യായമായി തടങ്കലില് വെച്ചിരിക്കുന്നുവെന്ന് ബിനീഷിന്റെ ഭാര്യയുടെ അച്ഛന് പരാതി നല്‍കി. തുടര്‍ന്ന് പൂജപ്പുര പൊലീസ് സ്ഥലത്ത് എത്തിയതോടെയാണ് ഇഡി ഉദ്യോഗസ്ഥര് റെയ്‌ഡ് അവസാനിപ്പിച്ച് മടങ്ങാനിറങ്ങിയത്. ഇഡി ഉദ്യോഗസ്ഥരുടെ വാഹനം തടഞ്ഞ് പൊലീസ് വിവരങ്ങള് ആരാഞ്ഞു. വിവരങ്ങള് വിശദമായി തരാമെന്ന് ഉദ്യോഗസ്ഥര് മറുപടി നല്‍കി


Virat kohli became the second leading captain for india in match numbers-ടെസ്റ്റ് ക്രിക്കറ്റിൽ ഇന്ത്യയുടെ വീരനായകൻ വിരാട് കോഹ്‌ലി\nVirat Kohli Became The Second Leading Captain For India In Match Numbers\nഓസ്ട്രേലിയൻ പര്യടനത്തിനിടയ്ക്കു വച്ച് ധോണി മടങ്ങിയപ്പോൾ അവിടുന്നു ടീമിനെ ഏറ്റെടുത്തു മുന്നോട്ടുതന്നെ നയിച്ചു വിരാട് കോഹ്‌ലി\nOctober 10, 2019 03:42:34 pm\nഎം.എസ്.ധോണി ഇന്ത്യയുടെ നായകസ്ഥാനം ഒഴിയുമ്പോൾ ആരാകണം പുതിയ ക്യാപ്റ്റനെന്ന കാര്യത്തിൽ ഇന്ത്യൻ മാനേജ്‌മെന്റിനും സെലക്ടർമാർക്കും യാതൊരു സംശയവും ഉണ്ടായിരുന്നില്ല. ഇന്ത്യക്ക് അണ്ടർ 19 ലോകകപ്പ് നേടിക്കൊടുത്ത, സീനിയർ ടീമിൽ മിന്നും പ്രകടനം പുറത്തെടുത്ത വിരാട് കോഹ്‌ലി, അദ്ദേഹത്തെ തന്നെ ആ ചുമതല ഏൽപ്പിക്കാൻ ഇന്ത്യൻ ടീം തീരുമാനിച്ചു. ഓസ്ട്രേലിയൻ പര്യടനത്തിനിടയ്ക്കു വച്ച് ധോണി മടങ്ങിയപ്പോൾ അവിടുന്നു ടീമിനെ ഏറ്റെടുത്തു മുന്നോട്ടുതന്നെ നയിച്ചു വിരാട് കോഹ്‌ലി.\nതന്റെ ഉത്തരവാദിത്വം എന്താണെന്നു വ്യക്തമായ ബോധ്യമുണ്ടായിരുന്ന കോഹ്‌ലി അതു ഭംഗിയായി നിർവഹിക്കുകയാണ്. ടെസ്റ്റ് റാങ്കിങ്ങിൽ ഇന്ത്യ ഒന്നാം സ്ഥാനം കാലങ്ങളായി നിലർത്തി പോരുന്നു. നേരത്തെ ഏറ്റവും കൂടുതൽ ടെസ്റ്റ് വിജയം സ്വന്തമാക്കുന്ന ഇന്ത്യൻ നായകനെന്ന റെക്കോർഡ് സ്വന്തം പേരിലാക്കിയ കോഹ്‌ലി ഇപ്പോൾ ഏറ്റവും കൂടുതൽ മത്സരങ്ങളിൽ ഇന്ത്യയെ നയിക്കുന്ന രണ്ടാമത്തെ നായകനായും മാറി.\nദക്ഷിണാഫ്രിക്കക്കെതിരെ തന്റെ 50-ാം ടെസ്റ്റ് മത്സരമാണ് നായകനെന്ന നിലയിൽ കോഹ്‌ലി കളിക്കുന്നത്. 29 മത്സരങ്ങളിൽ കോഹ്‌ലി ഇന്ത്യയെ വിജയത്തിലെത്തിക്കുകയും ചെയ്തു. 60 കളികളിൽ ഇന്ത്യയെ നയിച്ച എം.എസ്.ധോണിയാണ് പട്ടികയിൽ മുന്നിൽ. ധോണി 60 കളികളില് നിന്ന് 27 വിജയങ്ങള് ഇന്ത്യക്ക് സമ്മാനിച്ചു. മൂന്നാം സ്ഥാനത്ത് സൗരവ് ഗാംഗുലിയാണ്. 49 മത്സരങ്ങളില് നിന്ന് 21 ടെസ്റ്റ് മത്സരങ്ങളിലാണ് ഗാംഗുലി ഇന്ത്യയെ വിജയ തീരത്തെത്തിച്ചത്.\nഏറ്റവും കൂടുതൽ മത്സരങ്ങൾ ജയിപ്പിച്ച നായകന്മാരുടെ പട്ടികയിൽ മൂന്നാം സ്ഥാനത്താണ് കോഹ്‌ലി. 36 മത്സരങ്ങളിൽ ഓസ്ട്രേലിയയെ വിജയത്തിലെത്തിച്ച സ്റ്റീവ് വോയും 34 മത്സരങ്ങളിൽ ടീമിനെ വിജയിപ്പിച്ച റിക്കി പോണ്ടിങ്ങുമാണ് പട്ടികയിൽ ഒന്നും രണ്ടും സ്ഥാനത്ത്.\nദക്ഷിണാഫ്രിക്കക്കെതിരായ ആദ്യ ടെസ്റ്റ് മത്സരത്തിൽ ഇന്ത്യ വിജയിച്ചിരുന്നു. ആദ്യ ടെസ്റ്റിൽ ഇന്ത്യ 203 റൺസിന്റെ വമ്പൻ ജയമാണ് ഇന്ത്യ സ്വന്തമാക്കിയത്. മൂന്നു മത്സരങ്ങൾ അടങ്ങുന്നതാണ് ടെസ്റ്റ് പരമ്പര.


പുതിന വെള്ളത്തിൽ അടങ്ങിയിരിക്കുന്ന ആരോഗ്യഗുണങ്ങൾ – EBM News Malayalam\nഇടവിട്ടുള്ള ജലദോഷം, പനി എന്നിവ കുറയ്ക്കുന്നതിന് പുതിനയിട്ട് തിളപ്പിച്ച വെള്ളം കുടിക്കുന്നത് ഏറെ നല്ലതാണ്. പുതിനയിലെ ‘മെന്തോള്’ സാരാംശം ശ്വസനം മെച്ചപ്പെടുത്തുന്നതിന് സഹായിക്കുന്നു.\nഭക്ഷണം ദഹനനാളത്തിൽ ആവശ്യത്തിലധികം നേരം നിലനിൽക്കുകയാണെങ്കിൽ, അത് പലതരത്തിലുള്ള പ്രശ്നങ്ങളുണ്ടാക്കും. ഗ്യാസ്, ദഹനക്കേട്, മലബന്ധം തുടങ്ങിയ പ്രശ്നങ്ങളെ ലഘൂകരിക്കാന് പുതിനയിലയിലെ ചില ഗുണങ്ങള് ഏറെ ഗുണം ചെയ്യും. ദഹന സംബന്ധമായ എല്ലാ പ്രശ്‌നങ്ങൾക്കും പുതിന മികച്ചൊരു പ്രതിവിധിയാണ്.\nചര്‍മ്മ സംബന്ധമായ പ്രശ്‌നങ്ങള്‍ക്ക് പുതിന നേരിട്ട് പ്രയോഗിക്കുന്നത് ഗുണം ചെയ്യും. എങ്കിലും, രാവിലെ പുതിന വെള്ളം കുടിക്കുന്നത് ആരോഗ്യകരമായതും ഇളം നിറമുള്ള ചര്‍മ്മം നല്‍കുന്നതിനും സഹായിക്കുന്നു.\nഐ.സി.സി. ട്രോഫികളിലെ പരാജയങ്ങള് കോഹ്‌ലിക്ക് വിനയായി : സാബാ കരീം\nകോഴിക്കോട് അമ്മയും രണ്ടുമക്കളും തീ കൊളുത്തി ആത്മഹത്യ ചെയ്തു


ഉമ്മൻചാണ്ടിയും രമേശും അപ്രസക്തർ; എല്ലാ തീരുമാനവും സുധാകരനും, സതീശനും, കെ സി വേണുഗോപാലും കൂടിയാലോചിച്ച്; തിരുവഞ്ചൂരും മുരളീധരനും കൂട്ടുകെട്ടിനൊപ്പം: കേരളത്തിലെ ഡിസിസി പ്രസിഡണ്ടുമാരുടെ പട്ടിക ഇങ്ങനെ. | Kerala Speaks\nതിരുവനന്തപുരം: കേരളത്തിലെ കോണ്‍ഗ്രസില് ഗ്രൂപ്പുകള് ഇല്ലാതായെന്ന് പറയുന്നത് പച്ചക്കള്ളം. ഗ്രൂപ്പുകളെ അപ്രസക്തമാക്കി നേതാക്കള് തമ്മിലെ ധാരണയാണ് ഇപ്പോള്. കെസി വേണുഗോപാലിനാണ് ഇപ്പോള് മുന്‍തൂക്കം. കോണ്‍ഗ്രസ് ഹൈക്കമാണ്ടിന്റെ പരിഗണനയ്ക്ക് സമര്‍പ്പിച്ചിരിക്കുന്ന സാധ്യതാ പട്ടിക മറുനാടന് ലഭിച്ചു. 14 ജില്ലാ അധ്യക്ഷന്മാരുടെ നാമനിര്‍ദ്ദേശത്തിലും നേതാക്കളുടെ താല്‍പ്പര്യം പ്രകടമാണ്. ഒരു ഗ്രൂപ്പിലും ഇല്ലാത്ത വിടി ബല്‍റാമിനെ പോലുള്ളവര് പൂര്‍ണ്ണമായും അവഗണിക്കപ്പെട്ടു.\nതിരുവനന്തപുരത്ത് നിലവില് നെയ്യാറ്റിന്‍കര സനലാണ് ഡിസിസി അധ്യക്ഷന്. കെസിയോട് അടുപ്പമുള്ള ആള്. അതുകൊണ്ട് പുനഃസംഘടനയിലും തനിക്ക് തന്നെ തിരുവനന്തപുരം വേണമെന്ന് കെസി വേണുഗോപാല് വാദിച്ചു. ഇതിനൊപ്പം ആലപ്പുഴയിലും വയനാട്ടിലും സ്വന്തം പ്രസിഡന്റുമാരെ നിയമിക്കാനാണ് നീക്കം. കോട്ടയത്ത് തിരുവഞ്ചൂര് രാധാകൃഷ്ണന്റെ നോമിനിക്കും കോഴിക്കോട് കെ മുരളീധരന്റെ വിശ്വസ്തനും ഡിസിസി അധ്യക്ഷന്മാരായേക്കും. പാലക്കാടും പിടിമുറുക്കാന് കെസിക്ക് താല്‍പ്പര്യമുണ്ട്. എവി ഗോപിനാഥിനെ അംഗീകരിക്കാതെ കെസി പാലക്കാട്ടെ സ്ഥിതി വഷളാക്കുകയാണ്.\nകെ സുധാകരനാണ് സാധ്യതാ പട്ടിക രാഹുല് ഗാന്ധിക്ക് കൈമാറിയത്. എഐസിസി ജനറല് സെക്രട്ടറി കൂടിയായ കെസിക്ക് മാത്രമാകും ഇനി ഇതില് ഇടപെടാന് കഴിയുന്ന കേരളാ നേതാവ്. അതുകൊണ്ട് തന്നെ ആലപ്പുഴയിലും പാലക്കാടും കെസിയുടെ താല്‍പ്പര്യങ്ങള് നടക്കുമെന്ന സൂചനകള് സജീവമാണ്. കൊല്ലത്തും തൃശൂരിലും ഡിസിസി പ്രസിഡന്റുമാരാകാന് കടുത്ത മത്സരമാണുള്ളത്. ഇടുക്കിയിലും പത്തനംതിട്ടയിലും കോഴിക്കോടും കോട്ടയത്തും ഡിസിസി അധ്യക്ഷന്മാരായി ഒരാളെ മാത്രമേ പരിഗണിക്കുന്നുള്ളൂ. രമേശ് ചെന്നിത്തലയോട് കടുത്ത അനീതിയാണ് കാട്ടിയത്. മലപ്പുറം എ ഗ്രൂപ്പിന് ഉറപ്പായിട്ടുണ്ട്.\nരാഹുല് ഗാന്ധിക്ക് കെപിസിസി നല്‍കിയ സാധ്യതാ പട്ടിക ഇങ്ങനെ\nതിരുവനന്തപുരം: മണക്കാട് സുരേഷ്(കെസി വേണുഗോപാല്)\nകൊല്ലം: ആര് ചന്ദ്രശേഖര്(വിഡി സതീശന്), രാജേന്ദ്രപ്രസാദ്(കൊടിക്കുന്നില് സുരേഷ്)\nആലപ്പുഴ: ബാബുപ്രസാദ്(ഐ ഗ്രൂപ്പ്), എംജെ ജോബ്(കെസി വേണുഗോപാല്)\nഎറണാകുളം; മുഹമ്മദ് ഷിയാസ്(വിഡി സതീശന്), ഐകെ രാജു(ഐ ഗ്രൂപ്പ്)\nകോട്ടയം: നാട്ടകം സുരേഷ്(തിരുവഞ്ചൂര് രാധാകൃഷ്ണന്)\nപത്തനംതിട്ട: സതീഷ് കൊച്ചുപറമ്ബില്(പിജെ കുര്യന്)\nഇടുക്കി: സിപി മാത്യു\nതൃശൂര്: അനില് അക്കര(ടിഎന് പ്രതാപന്), ജോസ് വെള്ളൂര്(കെ സുധാകരന്)\nപാലക്കാട്: എ തങ്കപ്പന്(കെസി വേണുഗോപാല്), എവി ഗോപിനാഥ്\nമലപ്പുറം: ആര്യാടന് ഷൗക്കത്ത്, വി എസ് ജോയ്(എ ഗ്രൂപ്പ്)\nകോഴിക്കോട്: കെ പ്രവീണ് കുമാര്(കെ മുരളീധരന്)\nവയനാട്:കെകെ അബ്രഹാം(കെസി വേണുഗോപാല്)\nകണ്ണൂര്: മാര്‍ട്ടിന് ജോര്‍ജ്(കെ സുധാകരന്)\nകാസര്‍കോട്: ഖാദര് മങ്ങാട്(എഗ്രൂപ്പ്), നീലകണ്ഠന്(ഐ ഗ്രൂപ്പ്)\nപ്രതീക്ഷിച്ച പലരും ഈ പട്ടികയില് ഇല്ലെന്നതാണ് വസ്തുത. തൃശൂരില് പത്മജാ വേണുഗോപാലും പത്തനംതിട്ടയില് പഴകുളം മധുവും സാധ്യതാ പട്ടികയില് ഇല്ല. എറണാകുളത്ത് പിടിമുറുക്കാനുള്ള വിഡി സതീശന്റെ തന്ത്രങ്ങളും ഐ ഗ്രൂപ്പിനെ അലോസരപ്പെടുത്തുന്നുണ്ട്. കണ്ണൂരില് മാത്രമാണ് കെ സുധാകരന് സ്വന്തം താല്‍പ്പര്യം ഇതുവരെ അംഗീകരിപ്പിക്കാന് കഴിഞ്ഞത്. പാലക്കാട് വിടി ബല്‍റാമിന് വേണ്ടി ആരും വാദിച്ചില്ല. എവി ഗോപിനാഥ് വരണമെന്നാണ് സുധാകരന്റെ ആഗ്രഹം. അതിനെ കെസി അംഗീകരിക്കുന്നുമില്ല.\nPrevious articleഎൻ.സി.പി നേതൃത്വത്തിൽ ഒരു യൂണിയൻ ഒരു മരം പദ്ധതി നടപ്പാക്കി: ജില്ലയിൽ വിവിധ സ്ഥലങ്ങളിൽ പരിപാടികൾ നടത്തി\nNext articleഏഴു സെക്കൻഡിൽ 60 കിലോമീറ്റർ സ്പീഡ് കൈവരിക്കും; 18 മിനിറ്റ് ചാർജ് ചെയ്താൽ 25 കിലോമീറ്റർ മൈലേജ്; വില 99999 രൂപ: സ്വാതന്ത്ര്യ ദിനത്തിൽ ഒലാ ഇലക്ട്രിക് സ്കൂട്ടറുകൾ വിപണിയിലിറങ്ങി.


UUKMA News കരീന കപൂറിനും സെയ്ഫ് അലി ഖാനും ആണ്‍കുഞ്ഞ്,തൈമുര് അലി ഖാന് പട്ടൗടി എന്നാണ് കുഞ്ഞിന്റെ പേര് - UUKMA News കരീന കപൂറിനും സെയ്ഫ് അലി ഖാനും ആണ്‍കുഞ്ഞ്,തൈമുര് അലി ഖാന് പട്ടൗടി എന്നാണ് കുഞ്ഞിന്റെ പേര് - UUKMA News\nകരീന കപൂറിനും സെയ്ഫ് അലി ഖാനും ആണ്‍കുഞ്ഞ്,തൈമുര് അലി ഖാന് പട്ടൗടി എന്നാണ് കുഞ്ഞിന്റെ പേര്\nതാരദമ്പതികളായ കരീന കപൂറിനും സെയ്ഫ് അലി ഖാനും ആണ്‍കുഞ്ഞ്. തൈമുര് അലി ഖാന് പട്ടൗടി എന്നാണ് കുഞ്ഞിന്റെ പേര്. സുഹൃത്തും സംവിധായകനുമായ കരണ് ജോഹറാണ് ഈ സന്തോഷ വാര്‍ത്ത ലോകത്തെ അറിയിച്ചത്. മുംബൈയിലെ ബ്രച്ച് കാന്‍ഡി ആശുപത്രിയില് രാവിലെ ഏഴിനായിരുന്നു സുഖപ്രസവം. അമ്മയും കുഞ്ഞും സുഖമായി ഇരിക്കുന്നു.\n2011ല് ആയിരുന്നു കരീന–സെയ്ഫ് വിവാഹം. അമൃത സിംഗില് നിന്ന് വിവാഹമോചിതനായ ശേഷമായിരുന്നു സെയ്ഫ് കരീനയെ വിവാഹം ചെയ്തത്. സെയ്ഫ്–അമൃത ബന്ധത്തില് സാറ, ഇബ്രാഹീം എന്നീ കുട്ടികളുണ്ട്.


Bigg Boss Malayalam Season 4: Mohanlal gives Malayalam spelling test to contestants | Indian Express Malayalam\nbigg boss malayalam season4mohanlal gives malayalam spelling test to contestants\nBigg Boss Malayalam Season 4: “ധൃതരാഷ്ട്രർ കണ്ണിനു കാഴ്ചയില്ലാത്ത ആളാണ്, അദ്ദേഹമിത് കാണാതിരിക്കട്ടെ,” എന്നായിരുന്നു അക്ഷരതെറ്റ് വരുത്തിയ നിമിഷയോട് മോഹൻലാൽ പറഞ്ഞത്\nUpdated: April 18, 2022 4:44:50 pm\nBigg Boss Malayalam Season 4: ബിഗ് ബോസ് മലയാളത്തിന്റെ ഇതുവരെയുള്ള എല്ലാ സീസണുകളിലും മത്സരാർത്ഥികൾ പലകുറി വഴക്ക് കേട്ടിട്ടുള്ള ഒന്നാണ്, വീടിനകത്ത് സംസാരത്തിൽ കൂടുതലായി ഇംഗ്ലീഷ് ഉപയോഗിക്കുന്നു എന്നത്. നാലാം സീസണിലെത്തി നിൽക്കുമ്പോഴും ആ കീഴ്‌വഴക്കത്തിനു മാത്രം വലിയ മാറ്റമൊന്നുമില്ല. മലയാളിയല്ലാത്ത അമേരിക്കക്കാരിയായ അപർണ മൾബറി പറയുന്നത്ര പോലും മലയാളം നാലാം സീസണിലെ പല മത്സരാർത്ഥികളും പറയുന്നില്ലെന്നതാണ് സത്യം.\nബിഗ് ബോസ് ഷോയുടെ നിയമാവലികളിലും എടുത്തുപറയുന്ന ഒന്നാണ്, വീടിനകത്ത് പരമാവധി മലയാളം സംസാരിക്കണം എന്നത്. വാരാന്ത്യ എപ്പിസോഡിനായി എത്തിയ മോഹൻലാൽ മത്സരാർത്ഥികൾ അമിതമായി വീടിനകത്ത് ഇംഗ്ലീഷ് സംസാരിക്കുന്നതായി ചൂണ്ടികാട്ടി. പോയവാരം മത്സരാർത്ഥികൾ ഇംഗ്ലീഷിലും മറ്റു ഭാഷകളിലും സംസാരിച്ചതിന്റെ പ്രധാന ഭാഗങ്ങൾ കോർത്തിണക്കിയ ഒരു വീഡിയോയും മോഹൻലാൽ പ്ലേ ചെയ്തു കാണിച്ചു.\nമാത്രമല്ല, ഇത്തവണ മത്സരാർത്ഥികൾക്കായി ഒരു കേട്ടെഴുത്തു മത്സരവും മോഹൻലാൽ നടത്തി. താൻ പറയുന്ന മലയാളം വാക്കുകൾ തെറ്റാതെ ബോർഡിൽ എഴുതുക എന്നതായിരുന്നു മത്സരാർത്ഥികൾക്കുള്ള ടാസ്ക്. മൃത്യുഞ്ജയം, ധൃതരാഷ്ട്രര് എന്നീ അൽപ്പം കട്ടിയുള്ള വാക്കുകളായിരുന്നു മോഹൻലാൽ മത്സരാർത്ഥികൾക്കായി നൽകിയത്. എന്നാൽ മൃത്യുഞ്ജയവും ധൃതരാഷ്ട്രരും മത്സരാർത്ഥികളെ വെള്ളം കുടിപ്പിക്കുന്ന കാഴ്ചയാണ് പ്രേക്ഷകർ കണ്ടത്. “ധൃതരാഷ്ട്രർ കണ്ണിനു കാഴ്ചയില്ലാത്ത ആളാണ്, അദ്ദേഹമിത് കാണാതിരിക്കട്ടെ,” എന്നായിരുന്നു അക്ഷരതെറ്റ് വരുത്തിയ നിമിഷയോട് മോഹൻലാൽ പറഞ്ഞത്.\nനിമിഷ മാത്രമല്ല, ലക്ഷ്മിപ്രിയ, ദില്‍ഷ പ്രസന്നന്, നവീൻ അറയ്ക്കൽ, ജാനകി സുധീർ എന്നിവരെല്ലാം വാക്കുകൾ തെറ്റിച്ചാണ് എഴുതിയത്. കൂട്ടത്തിൽ ശരിയായി ആ വാക്കുകൾ എഴുതി മോഹൻലാലിന്റെ കയ്യിൽ നിന്നും അഭിനന്ദനം ഏറ്റുവാങ്ങിയത് ശാലിനിയും ബ്ലെസ്‌ലിയുമാണ്.\nബിഗ് ബോസ് വീട്ടിൽ മലയാളം സംസാരിക്കേണ്ടത് നിർബന്ധമാണെന്ന് മത്സരാർത്ഥികളെ ഓർമ്മപ്പെടുത്തിയ മോഹൻലാൽ, ഇടവേളകളിൽ മലയാളം എഴുതി പഠിക്കാനായി ഒരു ബോർഡും മത്സരാർത്ഥികൾക്ക് സമ്മാനിച്ചാണ് മടങ്ങിയത്.\nWeb Title: Bigg boss malayalam season4mohanlal gives malayalam spelling test to contestants\nBigg Boss: ബിഗ് ബോസ് വീട്ടിൽ നിന്ന് ജാനകി പുറത്തേക്ക്


'സാറിന് തോറ്റു കൊടുക്കാനല്ല, എന്തിനെയും തോല്‍പ്പിക്കാനായിരുന്നു ഇഷ്ടം, മാരകമായ രോഗത്തെയും' | actor Madhu on Sathyan\n'സാറിന് തോറ്റു കൊടുക്കാനല്ല, എന്തിനെയും തോല്‍പ്പിക്കാനായിരുന്നു ഇഷ്ടം, മാരകമായ രോഗത്തെയും'\nJun 15, 2019, 08:35 PM IST\nആരെയും പ്രീതിപ്പെടുത്താന്‍വേണ്ടി പല്ലിളിച്ചു കാണിക്കുന്ന സ്വഭാവം അദ്ദേഹത്തിനില്ലായിരുന്നു.\n# മധു/ ഭാനുപ്രകാശ്\nതലചരിച്ചുവച്ച് സൈക്കിള് ചവിട്ടിവരുന്ന ഒരു വാദ്ധ്യാരുടെ രൂപമാണ് സത്യന്‍മാഷിനെ ഓര്‍ക്കുമ്പോള് ആദ്യം മനസ്സിലേക്കെത്തുന്നത്. ഞാന് സെന്റ് ജോസഫ് സ്‌കൂളില് പഠിക്കുന്നകാലത്താണ് ആ കാഴ്ച കണ്ടിരുന്നത്. പിന്നീട് ഒരു ചെറിയ കാറില് വേഗതയില് കടന്നുപോകുന്ന സത്യന്‍മാഷിന്റെ ചിത്രവും ഓര്‍മ്മയുണ്ട്. വര്‍ഷങ്ങള് ഏറെക്കഴിഞ്ഞിട്ടും ഈ രണ്ടുകാഴ്ചകളും മറ്റെല്ലാ ഓര്‍മ്മകള്‍ക്കും മേല് കൂടുതല് തെളിമയോടെ നില്‍ക്കുന്നുണ്ട്.\nസത്യന്‍സാറും പ്രേംനസീറും സിനിമയിലെത്തി പത്തുവര്‍ഷം പിന്നിട്ടശേഷമാണ് എന്റെ സിനിമാപ്രവേശം. അന്ന് മദിരാശിയിലെ സ്വാമീസ് ലോഡ്ജ് സിനിമാപ്രവര്‍ത്തകരുടെ സ്ഥിരം താവളമാണ്. മിക്ക ആര്‍ട്ടിസ്റ്റുകളും അവിടെയാണ് താമസിച്ചിരുന്നത്. സത്യന്‍മാഷിന് അവിടെ ഒരു സ്ഥിരം മുറിയുണ്ട്. മറ്റാര്‍ക്കും ആ മുറി കൊടുത്തിരുന്നില്ല. ഷൂട്ടിംഗ് കഴിഞ്ഞെത്തുന്ന പല രാത്രികളിലും ഞാനും സാറും കുറച്ചുനേരം റമ്മി കളിക്കാറുണ്ട്. തോല്‍ക്കുന്നത് മിക്കപ്പോഴും ഞാനായിരിക്കും. ജയം സാറിനെ ഏറെ സന്തോഷിപ്പിച്ചിരുന്നു. ഒരിക്കലും തോറ്റുകൊടുക്കാന് സാറ് തയ്യാറായിരുന്നില്ല. എന്തിനേയും തോല്‍പ്പിക്കാനായിരുന്നു ഏറെ ഇഷ്ടം, മാരകമായ രോഗത്തെപ്പോലും. പലവട്ടം രോഗത്തെ കീഴ്‌പ്പെടുത്തി ക്യാമറയ്ക്കുമുന്നിലെത്തിയതുകൊണ്ടാണ് മാഷിന്റെ പല വേഷങ്ങളും കാണാനായത്.\nഞങ്ങള് ഒരുമിച്ചഭിനയിച്ച ആദ്യചിത്രം 'മൂടുപട'മാണ്. കോമ്പിനേഷന് സീനുകള് ആ സിനിമയില് കുറവായിരുന്നു. പിന്നീട് എത്രയോ സിനിമകളില് ഞങ്ങള് ഒരുമിച്ചു. അദ്ദേഹത്തിനൊപ്പം അഭിനയിക്കുമ്പോള് കിട്ടുന്ന ഊര്‍ജ്ജം എന്റെ കഥാപാത്രങ്ങളെ ഏറെ സ്വാധീനിച്ചിട്ടുണ്ട്. ഒരുതരം കൊടുക്കല് വാങ്ങല് രീതിയാണ് സത്യന്‍മാഷിനൊപ്പമുള്ള അഭിനയം. ഒപ്പമഭിനയിക്കുന്ന ആര്‍ട്ടിസ്റ്റ് നന്നായി പെര്‍ഫോം ചെയ്തില്ലെങ്കില് നമ്മുടെ പെര്‍ഫോര്‍മന്‍സിന്റെ 50 ശതമാനം നഷ്ടമാകും. സത്യന്‍മാഷിനൊപ്പം അഭിനയിക്കുമ്പോള് അതിനെക്കുറിച്ച് ആശങ്കപ്പെടേണ്ടിവന്നിട്ടില്ല. അദ്ദേഹത്തിന്റെ സാന്നിധ്യം തന്നെ ഏറെ കരുത്തുപകരുന്നതായിരുന്നു. നമ്മുടെ പെര്‍ഫോര്‍മന്‍സ് മോശമായാല് പ്പോലും സത്യന്‍മാഷിന്റെ അഭിനയത്തിന് പ്രശ്‌നങ്ങളുണ്ടാകാറില്ല. സത്യന്‍മാഷിനൊപ്പം പ്രവര്‍ത്തിച്ച സിനിമകള് ഏറെ അനുഭവപാഠങ്ങള് പകര്‍ന്നുതന്നിട്ടുണ്ട്. വികാരപരമായ രംഗങ്ങളില് അഭിനയിക്കുമ്പോള് ഡയലോഗ് പറഞ്ഞത് ശരിയായില്ലെങ്കില്, 'ആ ഡയലോഗ് കുറച്ചുകൂടി ഇമോഷണലായി പറഞ്ഞുകൂടെ' എന്നെല്ലാം പറഞ്ഞ് സത്യന്‍മാഷ് എന്റെ അഭിനയം മെച്ചപ്പെടുത്താന് സഹായിച്ചിരുന്നു. എന്നേക്കാള് ഇരുപത് വയസ്സ് കൂടുതലുണ്ടായിരുന്ന അദ്ദേഹത്തെ ഗുരുസ്ഥാനത്താണ് ഞാന് മനസ്സില് പ്രതിഷ്ഠിച്ചിട്ടുള്ളത്.\nസത്യന്‍മാഷ് പരുക്കനായിരുന്നു എന്ന് പലരും പറയാറുണ്ട്. ആരെയും പ്രീതിപ്പെടുത്താന്‍വേണ്ടി പല്ലിളിച്ചു കാണിക്കുന്ന സ്വഭാവം അദ്ദേഹത്തിനില്ലായിരുന്നു. ഇഷ്ടമില്ലാത്തകാര്യം ആരുടെ മുഖത്തുനോക്കിയും പറയും. പരുക്കന് ജീവിതാനുഭവങ്ങള് അദ്ദേഹത്തിന്റെ സ്വഭാവത്തിന് കൃത്യമായ ഒരച്ചടക്കം നല്‍കി. പട്ടാളക്കാരനായ സത്യനേശന് നാടാരില് നിന്നും നടനായ സത്യനായി രൂപാന്തരം പ്രാപിച്ചപ്പോഴും ഒരു ജവാന്റ ധീരത അദ്ദേഹം കൈവിട്ടിരുന്നില്ല.\nചെമ്മീനിന്റെ ഷൂട്ടിംഗുകാലത്തെ ഒരനുഭവം മറക്കാനാകില്ല. ഷൂട്ടിങ് കഴിഞ്ഞ് രാത്രി തനിയെ കാറോടിച്ചുപോവുകയായിരുന്നു അദ്ദേഹം. അല്‍പം മയങ്ങിപ്പോയതുകൊണ്ടാകാം ഒരു ഇലക്ട്രിക്‌പോസ്റ്റില് വണ്ടിയിടിച്ചു. വലിയ അപകടമായിരുന്നു അത്. വണ്ടി പൂര്‍ണമായും തകര്‍ന്നു. ആ പ്രദേശത്ത് ആളനക്കമുണ്ടായിരുന്നില്ല. ആരെയും കാണാതായപ്പോള് വേദനസഹിച്ചുകൊണ്ട് വേച്ചുവേച്ച് ഒരു കടത്തിണ്ണയിലേയ്ക്ക് സത്യന്‍സാര് കയറിക്കിടന്നു. ഏറെനേരം കഴിഞ്ഞ് അതുവഴി കടന്നുപോയ ഏതോ യാത്രക്കാരാണ് അദ്ദേഹത്തെ ഹോസ്പിറ്റലില് എത്തിച്ചത്. വീണ്ടും വൈകിയിരുന്നെങ്കില് ഒരുപക്ഷെ അന്ന് സത്യന്‍മാഷിനെ മലയാളത്തിന് നഷ്ടമാകുമായിരുന്നു.\nഅഭിനയസിദ്ധികൊണ്ട് ചലച്ചിത്രപ്രേമികളുടെ ഹൃദയം നിറച്ച അദ്ദേഹത്തിന്റെ വ്യക്തിജീവിതം വളരെ വേദനാജനകമായിരുന്നു. മക്കളുടെ രോഗമായിരുന്നു അദ്ദേഹത്തെ ഏറെ അലട്ടിയിരുന്ന പ്രശ്‌നം. മക്കള് മൂന്നുപേര്‍ക്കും കാഴ്ചശക്തിയില്ലായിരുന്നു. 'രാവും പകലും ക്യാമറയ്ക്കുമുന്നില് അഭിനയിക്കുമ്പോഴും ഞാനീ ചെയ്യുന്നതെല്ലാം മക്കള്‍ക്കുവേണ്ടിയാണല്ലോ എന്നോര്‍ക്കാറുണ്ട്. എന്നിട്ടും അവര്‍ക്ക് ഒരു ഉന്നതിയുണ്ടാക്കാന് കഴിയുന്നില്ലല്ലോ' എന്ന വേദന അദ്ദേഹം പലപ്പോഴും എന്നോട് പങ്കുവച്ചിരുന്നു. മക്കള് കണ്ണുതുറന്ന് ഈ ലോകം കാണണമെന്ന ആഗ്രഹത്താല് വിദേശരാജ്യങ്ങളില് നിന്നുപോലും അവര്‍ക്കുവേണ്ടി അദ്ദേഹം മരുന്ന് വരുത്തിക്കുമായിരുന്നു. ആ സ്വപ്നം മനസ്സിലേറ്റിയാണ് അദ്ദേഹം പളനിയായും പപ്പുവായും ചെല്ലപ്പനായുമൊക്കെ തിരശ്ശീലയില് നിറഞ്ഞാടിയത്.\nഅതിനിടയിലെപ്പോഴോ രക്താര്‍ബുദം സത്യന്‍മാഷിനെ ആക്രമിച്ചുതുടങ്ങി. ആരോടും ഒന്നും പറയാതെ, ജീവിതമേത് അഭിനയമേത് എന്ന് തിരിച്ചറിയാനാകാത്തവിധം അദ്ദേഹം പൂര്‍ണമായും ഒരു കലാകാരനായി ജീവിക്കുകയായിരുന്നു അക്കാലത്ത്. സെറ്റില് നിന്നും ആശുപത്രിയില് പോയി ബ്ലഡ് ട്രാന്‍സ്ഫ്യൂഷന് നടത്തി വീണ്ടും ക്യാമറയ്ക്കു മുന്നിലേക്ക് ഓടിയെത്താനുള്ള ധൈര്യം ഒരസാമാന്യപ്രതിഭയ്ക്ക് മാത്രമേ സാധ്യമാകൂ. രോഗത്തെ തന്റേടത്തോടെ നേരിടുകയായിരുന്നു അദ്ദേഹം.\nമരിച്ചുകിടക്കുമ്പോള്‍പോലും ആ ഗാംഭീര്യം മുഖത്തുനിന്നും മറഞ്ഞിരുന്നില്ല. ഒരു കൂറ്റന് കരിങ്കല് പ്രതിമ എടുത്തുകിടത്തിയതുപോലെയായിരുന്നു ആ കിടപ്പ്. ഇനിയുമെത്രകാലം കടന്നുപോയാലും ആ ഭാവഗാംഭീര്യം സത്യന്‍മാഷിന്റെ ഓര്‍മകളിലൂടെ പ്രതിഫലിച്ചുകൊണ്ടേയിരിക്കും.\nContent Highlights : actor Madhu on Sathyan Malayalam Actor\nപെരുന്തച്ചനല്ല തോറ്റത്; സിനിമയാണ്, പ്രേക്ഷകനാണ്, കഥാപാത്രങ്ങളാണ്\nമലയാള സിനിമയുടെ പെരുന്തച്ചന്, നടന് തിലകന് വിടവാങ്ങിയിട്ട് സെപ്റ്റംബര് ..\n'ആ വൈക്കത്തുകാരന്മാര് രണ്ടുപേരും ഇങ്ങോട്ടു വാടാ..' ബഷീര് എന്നെയും മമ്മൂട്ടിയെയും നോക്കി പറഞ്ഞു\nപ്രിയപ്പെട്ട സുഭാഷ് ചന്ദ്രന്, താങ്കളുടെ നായിക ഒന്ന് കാണാന് കൊതിക്കുന്നു!\nബസിന്റെ നിലത്ത് വിരിച്ചുകിടന്നുള്ള യാത്ര, തമാശകൾ; മിമിക്സ് പരേഡിന് 39\nഒ.പി. നയ്യാര് V/S ലതാ മങ്കേഷ്‌കര് ; ഒരു സംഗീതയുദ്ധത്തിന്റെ കഥ


ഗുണ്ടാ സംഘത്തിന്റെ ആക്രമണം; തൃശൂരിൽ യുവാവിനെ വെട്ടിക്കൊലപ്പെടുത്തി - ഇ വാർത്ത | evartha\nഗുണ്ടാ സംഘത്തിന്റെ ആക്രമണം; തൃശൂരിൽ യുവാവിനെ വെട്ടിക്കൊലപ്പെടുത്തി\nതൃശൂർ ജില്ലയിലെ കാറളത്ത് ഗുണ്ടാസംഘത്തിന്റെ ആക്രമണത്തിൽ വെട്ടേറ്റ് യുവാവ് മരിച്ചു. മുന് പഞ്ചായത്ത് പ്രസിഡണ്ടായ സി വി വാസുവിന്റെ മകന് പുല്ലത്തറ ചങ്കരംങ്കണ്ടത്ത് വിഷ്ണു വാഹിദ് (22) ആണ് കൊല്ലപ്പെട്ടത്. ഇന്ന് വൈകുന്നേരം നാലരയോടെയാണ് സംഭവം. ആക്രമണം നടത്തിയവരും വിഷ്ണുവും തമ്മിൽ മുൻവൈരാഗ്യമുണ്ടായിരുന്നു.\nഇവർ തമ്മിലുണ്ടായിരുന്ന പ്രശ്നം സംസാരിച്ചുതീർക്കാം എന്ന് പറഞ്ഞ് വിഷ്ണുവിനെയും സുഹൃത്തുക്കളെയും പ്രതികൾ വിളിച്ചുവരുത്തുകയായിരുന്നു. പള്ളത്തിന് സമീപത്തുള്ള ഇത്തിൾകുന്ന് പാടത്തേക്ക് ഇവരെ വിളിച്ചുവരുത്തി ആക്രമിക്കുകയായിരുന്നു. പ്രദേശത്തെ കുപ്രസിദ്ധ ഗുണ്ടയായ കാറളം കണ്ണന്റെ നേതൃത്വത്തിലുള്ള പത്തോളം പേരടങ്ങിയ സംഘമാണ് ആക്രമണം നടത്തിയതെന്ന് പരിക്കേറ്റവര് പോലീസിനോട് പറഞ്ഞു.\nTopics: Gunda violance kerala Thrissure


സലിം കുമാറിന്റെ വലം കൈയ്യിലും ഇടം കൈയ്യിലും മഷി പുരട്ടി! - BIGNEWSLIVE | Latest Malayalam News\nസലീം കുമാര് ആദ്യം തന്റെ വലതു കൈയിലെ ചൂണ്ടു വിരലാണ് ഓര്‍ക്കാതെ നീട്ടിയത്.\nകോട്ടയം: വോട്ട് ചെയ്യാന് എത്തിയ നടന് സലീംകുമാറിന്റെ രണ്ട് കൈയ്യിലും മഷി പുരട്ടി. പോളിങ് ഓഫീസറുടെ അശ്രദ്ധയാണ് സംഭവത്തിന് കാരണം. വലം കൈയ്യിലും ഇടം കൈയ്യിലും മഷി പുരട്ടുകയായിരുന്നു. നീണ്ടൂര് സെന്റ് ജോസഫ് സണ്‍ഡേ സ്‌കൂള് ഹാളിലാണ് താരം വോട്ട് ചെയ്യാനെത്തിയത്.\nസലീം കുമാര് ആദ്യം തന്റെ വലതു കൈയിലെ ചൂണ്ടു വിരലാണ് ഓര്‍ക്കാതെ നീട്ടിയത്. ശ്രദ്ധിക്കാത്ത പോളിങ് ഓഫീസര് വലതു കൈയിലെ വിരലില് തന്നെ മഷി പുരട്ടുകയും ചെയ്തു. എന്നാല് പുറത്തിറങ്ങിയപ്പോഴാണ് താരം ഇക്കാര്യം ശ്രദ്ധിക്കുന്നത്. ഉടനെ ഉദ്യോഗസ്ഥരെ വിവരം അറിയിച്ചു.\nതുടര്‍ന്ന് വീണ്ടും സലീം കുമാറിന്റെ ഇടതു കൈയിലെ ചൂണ്ടു വിരലില് മഷി പുരട്ടുകയായിരുന്നു. ഇതിനു മുമ്പ് നടന് രജനീകാന്ത് വലതു കൈയ്യില് മഷി പുരട്ടിയത് വിവാദത്തില് കലാശിച്ചിരുന്നു. ഇതിനു പിന്നാലെയണ് സലീംകുമാറിന് ഈ അമളി പറ്റിയത്. അതേസമയം സംസ്ഥാനത്ത് ഉയര്‍ന്ന പോളിങാണ് രേഖപ്പെടുത്തിയിരിക്കുന്നത്. പലയിടത്തും പോളിങ് അവസാനിച്ചത് രാത്രി ഏറെ വൈകിയാണ്. വോട്ടിങ്ങിനിടെ 11 പേര് കുഴഞ്ഞു വീണു മരിച്ചിരുന്നു.\nTags: Salim KumarSalim Kumar vote\nആ ദുരിതം അദ്ദേഹം തന്നെ വരുത്തിവെച്ചതാണ്, ജന്മം കൊണ്ട് മാത്രമല്ല സഹോദരനാകുന്നത്; ബാലചന്ദ്രന് ചുള്ളിക്കാടാണ് ശരി, പിന്തുണച്ച് സലിം കുമാര്\nഇതില് ആരാണ് ഞാന്! തന്റെ പേരില് പ്രചരിക്കുന്ന വ്യാജപോസ്റ്റുകളോട് പ്രതികരിച്ച് നടന് സലീം കുമാര്\nരോഗബാധിതനായ തന്നെ ജീവിതത്തിലേക്ക് മടക്കിക്കൊണ്ടുവന്നത് മാതാ അമൃതാനന്ദമയിയെന്ന് സലീംകുമാര്\n‘പ്യാരിയെയും ഭവാനിയെയും’ ഓര്‍മ്മിച്ച് സണ്ണിയും സലീം കുമാറും; സോഷ്യല് മീഡിയയില് വൈറലായി ചിത്രം\nപ്രതിഷേധക്കാര് തകര്‍ക്കട്ടെ പണിക്ക് പോയാലേ കുടുംബം കഞ്ഞികുടിക്കൂ..!സ്‌കൂട്ടറില് ഹര്‍ത്താല് ദിനത്തില് ഗുലാബിയോടൊപ്പം മധുര രാജയുടെ ലൊക്കേഷനിലേക്ക്.. സലീം കുമാര്\nമോഡിക്കെതിരെ മമത നടത്തിയ പ്രസംഗം ബിജെപി എഡിറ്റ് ചെയ്ത് പ്രചരിപ്പിച്ചു; വിമര്‍ശനവുമായി തൃണമൂല് കോണ്‍ഗ്രസ്\nഗുജറാത്ത് സന്ദര്‍ശനത്തിനിടയില് അമ്മയെ കാണാന് മോഡിയെത്തി\nആദ്യമായി ദുബായ് സന്ദര്‍ശിക്കാനെത്തിയ വിദേശി മദ്യപിച്ച് ബഹളമുണ്ടാക്കി, ശേഷം അറസ്റ്റില്! ഒടുവില് പൂക്കള് സമ്മാനിച്ച് വിദേശിയെ യാത്രയാക്കി ദുബായ് പോലീസ്\nമതവികാരം വ്രണപ്പെടുത്തി; ശബരിമല ദര്‍ശനത്തിനെത്തിയ ആദ്യ യുവതി ലിബിക്കെതിരെ കേസെടുക്കാന് കോടതി നിര്‍ദേശം


ശേഷം ചിന്ത്യം: വെയില്‍മഴയും കുറുക്കന്മാരും\nസന്തോഷ് എഴുതിയത് | November 14, 2008\nഎന്റെ ചെറിയമ്മയുടെ കല്യാണസമയത്തും വെയിൽ മഴയുണ്ടായിരുന്നു,അതിനെന്തായാലും സാർവ്വലൌകികതയില്ലല്ലോ:)\nFri Nov 14, 07:02:00 PM 2008\nജാപ്പനീസില് കുറുക്കനെ വിളിക്കുന്നത് കിത്സുനേ എന്നാണ് . കുറോസവയുടെ ഡ്രീംസ് എന്ന ചിത്രത്തിലെ ആദ്യ സ്വപ്നം വെയില് മഴയും കുറുക്കന്റെ കല്യാണവുമാണ്.\nFri Nov 14, 07:19:00 PM 2008\nഇതിനെതിരെ നമ്മൾ ശക്തമായി പ്രതികരിക്കേണ്ടിയിരിക്കുന്നു. ആഗോളമായി കുറുക്കന്റെ കഥകൾ പടർന്നാൽ ആഗോള മാന്ദ്യത്തിൽ നമ്മുടെ കുറുക്കനുകൾക്കും മാന്ദ്യമുണ്ടാവില്ലേ എന്ന് ഞാൻ ഉറക്കെ ഉറക്കെ ചോദിക്കുന്നു!\nFri Nov 14, 07:56:00 PM 2008\nമാന്ദ്യം വന്ന കുറുക്കന്‍മാരെ വിളിക്കുന്നതിങ്ങനെയാണോ? ;-)\nFri Nov 14, 11:25:00 PM 2008\nകൌതുകകരമായ അറിവ് പകര്‍ന്നതിന് നന്ദി മാഷെ..\nവെയിലും മഴയും കുറുക്കന്റ്റെ കല്യാണം, അത് നമ്മുടേതു മാത്രമായിരിക്കട്ടെ..\nSat Nov 15, 01:11:00 AM 2008\nഅനോണി ആന്റണി എഴുതിയത്:\nഒരുപാടു നാട്ടില് സണ്‍ഷവര് കുറുക്കാദികളുടെ കല്യാണമായത് എങ്ങനെ എന്ന് അന്വേഷിക്കേണ്ടിയിരിക്കുന്നു. അടുത്തകാലം വരെ കുറുക്കന്മാര് അടക്കം പല ജന്തുക്കളും ഏക-ഇണാ (ഇതിന്റെ സന്ധി എങ്ങനെ വരുമോ എന്തോ ഏകൗണ എന്നാണോ?) വ്രതക്കാരാണെന്ന് ഒരു വിശ്വാസമുണ്ടായിരുന്നു ഡീയെന്നേയില് കളി തുടങ്ങിയതില് പിന്നെ ഒരുമാതിരിപ്പെട്ടതെല്ലാം പൊഹഞ്ഞു പോയി. (കുഞ്ഞിക്കുറുക്കന്മാരുടെ ഡീയെന്നേയില് പണിത ഒരണ്ണന് കൈ മലര്‍ത്തി പറഞ്ഞത്രേ "mummy's baby, daddy's maybe" )ഇനി ആ വിശ്വാസമാണോ കുറുക്കന്റെ കല്യാണത്തിനു ഇത്രയും പ്രാധാന്യമുണ്ടാക്കിയത്?\nഎന്നാലും ഈയൊരവസരത്തിലാണു കല്യാണം എന്നു വരാന് എന്താ കാര്യം, എനി മിഥോളജി എക്സ്പര്‍ട്ട് ഹീയര്?\nകുറുക്കന്റെ കല്യാണം ഇന്റര്‍നാഷണല് ലെവലിലാണെന്ന് ഇപ്പോഴാ അറിയുന്നത്\nSat Nov 15, 08:06:00 AM 2008\nഅനോനിമസേ: Kitsune എന്നതിന്‍റെ ഉച്ചാരണം കിത്സുനേ എന്നാണല്ലേ? വിക്കിയില് കിറ്റ്സ്നേ എന്നാണു് കണ്ടതു്.\nഇഞ്ചി: ‘നാലുകെട്ടില്’ പുതിയ രാഷ്ട്രീയ പോസ്റ്റിനുള്ള വകയായല്ലോ. എനിക്കു് ഒന്നും മനസ്സിലാവുന്നില്ല എന്നു് ലേബലിടുകയുമാവാം.\nആന്‍റണീ: ഇപ്പറഞ്ഞതിനൊക്കെ ഉത്തരം വേണമെങ്കില് ഒരു ആന്‍റണി സ്റ്റൈല് റിസര്‍ച്ചു തന്നെ വേണ്ടിവരില്ലേ?\nവികടശിരോമണി, കുഞ്ഞന്, സിജു: നന്ദി.\nഅപ്പൊ ഇതിലെ ഗ്ലോബലിസേഷൻ പണ്ടേ ഉണ്ടായിരുന്നല്ലേ? ന്നാലും കഷ്ടം നമ്മുടെ സ്വന്തം കുറുക്കന്റെ കല്യാണം ഒരു വേൾഡ് വൈഡ് ഫിനൊമിന ആകുന്നത്\nSat Nov 15, 11:48:00 AM 2008\nഅപ്പോ കുറുക്കന്മാരും മോശക്കാരല്ലെന്നര്‍ത്ഥം...\nMon Nov 17, 07:56:00 PM 2008\n“ബെയ്‌ലും മയേം കുറുക്കന്റോളെ പുങ്ങൻ മങ്ങലം“ :) ഞങ്ങളുടെ നാട്ടിലൊക്കെ (കാഞ്ഞങ്ങാട്-കാസർഗോഡ്) കല്യാണം ആയിരുന്നില്ല “പുങ്ങൻ മങ്ങലം” (കടിഞ്ഞൂൽ‌പ്രസവത്തിന് സ്ത്രീകളെ ഭർതൃവീട്ടിൽ നിന്നും സ്വന്തം വീട്ടിലേക്ക് കൊണ്ടുപോകുന്ന ചടങ്ങ് - നാട്ടുകാരെയും അടുത്ത ബന്ധുക്കളെയുമൊക്കെ ക്ഷണിച്ച് ചെറിയ സദ്യയൊക്കെ ഉണ്ടാകും) ആയിരുന്നു :)\nMon Nov 17, 08:20:00 PM 2008\nകുറച്ചു കൊല്ലങ്ങള്‍ക്കു മുമ്പ് ഒരു Nov 11 നു അനന്തപുരിയില് വലിയ ഒരു മഴവില്ല് കേരള കൌമുദി റിപ്പോര്‍ട്ട് ചെയ്തിരുന്നു. ഏതോ ഒരു വലിയ കുറുക്കന് അന്ന് പെണ്ണ് കെട്ടിയെന്ന് തോന്നുന്നു. ഞാന് ആരെയും ഉദ്ദേശിച്ചു പറഞ്ഞതല്ല, പെട്ടന്ന് ആ വാര്‍ത്ത ഒന്നു ഓര്‍ത്തു പോയി.\nTue Nov 18, 12:12:00 AM 2008\nമുഹമ്മദ് സഗീര് പണ്ടാരത്തില് എഴുതിയത്:\nTue Nov 18, 12:43:00 AM 2008\nജയരാജന്: പുതിയ അറിവിനു നന്ദി!\nവഴിപോക്കന്: കേരള കൌമുദി നിരുത്തിയിട്ട് ദീപിക വായിക്കൂ. :)\nലക്ഷ്മി, ശ്രീ, മുഹമ്മദ്: നന്ദി.\nWed Nov 19, 01:53:00 PM 2008\nഅരുണ് കായംകുളം എഴുതിയത്:\nകാടന്‍റെ കല്യാണം എന്നും കേട്ടിട്ടുണ്ട്\nThu Nov 27, 02:10:00 AM 2008\nഅത് കൊള്ളാല്ലോ! ഈ പുതിയ അറിവിന് നന്ദി മാഷേ ....\nTue Jan 06, 03:59:00 AM 2009


ഒരുവശത്തെ മൂക്കിലൂടെ ശ്വാസമെടുക്കാൻ ബുദ്ധിമുട്ട്; 59 കാരനെ പരിശോധിച്ച ഡോക്ടര്‍മാര് അമ്പരന്നു! | Man has coin removed from his nose 50 years after he put it up\nThiruvananthapuram, First Published Nov 30, 2020, 8:49 AM IST\nഅടുത്തിടെയാണ് വലതുവശത്തെ മൂക്കിലൂടെ ശ്വാസമെടുക്കാൻ ബുദ്ധിമുട്ട് അനുഭവപ്പെട്ട് തുടങ്ങിയത്. തുടർന്ന് ഇയാള് ഡോക്ടറെ സമീപിക്കുകയായിരുന്നു.\nആറാം വയസിൽ മൂക്കിനുള്ളില് കയറ്റിയ നാണയം അഞ്ച് പതിറ്റാണ്ടുകൾക്ക് ശേഷം നീക്കം ചെയ്തു. റഷ്യൻ സ്വദേശിയായ 59 കാരന്‍റെ മൂക്കിൽ നിന്നാണ് ശസ്ത്രക്രിയയിലൂടെ നാണയം പുറത്തെടുത്തത്.\nഇയാൾക്ക് ആറുവയസുള്ളപ്പോഴാണ് ഈ നാണയം മൂക്കിനുള്ളിലകപ്പെട്ടത് എന്നാണ് റിപ്പോര്‍ട്ടുകള് സൂചിപ്പിക്കുന്നത്. അന്ന് അമ്മയെ പേടിച്ച് ഇക്കാര്യം പുറത്തു പറഞ്ഞിരുന്നില്ല. മറ്റ് ബുദ്ധിമുട്ടുകളൊന്നും അന്ന് അനുഭവപ്പെടാതിരുന്നതിനാൽ സംഭവം മറക്കുകയും ചെയ്തു എന്നും മധ്യവയസ്കന് പറയുന്നു.\nവർഷങ്ങളോളം നാണയം മൂക്കിലിരുന്നിട്ടും ഇയാൾക്ക് ഒരു ആരോഗ്യപ്രശ്നങ്ങളും ഉണ്ടായിരുന്നില്ല. എന്നാൽ അടുത്തിടെയാണ് വലതുവശത്തെ മൂക്കിലൂടെ ശ്വാസമെടുക്കാൻ ബുദ്ധിമുട്ട് അനുഭവപ്പെട്ട് തുടങ്ങിയത്. തുടർന്ന് ഇയാള് ഡോക്ടറെ സമീപിക്കുകയായിരുന്നു.\nപരിശോധനിയില് മൂക്കിനുള്ളില് നിന്നും നാണയം കണ്ടെത്തി. അപ്പോഴാണ് കുട്ടിക്കാലത്ത് അകത്തേയ്ക്ക് കയറ്റിയ മെറ്റൽ വസ്തു ഇത്രയും കാലം തന്‍റെ മൂക്കിലുണ്ടായിരുന്നുവെന്ന കാര്യം 59കാരനും തിരിച്ചറിഞ്ഞത്. തുടര്‍ന്ന് നടത്തിയ ശസ്ത്രക്രിയയിലൂടെ നാണയം പുറത്തെടുക്കുകയായിരുന്നു.\nAlso Read: വാക്‌സിന് ആരോഗ്യപ്രശ്‌നങ്ങളുണ്ടാക്കിയെന്ന് വൊളണ്ടിയര്; പരാതിക്കാരനെതിരെ 100 കോടിയുടെ മാനനഷ്ടക്കേസ്...\nLast Updated Nov 30, 2020, 8:49 AM IST\nMan has coin removed\nMan has coin removed from his nose\ncoin inside nose


കുവൈത്തിൽ കാണാതായ മലയാളി യുവാവിന്റെ മൃതദേഹം കുഴിച്ചിട്ട നിലയിൽ കണ്ടെത്തി • ഇ വാർത്ത | evartha\nകുവൈത്തിൽ കാണാതായ മലയാളി യുവാവിന്റെ മൃതദേഹം കുഴിച്ചിട്ട നിലയിൽ കണ്ടെത്തി\nകോഴിക്കോട്: കുവൈത്തിലെ അബൂ ഖലീഫയിലെ താമസസ്ഥലത്ത് നിന്നും ചൊവ്വാഴ്ച രാത്രി മുതല് കാണാതായ മലയാളി യുവാവിന്റെ മൃതദേഹം കണ്ടെത്തി. പേരാമ്പ്ര ഇടപ്പാറ സ്വദേശി റമീസ് അബ്ദുല് സലാമിന്റെ മൃതദേഹമാണ് കണ്ടെത്തിയത്. കുഴിച്ചിട്ട നിലയിലായിരുന്നു മൃതദേഹം. മൃതദേഹം കണ്ടെത്തിയ പാക്കിസ്ഥാന് സ്വദേശികള് പോലീസ് വിവരം അറിയിക്കുകയായിരുന്നു. പോലീസ് സ്ഥലത്തെത്തി വിരലടയാളം പരിശോധിച്ചശേഷം മൃതദേഹം റമീസ് അബ്ദുല് സലാമിന്റെതാണെന്ന് സ്ഥിതീകരിച്ചു.\nഅഹമദിയിലെ ഒ.എന്.ജി കമ്പനിയില് ഇലക്ട്രോണിക് എഞ്ചിനീയര് ആയി ജോലി ചെയ്തുവരികയാണ് റമീസ്. രണ്ടുമാസം മുന്‍പാണ് പുതിയ വിസയുമായി റമീസ് കുവൈത്തിലെത്തിയത്. ചൊവ്വാഴ്ച രാത്രി പതിവായി ഭക്ഷണം കഴിച്ചുകൊണ്ടിരിക്കുന്ന ഹോട്ടലിലേക്ക് പോയ റമീസ് തിരിച്ചെത്താത്തതിനെ തുടര്‍ന്ന് കൂട്ടുകാര് അന്വേഷിച്ചു വരികയായിരുന്നു.\nറമീസിനെ കാണാതായതിനെ തുടര്‍ന്ന് ബന്ധുക്കള് ഇന്ത്യന് എംബസ്സിയിലും പരാതി നല്‍കിയിരുന്നു. റമീസ് താമസിച്ചുവരുന്ന അബൂ ഖലീഫയില് നിന്ന് 30 കിലോമീറ്റര് അകലെയാണ് മൃതദേഹം കണ്ടെത്തിയത് എന്നത് ദുരൂഹത വര്‍ധിപ്പിക്കുന്നു. മരണത്തില് വിശദമായ അന്വേഷണം വേണമെന്ന് റമീസിന്റെ ബന്ധുക്കളും സുഹൃത്തുക്കളും ആവശ്യപ്പെട്ടിട്ടുണ്ട്.


സി.എച്ചിന്റെ വാക്കുകള്‍ക്ക് ഇന്നും പ്രസക്തി • Suprabhaatham\nസി.എച്ചിന്റെ വാക്കുകള്‍ക്ക് ഇന്നും പ്രസക്തി\nAugust 25, 2016 | 12:11 am IST\nനാദാപുരം മേഖലയില് സി.പി.എം വീണ്ടും അശാന്തി വിതയ്ക്കുന്നു. ഇടത് ഭരണത്തിന്റെ മറവില് മുഹമ്മദ് അസ്‌ലം എന്ന ചെറുപ്പക്കാരനെ സി.പി.എം ഗുണ്ടകള് കൊലക്കത്തിക്ക് ഇരയാക്കിയിരിക്കുന്നു.\nടി.പി ചന്ദ്രശേഖരന് വധക്കേസിനെപോലും നാണിപ്പിക്കുന്ന രീതിയിലാണ് കൊല നടത്തിയത്. തൂണേരി ഷിബിന് വധക്കേസില് കോടതി നിരപരാധി എന്ന് പറഞ്ഞ് വിട്ടയച്ച മുഹമ്മദ് അസ്‌ലമിനെതിരെ പാര്‍ട്ടി ഗുണ്ടകള് നിയമം നടപ്പാക്കുകയായിരുന്നു. ഷിബിന് വധക്കേസിനോട് അനുബന്ധിച്ച് നാദാപുരത്തെ തൂണേരിയിലും പരിസര പ്രദേശങ്ങളിലും മാര്‍ക്‌സിസ്റ്റുകാര് സംഹാരതാണ്ഡവമാടിയായപ്പോള് കോടിക്കണക്കിന് രൂപയുടെ വസ്തുവഹകളാണ് കൊള്ള ചെയ്യപ്പെട്ടത്. വീടുകളും വാഹനങ്ങളും അഗ്നിക്കിരയാക്കപ്പെട്ടത് വേറെ. ജീവിതകാലം മുഴുവന് കഷ്ടപ്പെട്ട് അധ്വാനിച്ചത് ഒരു നിമിഷംകൊണ്ട് ചുട്ടുചാമ്പലാക്കപ്പെട്ടു. ചെറിയ പ്രശ്‌നങ്ങള്‍പോലും ഊതിവീര്‍പിച്ച് നാദാപുരം മേഖലയില് അക്രമം ആഴിച്ചുവിടുക സ്ഥിരമാണ്. 1988ല് മാര് ക്‌സിസ്റ്റ് നേതാവ് കണാരനെ ആക്രമിച്ചു എന്ന് പറഞ്ഞു എത്ര മനുഷ്യ ജീവനുകളാണ് അന്ന് കുരുതികഴിക്കപ്പെട്ടത്.\nവന്ദ്യവയോധികനായ വാരിയംകണ്ടി കുഞ്ഞഹമ്മദ് ഹാജിയെപ്പോലും കൊലക്കത്തിക്ക് ഇരയാക്കി. പളളികളില് കയറി വിശുദ്ധ ഖുര്‍ആന് പിച്ചിചീന്തി അംഗശുദ്ധിവരുത്താനുള്ള ഹൗളുകളില് മൂത്രം ഒഴിച്ചു. ഒരുപാട് മുസ്‌ലിം വീടുകള് അഗ്നിക്കിരയാക്കി. നാദാപുരം മേഖലയെ എന്നും സംഘര്‍ഷ ഭൂമിയാക്കാന് മാര്‍ക്‌സിസ്റ്റുകാര് ശ്രമിച്ചുകൊണ്ടേയിരിക്കുന്നു. മൂന്നുപതിറ്റാണ്ടുകള്‍ക്ക് മുന്‍പ് മുസ്‌ലിം ലീഗ് നേതാവും കേരള മുഖ്യമന്ത്രിയും ആയിരുന്ന സി.എച്ച് മുഹമ്മദ് കോയ സാഹിബ് പറഞ്ഞു. മനുഷ്യന് അധ:പതിച്ചാല് മൃഗമാകും. മൃഗം അധപതിച്ചാല് മാര്‍ക്‌സിസ്റ്റ് പാര്‍ട്ടിയാകും. ആ വാക്കുകള്‍ക്ക് ഇന്നും പ്രസക്തിയുണ്ട്.\nമുഹമ്മദ് സക്കരിയ്യ തെന്നല